Six coronavirus positive cases in Kottayam district | കോട്ടയത്ത് ആറ് പേർക്ക് കൊറോണ വൈറസ്: ഒരാൾക്ക് രോഗമുക്തി, 16 പേർ ചികിത്സയിൽ - Malayalam Oneindia\n1 hr ago വടക്കൻ കേരളത്തിൽ മഴ കനക്കും: വീണ്ടും അതിവർഷത്തിന് സാധ്യതയെന്ന് കാലവർഷ നിരീക്ഷണ കേന്ദ്രം\n1 hr ago പയ്യാമ്പലത്തെ വിവാദങ്ങൾക്ക് കാരണം കോൺഗ്രസിലെ തമ്മിലടിയെന്ന് എം.വി ജയരാജൻ\n1 hr ago സത്യനെ അനശ്വരമാക്കി കണ്ണുരിലെ ഒരു ഗ്രാമം\nകോട്ടയം: കോട്ടയം ജില്ലയില് ആറു പേര്‍ക്കു കൂടി കൊറോണ വൈറസ് സ്ഥിരീകരിച്ചു. ഇതില് നാലു പേര് വിദേശ രാജ്യങ്ങളില്‍നിന്നും ഒരാള് ചെന്നൈയില്‍നിന്നും തിരിച്ചെത്തിയതാണ്. നേരത്തെ രോഗം ബാധിച്ച യുവതിയുടെ ബന്ധുവാണ് ഒരാള്. രോഗബാധിതനായി ചികിത്സയില് കഴിയുന്ന പായിപ്പാട് നാലു കോടി സ്വദേശിയായ യുവാവിനൊപ്പം മെയ് 11ന് ദുബായ്-കൊച്ചി വിമാനത്തില് എത്തിയ ബന്ധുക്കളായ ദമ്പതികള്‍ക്കും രോഗം സ്ഥിരീകരിച്ചിട്ടുണ്ട്. 79നും 71കാരിയായ ഭാര്യയ്ക്കുമാണ് രോഗം സ്ഥിരീകരിച്ചിട്ടുള്ളത്. ഇവരും നാലുകോടിയിലെ വീട്ടില് ക്വാറന്‍റയിനിൽ കഴിഞ്ഞുവരികയായിരുന്നു.\nമെയ് 17ന് അബുദാബിയില്‍നിന്നെത്തി ഗാന്ധിനഗറിലെ ക്വാറന്‍റയിന് കേന്ദ്രത്തില് കഴിയുകയായിരുന്ന കുമരകം സൗത്ത് സ്വദേശിനി(60)യുടെ പരിശോധനാ ഫലവും പോസിറ്റീവ് ആണ്. മെയ് 16ന് ദുബായില്‍നിന്നെത്തിയ ചങ്ങനാശേരി പെരുന്ന സ്വദേശിനിയായ വനിതാ ദന്തഡോക്ടര്(28). ഗര്‍ഭിണിയായ ഇവര് ഹോം ക്വാറന്‍റയിനില് കഴിയുകയായിരുന്നു.\nചെന്നൈയി നിന്ന് റോഡ് മാര്‍ഗം നാട്ടിലെത്തിയ ചങ്ങനാശേരി വാഴപ്പള്ളി സ്വദേശിയായ 24കാരനും രോഗം സ്ഥിരീകരിച്ചിട്ടുണ്ട്. പാലക്കാട്ട് നേരത്തെ രോഗം സ്ഥിരീകരിച്ചയാളുടെ സമ്പര്‍ക്കപ്പട്ടിയില് ഉൾപ്പെട്ടിരുന്നയാളാണ് കോട്ടയത്ത് രോഗം സ്ഥിരീകരിച്ച യുവാവ്. മെയ് 18ന് ബെംഗളൂരുവില് നിന്ന് തിരിച്ചെത്തുകയും 23ന് രോഗം സ്ഥിരീകരിക്കുകയും ചെയ്ത മീനടം സ്വദേശിനിയുടെ പിതാവാണ് രോഗം സ്ഥിരീകരിച്ച മറ്റൊരാൾ. രോഗം ബാധിച്ച എല്ലാവരെയും ആശുപത്രിയിൽ പ്രവേശിപ്പിച്ച് ചികിത്സ ലഭ്യമാക്കി വരികയാണ്.\nകോട്ടയം ജില്ലക്കാരായ 16 പേര്‍ക്കാണ് ഇതിനകം രോഗം ബാധിച്ചിട്ടുള്ളത്. ഇതിനു പുറമെ തിരുവനന്തപുരം ജില്ലയിലെ പാറശ്ശാല സ്വദേശിയും കൊവിഡ് പരിചരണത്തിലിരിക്കെ വിദഗ്ധ ചികിത്സയ്ക്കായി പത്തനംതിട്ടയില് നിന്നെത്തിച്ച രണ്ടു പേരും കോട്ടയം മെഡിക്കല് കോളേജ് ആശുപത്രിയിലുണ്ട്.\ncoronavirus dubai abu dhabi kottayam medical college flight disease patient treatment hospital കോട്ടയം വിമാനം ദുബായ് അബുദാബി രോഗം രോഗി ചികിത്സ\nSix coronavirus positive cases in Kottayam district


ജി 20 ഉച്ചകോടിക്കും ഐ.എം.എഫിനുമെതിരെ അര്‍ജന്റീനയില് പ്രതിഷേധം\nഅര്‍ജന്റീനയിലെ ബ്യൂണസ് ഐറിസില് വെള്ളിയാഴ്ചയും ശനിയാഴ്ചയുമാണ് ജി20 ഉച്ചകോടി നടക്കുന്നത്.\n28 Nov, 2018 at 02:37 AM\nജി 20 ഉച്ചകോടിക്കെതിരെയും ഐ.എം.എഫിനെതിരെയും അര്‍ജന്റീനയില് പ്രതിഷേധം. സോഷ്യല് മീഡിയ ഗ്രൂപ്പുകളിലൂടെയുള്ള ആഹ്വാന പ്രകാരമാണ് പ്രതിഷേധക്കാര് സംഘടിച്ചത്. അര്‍ജന്റീനയിലെ ബ്യൂണസ് ഐറിസില് വെള്ളിയാഴ്ചയും ശനിയാഴ്ചയുമാണ് ജി20 ഉച്ചകോടി നടക്കുന്നത്.\nഇതിനിടെ ആയിരങ്ങള് പങ്കെടുത്ത പ്രതിഷേധം സര്‍ക്കാരിന് വലിയ തലവേദന സൃഷ്ടിച്ചിരിക്കുകയാണ്. കാരണം പ്രതിഷേധം ജി20 ഉച്ചകോടിക്കെതിരെയും അന്താരാഷ്ട്ര നാണയനിധിക്കെതിരെയും പ്രസിഡന്റ് മൗറീഷ്യോ മാക്രിക്കെതിരെയുമാണ്. നിലവിലെ പ്രതിസന്ധി മറികടക്കാന് 57 ബില്യണ് ഡോളറാണ് രാജ്യം ഐ.എം.എഫില് നിന്നും കടമെടുക്കുന്നത്. ഇത് രാജ്യത്തെ കൂടുതല് നാശത്തിലേക്കായിരിക്കും നയിക്കുകയെന്നാണ് പ്രതിഷേധക്കാര് പറയുന്നത്.\nബ്യൂണസ് ഐറിസിലെ സ്‌പോര്‍ട്സ് സ്‌റ്റേഡിയത്തിലാണ് പ്രതിഷധക്കാര് ഒത്തുകൂടിയത്. എന്നാല് ജി20 ഉച്ചകോടിയെ ബാധിക്കുന്ന യാതൊരു നീക്കവും അനുവദിക്കില്ലെന്ന നിലപാടിലാണ് സര്‍ക്കാര്. അതിന്റെ ഭാഗമായി കനത്ത സുരക്ഷയാണ് ഒരുക്കിയിട്ടുള്ളത്. 22000 പൊലീസുകാരും 700 സെക്യൂരിറ്റി മിനിസ്ട്രി ഏജന്റുമാരും വിദേശസുരക്ഷാ സേനയുമടക്കം അതിശക്തമായ സുരക്ഷയിലാണ് ഉച്ചകോടി നടക്കുക.


കോവിഡിന്റെ രണ്ടാം വരവ് : ലോകരാഷ്ട്രങ്ങള്‍ക്ക് നിര്‍ദേശങ്ങളും മുന്നറിയിപ്പും | canada|covid-19|Second stage\nSep 27, 2020, 08:07 am IST\nടോറന്േറാ: കോവിഡ് രണ്ടാമതും പടരുന്നതിനെതിരെ ജാഗ്രത പാലിക്കണമെന്ന് കനേഡിയന് പ്രധാനമന്ത്രി ജസ്റ്റിന് ട്രൂഡോയും ചീഫ് പബ്ലിക്ക് ഹെല്‍ത്ത് ഓഫിസര് ഡോ. തെരേസ ടാമും ആവശ്യപ്പെട്ടു. ശ്വാസകോശ സംബന്ധമായ അസുഖങ്ങള് വര്‍ധിച്ചു വരികയാണെന്നും പ്രധാനമന്ത്രിയും ഇരുവരും അറിയിച്ചു.\nRead Also : ചൈനയില് ബ്രൂസെല്ലോസിസ് വ്യാപിക്കുന്നു; ഇതുവരെ രോഗം സ്ഥിരീകരിച്ചത് ആയിരക്കണക്കിന് പേര്‍ക്ക് : കോവിഡിനേലും ഏറെ അപകടകാരി : ലോകരാഷട്രങ്ങള് ഭീതിയില് … ഈ അസുഖത്തിന്റെ ലക്ഷണങ്ങളെ കുറിച്ച് ആരോഗ്യവിദഗ്ദ്ധര്\nഒന്റാറിയോയിലും ക്യൂബെക്കിലും ഹോട്ട്‌സ്‌പോട്ടുകളുടെ എണ്ണം വര്‍ധിച്ചതോടെ പൊതുജനാരോഗ്യ നിര്‍ദ്ദേശങ്ങള് പാലിക്കണമെന്ന് ട്രൂഡോ ജനങ്ങളോട് അഭ്യര്‍ഥിച്ചു. ഇപ്പോള് ചെയ്യുന്ന നടപടികള് വരുന്ന ആഴ്ചകളിലും നിര്‍ണായകമാകുമെന്നും അദ്ദേഹം പറഞ്ഞു. കാനേഡിയന് പൗര·ാര് തങ്ങളുടെ സാമൂഹിക അകലം പാലിക്കുകയും പരസ്പരം സന്പര്‍ക്കത്തിലേര്‍പ്പെടുന്നതിന്റെ ദൈര്‍ഘ്യം വര്‍ധിപ്പിക്കണമെന്നും ഡോ. തെരേസ ടാം ട്വീറ്റ് ചെയ്തു.\ncanada covid-19 Second stage\nഅശ്ലീല പരാമർശം നടത്തിയ യൂട്യൂബറെ കൈകാര്യം ചെയ്ത സംഭവം ; ഭാഗ്യലക്ഷ്മി ഉൾപ്പെടെ3പേർക്കെതിരെ കേസ്\nയെദിയൂരപ്പ സർക്കാരിനെതിരായ പ്രതിപക്ഷത്തിന്‍റെ അവിശ്വാസ പ്രമേയം തള്ളി


തിരുവനന്തപുരത്ത് എലിപ്പനി: തൊഴിലുറപ്പ് തൊഴിലാളി മരിച്ചു, കൂടുതല് പേര് ചികിത്സയില്! | Thiruvananthapuram local news woman died with Leptospirosis - Malayalam Oneindia\n24 min ago കാശ്മീര് വിഷയം: ഇന്ത്യയുടെ പ്രതികരണം ആശ്ചര്യപ്പെടുത്തിയെന്ന് ഇമ്രാന് ഖാന്\n48 min ago കര്‍ണാടകത്തില് സ്വതന്ത്രന് പണി കൊടുക്കാന് കോണ്‍ഗ്രസ്; അയോഗ്യനാക്കും, രേഖകള് കൈമാറി\nതിരുവനന്തപുരത്ത് എലിപ്പനി: തൊഴിലുറപ്പ് തൊഴിലാളി മരിച്ചു, കൂടുതല് പേര് ചികിത്സയില്!\nUpdated: Thu, Jun 28, 2018, 14:04 [IST]\nവർക്കല: എലിപ്പനി കാരണം തൊഴിലുറപ്പ് തൊഴിലാളി മരിച്ചു. വർക്കല നഗരസഭയിലെ നാലാം വാർഡായ കരുനിലക്കോട് കലംവെട്ടിവിളയിൽ ലില്ലി (45) ആണ് തിരുവനന്തപുരം മെഡിക്കൽ കോളേജാശുപത്രിയിൽ വച്ച് കഴിഞ്ഞ ദിവസം മരണമടഞ്ഞത്. മറ്റൊരു തൊഴിലാളിയെ അതീവ ഗുരുതരമായ നിലയിൽ പാരിപ്പളളി മെഡിക്കൽ കോളേജാശുപത്രിയിൽ പ്രവേശിപ്പിച്ചു. കരുനിലക്കോട് കല്ലുനാട്ടുവിളയിൽ രാധയെയാണ് പാരിപ്പളളി മെഡിക്കൽ കോളേജിൽ വെന്റിലേറ്ററിൽ അത്യാസന്ന നിലയിൽ കഴിയുന്നത്. ഇരുവരും അയൽവാസികളും തൊഴിലുറപ്പ് തൊഴിലാളികളുമാണ്.\nജൂൺ 23നാണ് ലില്ലി മരണമടഞ്ഞത്. ഭർത്താവ് ഭാസ്ക്കരൻ. മക്കൾ: മനു, ബിനു. തിരുവനന്തപുരം അഡിഷണൽ ഡി.എം.ഒ ഡോ. ജി.മീനാറാണി മരണമടഞ്ഞ ലില്ലിയുടെ വീട് സന്ദർശിച്ചു. എലിപ്പനിയുടേതാണ് രോഗലക്ഷണങ്ങളെന്ന് അഡിഷണൽ ഡി എം ഒ സ്ഥിരീകിച്ചിട്ടുണ്ട്. ഇക്കാര്യത്തിൽ കൂടുതൽ പരിശോധനകൾ ആവശ്യമാണെങ്കിലും രോഗി മരണമടഞ്ഞതിനാൽ അതിന് നിവൃത്തി ഇല്ല.\nആശുപത്രിയിൽ കഴിയുന്ന രാധയെയും അഡിഷണൽ ഡി.എം.ഒ സന്ദർശിക്കുകയുണ്ടായി. മഴക്കാലമായതിനാൽ എലിപ്പനിപോലുളള രോഗങ്ങൾ പടരാൻ സാദ്ധ്യത ഉണ്ടെന്നും ചതുപ്പിലും വയലിലും ഉൾപെടെ പണിയെടുക്കുന്ന തൊഴിലുറപ്പ് തൊഴിലാളികൾ എലിപ്പനിക്കുളള പ്രതിരോധ മരുന്നായ ഡോക്സി സൈക്ലിൻ നിർബന്ധമായും കഴിച്ചിരിക്കണമെന്നും തിരുവനന്തപുരം അഡിഷണൽ ഡി.എം.ഒ ഡോ. ജി.മീനാറാണി മുന്നറിയിപ്പ് നൽകി.\nthiruvananthapuram death തിരുവനന്തപുരം മരണം fever പനി\nThiruvananthapuram local news woman died with Leptospirosis


ഓടുന്ന കാറിന്‍റെ ചില്ലിലും വിന്‍ഡോകളിലും യുവാക്കള്, തലയില് കൈവച്ച് ജനം! | Youngsters stunt onamoving car goes viral\nമഴയത്ത്, ഓടിക്കൊണ്ടിരിക്കുന്ന കാറിന്‍റെ മുന്‍ഗ്ലാസിന് മുകളിലും ഇരുവശത്തെ വിന്‍ഡോകളിലും തൂങ്ങി പൊതുനിരത്തിലൂടെ പാഞ്ഞ യുവാക്കളെ തേടി പൊലീസ്\nKalyan, First Published Jun 14, 2021, 1:13 PM IST\nമഴയത്ത്, ഓടിക്കൊണ്ടിരിക്കുന്ന കാറിനു മുകളിലും ഇരുവശത്തെ വിന്‍ഡോകളിലും തൂങ്ങി പൊതുനിരത്തിലൂടെ പാഞ്ഞ യുവാക്കളെ തേടി പൊലീസ്. സോഷ്യല് മീഡിയയില് കഴിഞ്ഞ ദിവസങ്ങളില് വൈറലായ ഈ വീഡിയോ മഹാരാഷ്‍ട്രയില് നിന്നുള്ളതാണെന്ന് കാര് ടോഖ് റിപ്പോര്‍ട്ട് ചെയ്യുന്നു.\nവീഡിയോയിൽ, ഒരു മാരുതി സുസുക്കി എസ്-ക്രോസ് റോഡിലൂടെ വരുന്നത് കാണാം. മഴ പെയ്‍ത് നനഞ്ഞ് കിടക്കുന്ന റോഡിലൂടെ പോകുന്ന കാറിന്‍റെ മുൻവശത്തെ ചില്ലില് ഒരു യുവാവിനെ കമിഴ്‍ന്നു കിടക്കുന്നതായും കാറിന്‍റെ വിൻഡ് ഷീൽഡുകലില് മറ്റു രണ്ടു പേര് അപകടകരമായി ഇരിക്കുന്നതും കാണാം. കൂകി വിളിച്ചു കൊണ്ടുള്ള യുവാക്കളുടെ ഈ അഭ്യാസം റോഡിൽ നിന്ന് മറ്റാരോ ചിത്രീകരിച്ച് സോഷ്യല് മീഡിയയില് ഇടുകയായിരുന്നു. ഈ വീഡിയോ വൈറലായി. ഇതോടെ നിരവധി പേരാണ് യുവാക്കളെ വിമർശിച്ച് രംഗത്തെത്തുന്നത്. സംഭവം നടന്ന കൃത്യമായ തീയതി വ്യക്തമല്ല.\nമഹാരാഷ്‍ട്ര കല്യാണിലെ ഹിൽ ലൈൻ പോലീസ് സ്റ്റേഷന് പരിധിയിലുള്ള മലങ്കഡ് റോഡിൽ നിന്നാണ് ഈ വീഡിയോ എന്നാണ് കാര് ടോഖ് റിപ്പോര്‍ട്ട് ചെയ്യുന്നത്. ഈ യുവാക്കള് മദ്യപിച്ചിരുന്നതായും നാട്ടുകാര് ആരോപിക്കുന്നു. വീഡിയോ വൈറലായതിനെ തുടർന്ന് പൊലീസ് കേസെടുത്തിട്ടുണ്ടെന്നാണ് റിപ്പോര്‍ട്ടുകള്. വീഡിയോയുടെ ആധികാരികത പരിശോധിച്ച ശേഷമായിരിക്കും കൂടുതല് നടപടിയെന്ന് പൊലീസ് വ്യക്തമാക്കിയതായി കാര് ടോഖ് റിപ്പോര്‍ട്ട് ചെയ്യുന്നു.\nരാജ്യത്ത് പൊതു റോഡുകളിൽ ഇത്തരം വാഹന സ്റ്റണ്ടിംഗ് നിയമപരമായി നിരോധിച്ചിട്ടുള്ളതാണ്. കഴിഞ്ഞ വർഷം മുംബൈയില് സമാന രീതിയില് അപകടരമായി വണ്ടിയോടിച്ച യുവാക്കളെ പൊലീസ് പിടികൂടിയിരുന്നു. പല സംസ്ഥാനങ്ങളിലും ഇത്തരം സംഭവങ്ങൾ വളരെ സാധാരണമാണെന്നും എന്നാൽ മിക്കപ്പോഴും പൊലീസ് നിസഹായരാണെന്നും കാര് ടോഖ് റിപ്പോര്‍ട്ട് ചെയ്യുന്നു. ആരെങ്കിലും ഒരു വീഡിയോ എടുക്കുകയോ സംഭവം സിസിടിവിയിൽ പതിയുയോ ചെയ്‍താൽ മാത്രമേ പൊലീസ് നടപടിയെടുക്കൂ എന്നുമാണ് ആക്ഷേപം.\nLast Updated Jun 14, 2021, 1:13 PM IST\ncar stunt Maharashtra\ncar stunt viral\ncar stunt Kalyan\nസൗദിയില് വാഹനവുമായി നടുറോഡില് അഭ്യാസം; യുവാവിനെ പൊലീസ് പിടികൂടി\nഎടത്വ കോളേജിലെ വാഹന റേസിങ്ങ്; ആറ് വിദ്യാര്‍ത്ഥികള് അറസ്റ്റില്\nഫെയര്‍വെല് പാര്‍ട്ടിക്കിടെ അപകടകരമായ രീതിയില് വാഹനമോടിച്ച് വിദ്യാര്‍ത്ഥികള്, വീഡിയോ\nനടുറോഡില് അഭ്യാസം, അപകടമുണ്ടായപ്പോള് മുങ്ങി; ഒമാനില് രണ്ട് ഡ്രൈവര്‍മാര് അറസ്റ്റില്


സർജിക്കൽ സ്പിരിറ്റ് കഴിച്ച് സുഹൃത്തുക്കൾക്ക് ദാരുണാന്ത്യം; രണ്ടുപേർ ഗുരുതരാവസ്ഥയിൽ| Malayala Manorama\nസർജിക്കൽ സ്പിരിറ്റ് കഴിച്ച് സുഹൃത്തുക്കൾക്ക് ദാരുണാന്ത്യം; രണ്ടുപേർ ഗുരുതരാവസ്ഥയിൽ\nസ്വന്തം ലേഖകൻ June 16, 2021 04:27 PM IST\nകൊല്ലം പത്തനാപുരത്ത് സർജിക്കൽ സ്പിരിറ്റ് കഴിച്ച് രണ്ടുപേര് മരിച്ചു. രണ്ടുപേർ ഗുരുതരാവസ്ഥയിലാണ്. കടുവാത്തോട് സ്വദേശി പ്രസാദ്, സുഹൃത്ത് മുരുകാനന്ദൻ എന്നിവരാണു മരിച്ചത്. ഇവരുടെ സുഹൃത്തുക്കളായ രാജീവ്, ഗോപി എന്നിവര് തിരുവനന്തപുരം മെഡിക്കൽ കോളജ് ആശുപത്രിയിൽ ചികില്‍സയിലാണ്.\nതിങ്കളാഴ്ച രാത്രിയാണ് സുഹൃത്തുക്കളായ നാലുപേര് സ്പിരിറ്റ് കഴിച്ചതെന്നാണ് വിവരം. ഇന്നലെ ഉച്ചയോടെ അസ്വസ്ഥത തോന്നിയ കടുവാത്തോട് സ്വദേശി പ്രസാദിനെ ആശുപത്രിയിലേക്കു കൊണ്ടുപോകും വഴി മരിച്ചു. മുരുകാനന്ദന്റെ മരണം തിരുവനന്തപുരം മെഡിക്കൽ കോളജ് ആശുപത്രിയിൽ ഇന്നു രാവിലെയായിരുന്നു. പ്രവര്‍ത്തമില്ലാതിരുന്ന കല്ലുംകടവിലെ സ്വകാര്യആശുപത്രി ബ്ളോക്ക് പഞ്ചായത്ത് ഏറ്റെടുത്ത് കോവിഡ് ചികില്‍സാ കേന്ദ്രമാക്കിയിരുന്നു. ഇവിടുത്തെ സെക്യൂരിറ്റി ജീവനക്കാരനാണ് മുരുകാനന്ദന്. ഇൗ ആശുപത്രി കെട്ടിടത്തിന്റെ മുകള് നിലയില് നേരത്തെ സൂക്ഷിച്ചുവച്ചിരുന്ന സ്പിരിറ്റ് കാണാതായെന്ന് ആശുപത്രി ജീവനക്കാരി പറയുന്നത്.\nപൊലീസും എക്ൈസസും ആശുപത്രിയില് പരിശോധന നടത്തി. ഇവിടെ നിന്ന് സ്പിരിറ്റ് കാണാനില്ലെന്നാണ് പൊലീസ് അന്വേഷണത്തിലും തെളിഞ്ഞത്. കോവിഡ് രോഗികളുടെ നിരീക്ഷണകേന്ദ്രത്തില് ദ്രാവകങ്ങളൊന്നും എത്തിച്ചിട്ടില്ലെന്നാണ് കോവിഡ് സെന്ററിന്റ ചുമതലയുളള ബ്ളോക്ക് പഞ്ചായത്തിന്റെ വിശദീകരണം.


വിവാഹ വാർഷികത്തിൽ ഭർത്താവിനൊപ്പം യാത്ര, ശരീരത്തിൽ കാർ കയറിയിറങ്ങി ഭാര്യ മരിച്ചു - Media Vision News\nവിവാഹ വാർഷികത്തിൽ ഭർത്താവിനൊപ്പം യാത്ര, ശരീരത്തിൽ കാർ കയറിയിറങ്ങി ഭാര്യ മരിച്ചു\nതിരുവനന്തപുരം: വിവാഹ വാർഷിക ദിനത്തിൽ ഭർത്താവുമായി സഞ്ചരിക്കുകയായിരുന്ന യുവതി ബൈക്കപകടത്തിൽ മരിച്ചു. നൊമ്പരമായി ഫേസ്‌ബുക്ക് പോസ്റ്റ്. മംഗലപുരം വാലിക്കോണം വെയിലൂർ ചീനി വിള തൊടിയിൽ വീട്ടിൽ രാഹുലിന്റ ഭാര്യ അർച്ചന (26) ആണ് മരിച്ചത്. വെള്ളിയാഴ്ച രാവിലെയോടെ പൗഡിക്കോണം റോഡിൽ തേരിവിള ജംഗ്ഷനു സമീപമായിരുന്നു അപകടം.\nഭർത്താവ് രാഹുലുമായി ബൈക്കിൽ ഒരു വിവാഹ ചടങ്ങിൽ പങ്കെടുക്കാൻ പോകുന്നതിനിടെ എതിരെ അമിതവേഗതയിൽ വന്ന കാറിൽ ബൈക്ക് ഇടിക്കാതിരിക്കാൻ ബ്രെക്ക് നൽകി നിർത്താൻ ശ്രമിക്കുന്നതിനിടെ തെറിച്ചു വീണ അർച്ചനയുടെ ശരീരത്തുകൂടി കാർ കയറി ഇറങ്ങുകയായിരുന്നു.\nഗുരുതരമായി പരിക്കേറ്റ അർച്ചനയെ മെഡിക്കൽ കോളേജ് ആശുപത്രിയിൽ പ്രവേശിപ്പിച്ചെങ്കിലും ചികിത്സയിലിരിക്കെ മരണപ്പെടുകയായിരുന്നു. മൂന്ന് വയസുകാരൻ ഋതു രാജ് മകനാണ്. സംസ്കാരം ശനിയാഴ്ച വീട്ടുവളപ്പിൽ. വിവാഹ വാർഷിക ദിനമായ ഇന്നലെ രാഹുലും ആർചനയും തങ്ങളുടെ ഫേസ്‌ബുക്കിൽ ഇതിന്റെ പോസ്റ്റ് ഇട്ടിരുന്നു. മണിക്കൂറുകൾ കഴിഞ്ഞാണ് അപകടം നടക്കുന്നത്. ഇതിന്റെ നടുക്കത്തിലാണ് ബന്ധുക്കളും സുഹൃത്തുക്കളും.\nPrevious articleപബ്ജിക്കായി അമ്മയുടെ 10 ലക്ഷം കളഞ്ഞു; വീടുവിട്ടോടി ഗുഹയിലൊളിച്ച് കൗമാരക്കാരൻ\nNext articleമൈസൂരു കുട്ടബലാത്സംഗ കേസ്; നാലുപേര് കസ്റ്റഡിയില്, പിടിയിലായത് തമിഴ്‍നാട്ടില് നിന്ന്


വ്‌ളോഗര് റിഫയുടെ ദുരൂഹ മരണം; ഭര്‍ത്താവ് മുന്‍കൂര് ജാമ്യാപേക്ഷയുമായി ഹൈക്കോടതിയില്\nFri May 27 2022 17:32:11 GMT+0530 (India Standard Time)\nBY APH14 May 2022 5:24 AM GMT\nAPH14 May 2022 5:24 AM GMT\nകോഴിക്കോട്: ദുരൂഹ സൈഹചര്യത്തില് മരിച്ച മലയാളി വ്‌ളോഗര് റിഫയുടെ ഭര്‍ത്താവ് മെഹ് നാസ് മുന്‍കൂര് ജാമ്യത്തിനായി ഹൈക്കോടതിയെ സമീപിച്ചു. ഹര്‍ജി മെയ് 20 ന് പരിഗണിക്കുമെന്നറിയിച്ച കോടതി പോലിസിനോട് വിശദീകരണം തേടി. മെഹ്‌നാസിനെതിരേ പോലിസ് കഴിഞ്ഞ ദിവസം ലുക്കൗട്ട് സര്‍ക്കുലര് പുറത്തിറക്കിയിരുന്നു. ഇതിന് പിന്നാലെയാണ് ഇയാള് കോടതിയെ സമീപിച്ചത്.\nചോദ്യം ചെയ്യലിന് ഹാജരാകാന് തയ്യറാകാത്ത സാഹചര്യത്തിലാണ് അന്വേഷണം സംഘം ലുക്ക് ഔട്ട് സര്‍ക്കുലര് പുറത്തിറക്കിയത്. നേരത്തെ മൊഴിയെടുക്കുന്നതിന് വേണ്ടി അന്വേഷണസംഘം കാസര്‍കോട്ടേക്ക് പോയെങ്കിലും മെഹനാസിനെ കാണാന് കഴിഞ്ഞിരുന്നില്ല. തുടര്‍ന്ന് മാതാപിതാക്കളുടെയും സുഹൃത്തുക്കളുടെയും മൊഴി രേഖപ്പെടുത്തി അന്വേഷണ സംഘം മടങ്ങുകയായിരുന്നു. നിലവില് മെഹ്നാസിനെതിരെ ആത്മഹത്യ പ്രേരണക്കാണ് കേസെടുത്തിട്ടുള്ളത്. റിഫയുടെ പോസ്റ്റ്‌മോര്‍ട്ടം റിപ്പോര്‍ട്ടും ആന്തരികാവയവങ്ങളുടെ പരിശോധനാ റിപ്പോര്‍ട്ടും കൂടി ലഭിച്ച ശേഷം കൂടുതല് നടപടികളിലേക്ക് കടക്കാനാണ് അന്വേഷണസംഘത്തിന്റ നീക്കം.\nമാര്‍ച്ച് ഒന്നിനാണ് ദുബൈയിലെ ഫ്‌ലാറ്റില് റിഫയെ മരിച്ച നിലയില് കണ്ടെത്തിയത്. ഇതിനു പിന്നാലെ നാട്ടിലെത്തിച്ച മൃതദേഹം ഉടന് തന്നെ മറവുചെയ്യുകയായിരുന്നു. മരണത്തില് ദുരൂഹതയുണ്ടെന്ന കുടുംബത്തിന്റെ പരാതിയുടെ അടിസ്ഥാനത്തില് പാവണ്ടൂര് ജുമാ മസ്ജിദ് ഖബര്‍സ്ഥാനില് അടക്കം ചെയ്ത റിഫയുടെ മൃതദേഹം പുറത്തെടുത്ത് പോസ്റ്റ് മോര്‍ട്ടം നടത്തി.\nrifa rifa mehnu anticipatory bail


ബുള്ളറ്റിനും ഇനി ' ആപ്പ്' - Keralabhooshanam Daily ബുള്ളറ്റിനും ഇനി ' ആപ്പ്'\nHome/AUTO/ബുള്ളറ്റിനും ഇനി ‘ ആപ്പ്’ \_\nബുള്ളറ്റിനും ഇനി ‘ ആപ്പ്’ \_\nഐക്കണിക്ക് ഇരുചക്ര വാഹന നിര്‍മ്മാതാക്കളായ റോയല് എന്‍ഫീല്‍ഡ് നിലവിലെ ഉപഭോക്താക്കള്‍ക്കും ഭാവിയില് ബൈക്ക് വാങ്ങാന് ആഗ്രഹിക്കുന്നവര്‍ക്കുമായി മൊബൈല് ആപ്പ് അവതരിപ്പിച്ചു. അടിയന്തിര സാഹചര്യങ്ങളില് റോഡ്‌സൈഡ് അസിസ്റ്റ് ലഭ്യമാക്കാനും അപ്ലിക്കേഷന് സഹായിക്കും. ഉപഭോക്താക്കളുടെ ഷോറൂമുകളിലേക്കും സര്‍വീസ് സെന്ററുകളിലേക്കുമുള്ള അനാവശ്യ സന്ദര്‍ശനങ്ങള് ഒഴിവാക്കുകയാണ് കമ്പനി ആപ്പിലൂടെ ലക്ഷ്യമിടുന്നത്.\nഈ ആപ്ലിക്കേഷന് വഴി ബൈക്ക് ബുക്ക് ചെയ്യാനുള്ള സൗകര്യമുണ്ട്. ഇഷ്ടപ്പെട്ട വേരിയന്റും കളര് ഓപ്ഷനുകളും നല്‍കി ഇഷ്ടമുള്ള മോഡല് ആപ്പ് വഴി തിരഞ്ഞെടുക്കാനാകും. പണമടക്കാനുള്ള സൗകര്യവും അപ്ലിക്കേഷനില് നല്‍കിയിട്ടുണ്ട്.\nആപ്പില് ബുക്ക് ചെയ്ത ശേഷം തിരഞ്ഞെടുത്ത ഡീലര്‍ഷിപ്പില് നിന്ന് ബൈക്ക് ഡെലിവറി ചെയ്യാം. റോയല് എന്‍ഫീല്‍ഡ് റൈഡുകള്‍ക്കും ഇവന്റുകള്‍ക്കും സ്വയം രജിസ്റ്റര് ചെയ്യാനും പുതിയ ആപ്ലിക്കേഷന് ആളുകള്‍ക്ക് അവസരം നല്‍കുന്നു. സര്‍വീസ് ബുക്ക് ചെയ്യാനുള്ള സൗകര്യമാണ് മറ്റൊന്ന്.\nവാഹനത്തിെന്റ കംപ്ലയിന്റുകള് രേഖപ്പെടുത്തി വാഹനം സര്‍വീസിനായി ബുക്ക് ചെയ്യാം. ഇതിനുശേഷം ബൈക്ക് സര്‍വീസ് സെന്ററില് നല്‍കിയാല് മതിയാകും. സര്‍വീസ് സ്റ്റേഷനുകളില് പിക്ക് അപ്പ്‌ഡ്രോപ്പ് സൗകര്യങ്ങളും റോയല് എന്‍ഫീല്‍ഡ് നല്‍കുന്നുണ്ട്. കൂടാതെ ചെറിയ പ്രശ്‌നങ്ങള് സ്വയം പരിഹരിക്കാനും അടുത്ത സവാരിക്ക് തയ്യാറാകാനും സഹായിക്കുന്ന ഡിഐവൈ ഗൈഡുകള് ആപ്പുവഴി പരിശോധിക്കാനാകും.\nഉപഭോക്താക്കളുടെ സുരക്ഷയും സൗകര്യവും ലക്ഷ്യമിട്ട് വീട്ടിലെത്തി വാഹനം സര്‍വ്വീസ് ചെയ്യുന്ന പദ്ധതിയായ സര്‍വീസ് ഓണ് വീല്‍സ് കമ്പനി അടുത്തിടെ അവതരിപ്പിച്ചിരുന്നു. അംഗീകൃതവും വിശ്വസനീയവും തടസരഹിതവുമായ സേവനമാണ് സര്‍വീസ് ഓണ് വീല്‍സിന്റെ ലക്ഷ്യം. ഇതിനായി പ്രത്യേകം നിര്‍മ്മിച്ച സര്‍വീസ് ഓണ് വീല്‍സ് മോട്ടോര് സൈക്കിളുകള് ഉപഭോക്താവിന്റെ വീട്ടുപടിക്കലെത്തും. സുരക്ഷിതവും എളുപ്പവും തടസങ്ങളില്ലാത്തതുമായ സര്‍വീസ് അനുഭവം ലക്ഷ്യമിട്ടാണ് പുതിയ ഉപഭോക്തൃ സൗഹൃദ പദ്ധതി. ഇതിനായി രാജ്യത്തുടനീളമുള്ള ഡീലര്‍ഷിപ്പുകളിലായി 800 സര്‍വീസ് ഓണ് വീല്‍സ് യൂണിറ്റുകളാണ് റോയല് എന്‍ഫീല്‍ഡ് വിന്യസിച്ചത്.\nbullet app royal enfield app\nഹെക്ടര് പ്ലസിന്റെ വില കൂട്ടി\nഏഥര് 450 എക്‌സ് സീരിസ് 1 വിപണിയില്\nലക്ഷ്വറി ഓള്‍റൗണ്ടര് ഔഡി ക്യു2 എത്തി; വില 34.99 ലക്ഷത്തില് തുടങ്ങും


| CHOOSE YOUR SUNGLASS | Mangalam\nFriday, February 22, 2019 Last Updated9Min 41 Sec ago English Edition\nSaturday 07 Jul 2018 03.48 PM\n''സൂര്യപ്രകാശത്തില് നിന്ന് കണ്ണിനെ രക്ഷിക്കുക എന്നതില് നിന്ന് മാറി സണ്‍ഗ്ലാസുകള് ആണ്‍പെണ് ഭേദമന്യേ ട്രെന്‍ഡായി മാറിക്കഴിഞ്ഞിരിക്കുന്നു. ''\nഇത് സെല്‍ഫികളുടെ കാലമാണ്. മുഖത്തിന്റെ പല ആംഗിളുകള് സ്മാര്‍ട്ട് ഫോണില് പകര്‍ത്തിയെടുക്കുന്ന യുവതലമുറ അതിനൊപ്പം ചേര്‍ത്തു വയ്ക്കുന്നതാണ് സണ്‍ഗ്ലാസുകള്. സെല്‍ഫിയില് മുഖത്തിന്റെ ഭംഗി ഇരട്ടിയാക്കാന് സണ്‍ഗ്ലാസുകള്‍ക്ക് കഴിയുമെന്ന് വിശ്വസിക്കുന്ന യുവത്വമാണ് ഇന്നത്തേത്.\nഎന്നാല് മുഖത്തിനിണങ്ങുന്ന സണ്‍ഗ്ലാസുകള് തെരഞ്ഞെടുക്കുക വിചാരിച്ചത്ര എളുപ്പമല്ല. ചേരുന്ന സണ്‍ഗ്ലാസ്സുകള് സെലക്ട് ചെയ്തില്ലെങ്കില് സ്‌റ്റൈലാകാനും പറ്റില്ല, ബോറാവുകയും\nആണായാലും പെണ്ണായാലും, നല്ല വെയിലുള്ള ദിവസം സണ്‍ഗ്ലാസുകള് വയ്ക്കാതെ പുറത്തുപോകുക പ്രയാസമാണ്. മഞ്ഞുമലകളിലും മറ്റും ട്രക്കിങിന് പോകുന്നവര്‍ക്ക് മഞ്ഞില് നിന്ന് കണ്ണിനെ സംരക്ഷിക്കാനും സണ്‍ഗ്ലാസുകള് ഉപയോഗപ്പെടുന്നു. ചുരുക്കത്തില്, സണ്‍ഗ്ലാസുകള് ആവശ്യം മാത്രമല്ല പ്രധാനം കൂടിയാണ്.\nസണ്‍ഗ്ലാസുകളെ ഒന്നടുത്ത് പരിചയപ്പെടാം. തെരഞ്ഞെടുക്കും മുമ്പ് സൂര്യന്റെ അള്‍ട്രാവയലറ്റ് കിരണങ്ങളില് നിന്നുള്ള രക്ഷ കൂടിയാണ് സണ്‍ഗ്ലാസുകള്. കാഴ്ചശക്തിക്കു പോലും തകരാറുണ്ടാക്കുന്ന സൂര്യരശ്മികളില് നിന്നുള്ള മോചനം കൂടിയാണ് സണ്‍ഗ്ലാസുകള്.\nചൂട്, പൊടി എന്നിവയില് നിന്ന് കണ്ണിനെ രക്ഷിക്കാനും സണ്‍ഗ്ലാസുകള്‍ക്ക് കഴിയും. സണ്‍ഗ്ലാസ് തെരഞ്ഞെടുക്കും മുമ്പ് സ്വന്തം മുഖത്തിന്റെ ആകൃതി കണ്ടെത്തണം. ഹേര്‍ട്ട്, റൗണ്ട്, ഓവല്, സ്വകയര് എന്നിങ്ങനെ വിവിധ ആകൃതികളാണ് മുഖത്തിനുള്ളത്. മുഖത്തിനിണങ്ങുന്നവ തെരഞ്ഞെടുക്കണമെങ്കില് ആകൃതി കണ്ടെത്തണം.\nമുഖത്തിന്റെ ഏറ്റവും ഇടുങ്ങിയ ഭാഗം താടിയെല്ലാണെന്നുള്ളതാണ് ഹാര്‍ട്ട് ഷെയ്പ്പുകാരുടെ പ്രത്യേകത. മുകള് ഭാഗം വീതിയുള്ളതും താഴ്ഭാഗം വീതികുറഞ്ഞതുമായ ഏതുതരം ഗ്ലാസുകളും ഇവര്‍ക്ക് ചേരും.\nസ്ത്രീകള്‍ക്ക്- കാറ്റ് ഐ, ബ്രോലൈന്, റെട്രോ സ്വകയര്.\nപുരുഷന്മാര്‍ക്ക്- ബ്രോലൈന്, റെട്രോ സ്വകയര്, സ്‌പോര്‍ട്ട്.\nറൗണ്ട് ഷെയ്പ്പ് മുഖമുള്ളവരുടെ കവിളെല്ലുകളുടെ ഭാഗത്തിന് വീതി കൂടിയതും. നെറ്റിയും താടിയെല്ലുകളും കൂടിച്ചേരുന്ന ഭാഗം ഇടുങ്ങിയതുമായിരിക്കും. നല്ല വലിപ്പമുള്ള, ചതുരത്തിലുള്ള, ആംഗുലാര് ഫ്രെയ്മുകളുള്ള സണ്‍ഗ്ലാസുകളാണ് ഇവര്‍ക്ക് ചേരുന്നത്.\nസ്ത്രീകള്‍ക്ക്- ക്യാറ്റ് ഐ, ഓവര്‍സൈസ്ഡ്, സ്വകയര്.\nപുരുഷന്മാര്‍ക്ക്-ഏവിയേറ്റര്, റെട്രോ സ്വകയര്, സ്വകയര്.\nവീതിയേക്കാളും നീളമുള്ള മുഖമായിരിക്കും ഇത്തരക്കാര്‍ക്ക്. മിക്കവര്‍ക്കും ഈ മുഖാകൃതിയാണുള്ളത്. വളരെ ചെറുതും ഒരുപാട് വലുതുമായ സണ്‍ഗ്ലാസുകള് ഇവര്‍ക്ക് ചേരില്ല. റൗണ്ട് അല്ലെങ്കില് സ്വകയര് ഫ്രെയിമുകളാണ് ഉചിതം.\nസ്ത്രീകള്‍ക്ക്- ഏവിയേറ്റര്, റെട്രോ സ്വകയര്, ഓവര്‍സൈസ്ഡ്\nപുരുഷന്മാര്‍ക്ക്- ഏവിയേറ്റര്, റെട്രോ സ്വകയര്, റൗണ്ട്\nതാരതമ്യേന പരന്ന താടിയെല്ലുകളാവും ഇവരുടേത്. വീതിയുള്ള നെറ്റിയും, വീതി കൂടിയ കവിളുകളും ഇവരുടെ പ്രത്യേകതയാണ്. സോഫ്റ്റ് ലൈനുകള് ഉള്ളതോ, റിംലെസ്സ് എഡ്ജുകള് ഉള്ളതോ ആയ സണ്‍ഗ്ലാസുകള് ഇവര്‍ക്ക് തെരഞ്ഞെടുക്കാം.\nസ്ത്രീകള്‍ക്ക്- ഏവിയേറ്റര്, ബ്രോലൈന്, റൗണ്ട്.\nപുരുഷന്മാര്‍ക്ക്- ഏവിയേറ്റര്, ബ്രോലൈ ന്, റൗണ്ട്.\nപ്രിയങ്ക ചോപ്രയുടെ ഏറ്റവും പ്രിയപ്പെട്ട സണ്‍ഗ്ലാസാണ് വെയ്ഫാറര് മോഡല് സണ്‍ഗ്ലാസുകള്. ദീര്‍ഘവൃത്താകൃതിയി ല് മുഖമുള്ളവര്‍ക്കും, വട്ടമുഖമുള്ളവര്‍ക്കും ഏറ്റവും നന്നായി യോജിക്കുന്നത് വെയ്ഫാറര് ആണ്. ഇത് കാഷ്വല് വസ്ത്രവുമായും പാര്‍ട്ടി വെയര് വസ്ത്രവുമായും ഒരുപോലെ ഇണങ്ങുന്നതാണ്.\nവെസ്‌റ്റേണ് ഡ്രസ്സ് ആവട്ടെ ഇന്ത്യന് പരമ്പരാഗത വസ്ത്രമാകട്ടെ, ഏവിയേറ്റര് സണ്‍ഗ്ലാസ് അതിനൊപ്പം ധരിക്കുന്നത് കാണാന് തന്നെ രസമാണ്. ഐ ബോളുകളുടെ രണ്ടോ മൂന്നോ ഇരട്ടി വലിപ്പമുള്ള പ്രതിഫലന ലെന്‍സുകളാണിതിന്. നേര്‍ത്ത മെറ്റര് ഫ്രെയിമുകളും ഡബിള് അല്ലെങ്കില് ട്രിപ്പിള് ബ്രിഡ്ജുകളുമുണ്ട്. കറുപ്പ്, ഗോള്‍ഡണ് നിറങ്ങളിലാണ് ഏവിയേറ്ററെങ്കിലും ട്രാന്‍സ്‌പെരന്റ് ഏവിയേറ്ററിലും ശരിക്കും തിളങ്ങാം.\nസെലിബ്രിറ്റികളില് മിക്കവരും സെലക്ട് ചെയ്യുന്നത് ഓവര്‍സൈസ്ഡ് സണ്‍ഗ്ലാസുകളാണ്. മോഡേണ് ഔട്ട്ഫിറ്റിനൊപ്പം കൂടുതലിണങ്ങുന്നത് ഇതു തന്നെ. ആവശ്യത്തിലധികം വലിപ്പമുണ്ടെങ്കില് സണ്‍ടാനില് നിന്ന് രക്ഷപെടാന് ഇതിനെ ആശ്രയിക്കാവുന്നതാണ്.\nഎല്ലാവരുടെയും മുഖത്തിനിത് ഇണങ്ങില്ലെങ്കിലും ജീന്‍സിനൊപ്പം ഏറ്റവും ഇണങ്ങുന്നത് സ്വകയര് ഷെയ്പ്പ് സണ്‍ഗ്ലാസുകളാണ്. വലിയ മുഖമുള്ളവര് മാത്രമല്ല മച്യൂരിറ്റി തോന്നാനും ഈ സണ്‍ഗ്ലാസ് ഉപയോഗിക്കാം.\nകൂടുതല് സെക്‌സിയാക്കുന്ന മറ്റൊരു തരം സണ്‍ഗ്ലാസാണ് റിഫ്‌ളക്ടര് സണ്‍ഗ്ലാസുകള്. ദീര്‍ഘവൃത്താകൃതിയിലുള്ളത് മുതല് ബഹുകോണായത് വരെ പല തരത്തിലുള്ള റിഫ്‌ളക്ടര് സണ്‍ഗ്ലാസുകള് ഇപ്പോള് തരംഗമാണ്. ബീച്ചിലും പാര്‍ട്ടിയിലുമെല്ലാം ധരിക്കാന് ഏറ്റവും നല്ലതാണ് ഇവ.\nകാറ്റ്‌സ് ഐ സണ്‍ഗ്ലാസുകള്\nഇപ്പോഴത്തെ ഏറ്റവും ട്രെന്‍ഡിയായ സണ്‍ഗ്ലാസുകള് ഏതെന്നുള്ളതിന്റെ ഉത്തരമാണിത്. പ്ലെയിന് ഗ്ലാസ്സായി വരുന്നതു കൊണ്ട് ഇവ ഏത് തരം ഫ്രെയിമുകളുമായും യോജിക്കും. കാറ്റ്‌സ് ഐ രൂപത്തിലുള്ള റിഫ്‌ളക്ടര് സണ്‍ഗ്ലാസും ട്രെന്‍ഡു തന്നെ.\nറൗണ്ടഡ് അഥവാ വട്ടത്തിലുള്ള സണ്‍ഗ്ലാസുകള് പൊതുവെ അറിയപ്പെടുന്നത് ജോണ്‍ലിനന് ഫ്രെയിം, ഹാരി പോട്ടര് ഫ്രെയിം തുടങ്ങിയ പേരുകളിലാണ്. ഇവ സണ്‍ഗ്ലാസുകളിലെ ഏറ്റവും ജനകീയമായ മോഡലുകളില് ഒന്നാണ്. ആലിയ ഭട്ടിന്റെ കളക്ഷനില് കൂടുതലുള്ളത് റൗണ്ട്, മെറ്റാലിക്ക് സണ്‍ഗ്ലാസുകളാണ്.\nഓരോ നിമിഷവും സണ്‍ഗ്ലാസ് ട്രെന്‍ഡുകള് മാറി മറിയുകയാണ്. വൈറ്റ് ഫ്രെയ്മുകളിലെ സണ്‍ഗ്ലാസുകള് ഗ്ലാസുകള് അടുത്തിടെ ട്രെന്‍ഡായതാണ്. വൈറ്റ് ഫ്രെയിമിലുള്ള റൗണ്ട് സണ്‍ഗ്ലാസുകള് എല്ലാ മുഖാകൃതിക്കാര്‍ക്കും ചേരും. വട്ടമുഖമുള്ളവര്‍ക്ക് ചതുരാകൃതിയിലുള്ള വൈറ്റ് ഫ്രെയ്മും, നീണ്ട മുഖമുള്ളവര്‍ക്ക് ക്യാറ്റ് ഐ വൈറ്റ് ഫ്രെയ്മും നന്നായി ഇണങ്ങും.അതുപോലെ ആനിമല് പ്രിന്റുള്ള ഫ്രെയിമുകള് സണ്‍ഗ്ലാസ് കളക്ഷനില് മറ്റൊരു തരംഗമാണ്.\nസ്‌കിന് ടോണ് ആന്‍ഡ് സണ്‍ഗ്ലാസ്\nസ്‌കിന് ടോണിനനുസരിച്ചാണ് സണ്‍ഗ്ലാസുകള് തെരഞ്ഞെടുക്കേണ്ടത്. സണ്‍ഗ്ലാസുകള് മുഖാകൃതിയെ മാത്രമല്ല ചര്‍മ്മത്തിന്റെ നിറത്തിനെയും അനുസരിച്ചു വേണം സെലക്ട് ചെയ്യാന്.\nകൂള് സ്‌കിന് ടോണ്‍സ്\nകൂള് സ്‌കിന് ടോണുള്ളവര്‍ക്ക് സോഫ്റ്റ് ടിന്റഡ് ഫ്രെയിമുകളാണ് കൂടുതല് ഇണങ്ങുക. വ്യത്യസ്ത നിറങ്ങളും കോണ്‍ട്രാസ്റ്റുകളും മുഖത്തിന്റെ് ഭംഗി കൂട്ടും. ലൈറ്റ് സ്‌കിന്നുള്ളവര്‍ക്ക് പിഗ്‌മെന്റഡ് ഫ്രെയിമുകളും ഇണങ്ങും.\nവാം സ്‌കിന് ടോണ്‍സ്\nഇന്ത്യക്കാര്‍ക്ക് പൊതുവേ വാം സ്‌കിന് ടോണാണുള്ളത്. പീച്ച്, വൈറ്റിഷ്, ഡാര്‍ക്ക് എന്നിവയെല്ലാം അതില് പെടുന്നതാണ്. അവര്‍ക്കിണങ്ങുന്നത് ഇളം നിറത്തിലുള്ള ഫ്രെയിമുകളാണ്.\nപീച്ച് സ്‌കിന് ടോണ്\nപീച്ച് സ്‌കിന് ടോണുള്ളവര്‍ക്ക് ഒട്ടുമിക്ക ഷെയ്ഡുകളിലുള്ള സണ്‍ഗ്ലാസുകളും ഇണങ്ങും. ഐശ്വര്യറായ് ബച്ചന്, ദിയാ മിര്‍സ എന്നിവരെപ്പോലെയുള്ള ബോളിവുഡ് സുന്ദരികള് പീച്ച് സ്‌കിന് ടോണുള്ളവരാണ്. ഗ്രെ കളര്, ചോക്ലേറ്റ് ബ്രൗണ്, ഒലിവ് ഗ്രീന് എന്നീ ഷെയ്ഡുകളുള്ള സണ്‍ഗ്ലാസുകളാണ് ഇവര്‍ക്ക് ഇണങ്ങുന്നത്.\nവീറ്റിഷ് സ്‌കിന് ടോണ്\nബ്ലാക്ക്, ഡീപ്പ് ബ്ലൂ, പര്‍പ്പിള്, ഡാര്‍ക്ക് റെഡ്, ബ്രൗണ് എന്നീ ഫ്രെയിമുകളാണ് വീറ്റിഷ് സ്‌കിന് ടോണുള്ളവര്‍ക്ക് ചേരുന്നത്. ബോളിവുഡ് താരറാണിമാരായ ദീപിക പദുക്കോണ്, സോനം കപൂര്, ശ്രദ്ധ കപൂര് എന്നിവര്‍ക്കൊക്കെ വീറ്റിഷ് സ്‌കിന് ടോണാണ്.\nഡാര്‍ക്ക് സ്‌കിന് ടോണ്\nഡാര്‍ക്ക് സ്‌കിന് ടോണുള്ളവര്‍ക്ക് ഇളം നിറത്തിലുള്ള ഫ്രെയിമുകളാണ് കൂടുതല് ഇണങ്ങുക. ബ്ലാക്ക്, ബ്രൗണ്, ഗോള്‍ഡന് എന്നിവ തെരഞ്ഞെടുക്കുന്നതാണ് കൂടുതല് ഉചിതം. ചര്‍മ്മത്തിനിണങ്ങുന്നത് ഈ നിറമാണ്. ഫ്രീഡ പിന്റോ, നന്ദിതാ ദാസ് എന്നിവരൊക്കെ ഡാര്‍ക്ക് സ്‌കിന് ടോണില് ബോളിവുഡിനെ അതിശയിപ്പിച്ചവരാണ്.


Former Indian diplomat T P Sreenivasan on India-China border clashes | അതിര്‍ത്തിയിലെ ചൈനീസ് പ്രകോപനത്തിന് പിന്നിലെ കാരണം എന്ത്? ചോദ്യങ്ങളുമായി ടിപി ശ്രീനിവാസന് - Malayalam Oneindia\n3 min ago വെല്‍ഫെയര് പാര്‍ട്ടി പ്രചാരണ വേദിയില് ഉമ്മന് ചാണ്ടി, സഖ്യമില്ലെന്ന് ആവര്‍ത്തിച്ച് ദേശീയ നേതൃത്വം!!\nതിരുവനന്തപുരം: ലഡാക്ക് അതിര്‍ത്തിയില് ഇന്ത്യന് സൈനികര് വീരമൃത്യുവരിച്ചതിന്റെ യാഥാര്‍ത്ഥ കാരണം വ്യക്തമാക്കേണ്ടതുണ്ടെന്ന് പ്രമുഖ നയതന്ത്ര വിദഗ്ദന് ടിപി ശ്രീനിവാസന് പറഞ്ഞു. എവിടെയാണ് പ്രശ്‌നം നടന്നത്, എങ്ങനെയാണ് പ്രശ്‌നം ആരംഭിച്ചത്, എന്നൊക്കെ വ്യക്തമാക്കേണ്ടതുണ്ടെന്നും ടിപി ശ്രീനിവസന് ചൂണ്ടിക്കാട്ടി. ഇപ്പോള് നടക്കുന്ന പ്രശ്‌നങ്ങള്‍ക്ക് കൊവിഡുമായി ബന്ധമുണ്ടോ എന്ന നിഗമനത്തിലെത്താന് കേന്ദ്രസര്‍ക്കാര് വിശദീകരിച്ചാലേ സാധിക്കുവെന്നും അദ്ദേഹം കൂട്ടിച്ചേര്‍ത്തു.\nസര്‍ക്കാര് ഇതുവരെ സത്യം പറഞ്ഞിട്ടില്ല. എന്താണ് എപ്പോഴാണ് നടന്നതെന്നും പറഞ്ഞിട്ടില്ല. സഹകരണത്തോടെ മുന്നോട്ടുപോകുമെന്ന് പറയുന്നു. കേന്ദ്രസര്‍ക്കാര് എല്ലാ കാര്യങ്ങളും വ്യക്തമാക്കണമെന്നല്ല പറയുന്നത്. ഇതുവരെയുള്ള കാര്യങ്ങള് പരിഹരിക്കപ്പെടണം എന്നാണ്. ഇന്ത്യയും ചൈനയും തമ്മില് കഴിഞ്ഞ 40 വര്‍ഷത്തോളമായി ഒരു യുദ്ധവും നടന്നിട്ടില്ല. ഇപ്പോള് വെടിവയ്പ്പുണ്ടായതിനും വിവരമില്ല. കല്ലെറിഞ്ഞെന്നും ഗുസ്തിപിടിച്ചെന്നുമാണ് പറയുന്നത്. എങ്ങനെ മരിച്ചു എന്ന കാര്യത്തില് വ്യക്തത വരാനുണ്ട്- ടിപി ശ്രീനിവാസന് പറഞ്ഞു.\nചാനലുകളോ പത്രങ്ങളോ വഴി ചര്‍ച്ച ചെയ്യരുതെന്നാണ് കേന്ദ്രസര്‍ക്കാര് നിര്‍ദ്ദേശിക്കുന്നത്. മറ്റ് വാര്‍ത്താ സ്രോതസുകളെ നമ്മുടെ മാധ്യമങ്ങള്‍ക്ക് ആശ്രയിക്കേണ്ടിവരും. പ്രശ്‌നം പരിഹരിച്ച ശേഷം കേന്ദ്രം കാര്യങ്ങള് വിശദീകരിക്കാമെന്നും സംഘര്‍ഷത്തിലേക്ക് പോകാന് ആഗ്രഹിക്കുന്നില്ലെന്നുമാണ് അറിയിച്ചിരിക്കുന്നത്. ഇതുമായി ബന്ധപ്പെട്ട് കേന്ദ്രം എന്തുകൊണ്ട് സത്യം പറയാത്തതെന്തെന്ന് വിദഗ്ദര് ചോദിക്കുന്നുണ്ട്. ഏത് സ്ഥലത്താണ് പ്രശ്‌നം, ആരാണ് അതിര്‍ത്തി കടന്നത്. ചൈനയാണെങ്കില് അവര് എങ്ങനെ അവിടെ എത്തി. എന്നൊന്നും പറയുന്നില്ല. ഗല്‍വാന് താഴ്വര ഒരിക്കലും അതിര്‍ത്തിയില് നിശ്ചയിക്കപ്പെട്ടിരുന്നില്ല. കേന്ദ്രസര്‍ക്കാര് വിശദീകരിച്ചാല് മാത്രമേ ഇതില് ഒരു നിഗമനത്തിലെത്താന് സാധിക്കുകയുള്ളൂ- ടിപി ശ്രീനിവാസന് പറഞ്ഞു.\nലഡാക്കിലെ സംഘര്‍ഷത്തെ തുടര്‍ന്ന് അതിര്‍ത്തിയിലെ സ്ഥിതി ഗതികള് പ്രധാനമന്ത്രി നരേന്ദ്ര മോദിയെ അറിയിച്ച് പ്രതിരോധ മന്ത്രി രാജ്നാഥ് സിംഗ്. ബിപിന് റാവത്തുമായി അടക്കം സംസാരിച്ച ശേഷമാണ് പ്രതിരോധ മന്ത്രി മോദി കാര്യങ്ങള് ബോധിപ്പിച്ചത്. അതേസമയം ലഡാക്കില് ഇന്ത്യന് സൈനികര് കൊല്ലപ്പെട്ടത് ചൈനീസ് സൈന്യത്തിന്റെ കല്ലേറില്ലെന്ന് റിപ്പോര്‍ട്ട്. ഇവരുടെ കല്ലേറില് ഗാല്‍വാനിലുള്ള ഇന്ത്യയുടെ സൈനിക ഉദ്യോഗസ്ഥര്‍ക്ക് ഗുരുതരമായി പരിക്കേറ്റെന്നാണ് സൂചന. അതേസമയം ഔദ്യോഗികമായി ഇക്കാര്യം സ്ഥിരീകരിക്കപ്പെട്ടിട്ടില്ല.\nലഡാക്കില് സൈനികര് കൊല്ലപ്പെട്ടത് ചൈനയുടെ കല്ലേറിലെന്ന്, പ്രധാനമന്ത്രിക്ക് വിശദീകരണവുമായി രാജ്നാഥ്\nindia china indo china border issue ചൈന ഇന്ത്യ അതിര്‍ത്തി\nFormer Indian diplomat T P Sreenivasan on India-China border clashes


കൊച്ചിയിലെ ന്യൂജനറേഷന് ജീസ്സസ്! - Hrudayavayal\nകൊച്ചിയിലെ ന്യൂജനറേഷന് ജീസ്സസ്!\nBy administrator on September 12, 2015, 7:25 am Comments Off on കൊച്ചിയിലെ ന്യൂജനറേഷന് ജീസ്സസ്!\nകൊച്ചി തേവര കോളേജിലെ ലേക്ക് വ്യു ഗ്രൗണ്ടില് എത്തുന്നവര് അല്പ്പംര ഒന്ന് അമ്പരക്കും. 48 അടി നീളത്തില് കൈയുംവിരിച്ച് നില്ക്കു്ന്നു അതാ ഈശോ. വെറുതെ ഒന്നുമല്ല ഹെഡ് ഫോണൊക്കെ വെച്ച് നല്ല സ്റ്റൈലില്!.മൊത്തത്തില് ന്യൂ ജനറേഷന് ലുക്ക്. കോളേജിലെ ഈ ഗ്രാഫിറ്റി തേടി സാക്ഷാല് ബിനാലെ ടീം വരെ കോളേജില് അന്വേഷിച്ചെത്തിയിട്ടുണ്ട്. പൊട്ടിപ്പോളിഞ്ഞു കിടന്ന മതിലിനെ ക്രിസ്തുവിന്റെ സുന്ദരന് ഗ്രാഫിറ്റിയാക്കി മാറ്റിയ വിദ്യാര്ത്ഥിനകളുടെ കഥ അതിശയകരമാണ് .\nഒരു വഴിത്തിരിവായത് ജീസസ് യൂത്ത്\nജീസസ് യുത്ത് കേരള ക്യാമ്പസ് കോണ്ഫറന്സ്ന്റെ വേദിയായിരു കോളേജില് , കോണ്ഫളറന്സികന് മുന്നോടിയായാണ് ഈ ഗ്രാഫിറ്റി ഒരുക്കിയത്. കോളേജിന്റെ ലേക് വ്യു ഗ്രൌണ്ടിലെ പൊട്ടിപ്പൊളിഞ്ഞ പഴയ ഷൂട്ടിംഗ് റേഞ്ച് കണ്ട , കേരള ടീന്സ്ു മിനിസ്ട്രി കോര്ഡിഞനേട്ടര് നിതിന് തോമസിന്റെ മനസിലാണ് ഇത്തരത്തില് ഒരു ഐഡിയ മിന്നിയത്. ഈ പഴഞ്ചന് മതിലിനെ ഒരു അടിപൊളി ഗ്രഫിറ്റി വാള് ആക്കിയാലോ? ആളുകള് കൂട്ടമായെത്തി ഗ്രാഫിറ്റിക്ക് മുമ്പില് നിന്ന് സെല്ഫിിയെടുക്കുന്നതും അദേഹം സ്വപ്നം സ്വപ്നം കണ്ടു.\nജീസസ് യൂത്തിലെ റിയയോട് ഈ ഐഡിയ പറഞ്ഞപ്പോള് ,റിയ കോളേജിലെ ക്രിയേറ്റിവിറ്റി ക്ലബ് അംഗങ്ങളോട് കാര്യം അവതരിപ്പിച്ചു. “എന്താ ദാസ നമുക്ക് ഈ ബുദ്ധി നേരത്തെ തോന്നാതിരുന്നത്” എന്ന കോറസില് ക്ലബ് ലെ ജസ്വത് അയ്യര് എന്ന ബ്രാഹ്മണ യുവാവ് സംഭവം ഏറ്റെടുത്തു. കൂടെ 16 വിദ്യാര്ത്ഥി കളും.നിതിന് സ്വപ്നം കണ്ട പോലെ തന്നെ മൂന്നാം വര്ഷ ഡിഗ്രി വിദ്യാര്ത്ഥി യായ ജെസ്വത് വരച്ചു.\nപുതു തലമുറ ക്രിസ്തുവിനെ എങ്ങനെയാണ് കാണാന് ആഗ്രഹിക്കുന്നത് എന്നതിന്റെ ഉത്തമ ദ്രിഷ്ടാന്ധമാണ് ഈ ഗ്രാഫിറ്റി.ഹെഡ് ഫോണ് വെച്ചിരിക്കുന്ന ക്രിസ്തുവിനോപ്പം ചെടിക്ക് വെള്ളം ഒഴിക്കുന്ന,പ്രാര്ഥിനക്കുന്ന പെയിന്റ് ചെയ്യുന്ന മാലാഖമാരെയും കാണാം. പുതു തലമുറയുടെ ചിഹ്നങ്ങളായ ഫേസ്ബുക്ക് , ട്വിറ്റെര് ഉള്പ്പെലടെയുള്ള നവമാധ്യമങ്ങളുടെ സൂചകങ്ങളും ചിത്രത്തില് ഉണ്ട്. “ഹൈ ടെക്ക് യുഗത്തില് യൂത്തിന് ക്രിസ്തു ഒരു കൂട്ടുകാരന്” എന്ന ഫീല് തരുന്നുണ്ട് ആ ചിത്രം.യുവജനങ്ങള്ക്കൊയപ്പം ചിന്തിക്കുകയും പ്രവര്ത്തിഒക്കുകയും ചെയ്യുന്ന ഈശോയുടെ പ്രതീകം കൂടിയായി ഈ ചിത്രം മാറുന്നുണ്ട്.\nഓണാഘോഷം പോലും ഒഴിവാക്കി പെയിന്റിംഗ്\nനിസാരമായിരുന്നില്ല ജോലി. പഴയ ഷൂട്ടിംഗ് റേഞ്ചിലെ പൊട്ടിപ്പൊളിഞ്ഞ ഇടമെല്ലാം പുട്ടിയിട്ട് നിരപ്പാക്കി. അതിന് വേണ്ടി വന്നത് 25കിലോ പുട്ടിയാണ്. പിന്നെ വൈറ്റ് വാഷ് ..പെയിന്റിംഗ്.അങ്ങനെയാണ് ക്യാമ്പസ് കോണ്ഫുറന്സ്ി വേദിയില് ഏറെ ശ്രദ്ധിക്കപ്പെട്ട ഈ ഗ്രാഫിറ്റി ഉണ്ടായത്.ജെസ്വതും കൂട്ടുകാരും കോളേജിലെ ഓണാഘോഷം പോലും ഒഴിവാക്കിയാണ് കര്ത്താ്വിനു വേണ്ടി ഈ ജോലി ഏറ്റെടുത്തത്. രാവെന്നോ പകലെന്നോ വ്യത്യാസമില്ലാതെ അവര് കര്മ്നിരതരായി.\n26 അഴകുള്ള ക്രിസ്തു\nക്രിയേറ്റിവിറ്റി ക്ലബിലെ 17 പേര് കൂടി2കോട്ട് പെയിന്റ് ചെയ്യാന് 30 ലിറ്റര് പെയിന്റ് വേണ്ടി വന്നു. 26 നിറങ്ങള് ഉപയോഗിച്ചിട്ടുണ്ട്. ആരും ശ്രദ്ധിക്കാതെ പാഴായി കിടന്ന ഷൂട്ടിംഗ് റേഞ്ച്നെ നല്ല റേഞ്ച് ഉള്ള, ഫോടോ ഷൂട്ട് ചെയുന്ന ‘ക്രിയേറ്റിവ്’ സ്പോട്ട് ആക്കിമാറ്റിയതിന്റെ സന്തോഷത്തിലാണ് ജസ്വത്തും നിതിനും ജീസസ് യൂത്ത് അംഗങ്ങളും.\nകൊച്ചിയിലെ ന്യൂജനറേഷന് ജീസ്സസ്! added by administrator on September 12, 2015, Time: 7:25 am


300 രൂപയുടെ ഓട്ടം 900 രൂപയ്‌ക്കേ പോകൂവെന്ന് നമ്മുടെ നാട്ടുകാര് - Shinod Edakkad\nഈ മാസം രണ്ടാം വാരം നടന്ന സംഭവം പറയാം. ആറ്റിങലില് നിന്നും തിരുവനന്തപുരം സിറ്റിയിലേക്ക് പോകാന് ഒരു ടാക്‌സിക്കാരനോട് ചാര്‍ജ് ചോദിച്ചു. കഷ്ടി 30 കിലോമീറ്റര്. വിലപേശലെല്ലാം കഴിഞ്ഞപ്പോള് നമ്മുടെ ടാക്‌സിക്കാരന് പറഞ്ഞ ചാര്‍ജ് 900 രൂപ. ബാംഗ്ലൂര് ഞങ്ങള് 350-375 രൂപ കൊടുക്കുന്ന ദൂരം.\nആദ്യം കല്ലെറിഞ്ഞാണ് ഇത്തരം ഓണ്‍ലൈന് ടാക്‌സിക്കാരെ കേരളം സ്വീകരിച്ചത്..ഇപ്പോള് സമരം നടത്തി പൊളിപ്പിക്കാന് നോക്കുന്നു. നമ്മുടെ പോയിന്റ് വളരെ സിംപിളാണ്.\nഇതില് ജോലി ചെയ്യുന്നവരും തൊഴിലാളികളാണ്. മറ്റു സംസ്ഥാനങ്ങളില് ഓലയിലും യൂബറിലും മെരു കാബിലും ജോലി ചെയ്യുന്ന നിരവധി ഡ്രൈവര്‍മാരുമായി സംസാരിച്ചതാണ്. അവരെല്ലാം പറഞ്ഞത്, ജോലിയെടുക്കാന് തയ്യാറുള്ളവര്‍ക്ക് നല്ല വരുമാനമുണ്ടാക്കാന് സാധിക്കുന്ന സംവിധാനമാണെന്നാണ്.. കുത്തക വത്കരണം എന്നൊക്കെ പറഞ്ഞ് കല്ലെറിയാന് വരട്ടെ.. ഇത്തരം ടാക്‌സികള് ഏറെ ഉപകാരപ്രദമാണെന്ന് അനുഭവമുള്ള ഞങ്ങളും പറയുന്നു.\nഇപ്പോള് കേരളത്തിലെ ഓണ് ലൈന് ടാക്‌സി ഡ്രൈവര്‍മാര് സമരത്തിലാണു പോലും. ഇതില് നിന്നും എന്താണ് നമ്മള് മനസ്സിലാക്കേണ്ടത്. ഒരു കാര്യം ഉറപ്പാണ് ഓലയും യൂബറും കേരളത്തില് വരും. ഒരു പക്ഷേ, അത് ഓടിക്കുന്ന ഉത്തരേന്ത്യന് ഡ്രൈവര്‍മാരാകുമെന്നു മാത്രം.\nപണം പോലും ഡ്രൈവര്‍ക്ക് കൊടുക്കേണ്ട കാര്യമില്ല. ഈ വാലറ്റില് നിന്നും ഡെബിറ്റ് ആകും.. അപ്പോ 300 രൂപയുടെ ഓട്ടം 900 രൂപയ്‌ക്കേ പോകൂവെന്ന് നമ്മുടെ നാട്ടുകാര് വാശിപിടിച്ചാല് ഒരു രക്ഷയുമില്ല. ഈ തൊഴില് സംസ്കാരം നമ്മുടെ നാടിന് ആപത്താണ്.


serial Actress Alice Christy gomez and husband sajin open up about their bedroom secrets, new video goes viral - Malayalam Filmibeat\n| Published: Friday, January 14, 2022, 21:50 [IST]\nമഴവിൽ മനോരമയിൽ സംപ്രേക്ഷണം ചെയ്തിരുന്ന മഞ്ഞുരുകും കാലം എന്ന സീരിയലിലൂടെ ശ്രദ്ധേയയായ നടിയാണ് ആലീസ് ക്രിസ്റ്റി ഗോമസ്. പിന്നീട് സ്ത്രീപദം, കസ്തൂരിമാൻ തുടങ്ങി നിരവധി സീരിയലുകളിൽ ശ്രദ്ധേയമായ വേഷങ്ങൾ ചെയ്തു. ജനപ്രീതി നേടിയ നിരവധി സീരിയലുകളിൽ തിളങ്ങിയ ആലീസ് ഇപ്പോൾ സി കേരളത്തിലെ മിസിസ് ഹിറ്റ്‌ലർ എന്ന പരമ്പരയിലാണ് ഇപ്പോൾ അഭിനയിക്കുന്നത്. നവംബർ 18ന് ആണ് ആലീസ് വിവാഹിതയായത്. പത്തനംതിട്ട സ്വദേശിയായ സജിൻ സജി സാമുവലാണ് ആലീസിന്റെ ജീവിത പങ്കാളി. അടുത്ത ബന്ധുക്കളുടെയും സുഹൃത്തുക്കളുടെയും സാന്നിധ്യത്തിൽ വിപുലമായാണ് വിവാഹത്തിന്റെ ചടങ്ങുകൾ നടന്നത്.\nവിവാഹത്തോട് അനുബന്ധിച്ചാണ് ആലീസ് യുട്യൂബ് ചാനൽ തുടങ്ങിയത്. അങ്ങനൊരു ചാനൽ തുടങ്ങാനും സോഷ്യൽമീഡിയകളിൽ ആക്ടീവാകാനും തന്നെ നിർദേശിച്ചത് ഭർത്താവ് സജിൻ ആയിരുന്നുവെന്ന് മുമ്പ് ആലീസ് പറഞ്ഞിട്ടുണ്ട്. യുട്യൂബ് ചാനലിലെ ആദ്യ വീ‍ഡിയോയിലൂടെയാണ് സജിനെ തന്റെ ആരാധകർക്കും പ്രേക്ഷകർക്കും ആലീസ് പരിചയപ്പെടുത്തിയത്. ഒരു വർഷം മുമ്പ് നിശ്ചയിച്ച വിവാഹമായിരുന്നുവെന്നും എന്നാൽ കൊറോണ പ്രതിസന്ധികളാണ് വിവാഹം നീളാൻ കാരണമായതെന്നും ആലീസ് പറഞ്ഞിരുന്നു.\nAlso Read: 'നാൽപ്പതുകളിൽ വരുന്ന പ്രണയവും സാധാര‌ണമാണ്'; പരിഹസിക്കുന്നവരോട് മലൈകയ്ക്ക് പറയാനുള്ളത്!\nആലീസിന്റെ വിവാഹ വിശേഷങ്ങളെല്ലാം സോഷ്യൽമീഡിയ ആഘോഷിച്ചിരുന്നു. വിവാഹ ദിനത്തിലെ ചടങ്ങുകളെല്ലാം ഉടൻ തന്നെ റെക്കോർഡ് ചെയ്ത് ആലീസും സംഘവും സോഷ്യൽമീഡിയയിൽ പങ്കുവെച്ചിരുന്നു. ആലീസിന്റെ വീട്ടിൽ വിവാഹം ആലോചിക്കുന്ന സമയത്ത് ഒരു കൂട്ടുകാരി വഴിയാണ് സജിന്റെ ആലോചന വന്നതെന്ന് മുമ്പ് നടി തന്നെ വെളിപ്പെടുത്തിയിട്ടുണ്ട്. ഇപ്പോൾ ആലീസും സജിനും ഹണിമൂൺ ട്രിപ്പിലാണ്. ഹണിമൂൺ വിശേഷങ്ങളും ആലീസും സജിനും യുട്യൂബിൽ പങ്കുവെക്കുന്നുണ്ട്. ഇരുവരുടേയും വിശേഷങ്ങൾ അറിയാൻ ആരാധകർക്കും ആവേശമാണ്. എല്ലാ വീഡിയോകൾക്കും വലിയ സ്വീകര്യതയും പ്രേ‌ക്ഷകർ നൽകാറുണ്ട്. ഇപ്പോൾ സജിനിൽ ഇഷ്ടമല്ലാത്ത സ്വഭാവത്തെ കുറിച്ച് തുറന്ന് പറഞ്ഞിരിക്കുകയാണ് ആലീസ്. കാന്റിൽ ലൈറ്റ് ഡിന്നറിന്റെ വിശേഷങ്ങൾ പങ്കുവെച്ചുള്ള വീഡിയോയിലാണ് താരങ്ങൾ ഇക്കാര്യം വെളിപ്പെടുത്തിയത്.\n'പരസ്പരമുള്ള സ്‌നേഹത്തിന്റെയും കരുതലിന്റെയും വിശേഷങ്ങളും തങ്ങൾക്കിടയിലെ ഇണക്കങ്ങളേയും പിണക്കങ്ങളേയും കുറിച്ചും ആലീസും സജിനും പരസ്പരം സംസാരിയ്ക്കുന്നതും പുതിയ വീഡിയോയിൽ കാണാം. എന്നിൽ ഇച്ചായന് ഏറ്റവും ഇഷ്ടമുള്ള കാര്യവും ഏറ്റവും ഇഷ്ടമില്ലാത്ത കാര്യം ഏതാണെന്ന് പറയണം. ഇതുവരെ പല അഭിമുഖത്തിലും പറഞ്ഞ കാര്യങ്ങളൊന്നും വേണ്ട. പറയാത്ത എക്‌സ്‌ക്ലൂസീവ് ആയത് എന്തെങ്കിലും പറയണം. എന്നാൽ ഞാൻ ഒരു ബെഡ് റൂം സീക്രട്ട് പറയാം. മറ്റൊന്നുമല്ല ബെഡ് റൂമിൽ ആലീസ് മൊബൈൽ ഫോൺ അനുവദിയ്ക്കില്ല. വിവാഹത്തിന് മുമ്പേ അത് പറഞ്ഞപ്പോൾ ഞാൻ സമ്മതിച്ചിരുന്നു. പക്ഷെ വിവാഹ ശേഷം ബെഡ് റൂമിൽ ഫോൺ ഉപയോഗിക്കാൻ തുടങ്ങി. ഇതേ ചൊല്ലി ഹണിമൂണിന് പോകുന്നതിന്റെ രണ്ട് ദിവസം മുമ്പ് നട്ടപാതിരായ്ക്ക് പൊരിഞ്ഞ അടി നടന്നിരുന്നു. ആലീസ് ബാഗും തൂക്കി പോകാൻ വരെ നോക്കി.'\n'ഞാൻ ബാഗ് തൂക്കി പോകുകയായിരുന്നില്ല. ഹണിമൂണിന് വേണ്ട ബാഗ് പാക്ക് ചെയ്യുകയായിരുന്നു. പക്ഷെ അത് കണ്ട് ഇച്ചായൻ പേടിച്ചു. ഭാര്യാ-ഭർത്താക്കന്മാർക്കിടയിലെ ഏറ്റവും വലിയ ശത്രുവാണ് മൊബൈൽ ഫോൺ. രാവിലെ മുതൽ രാത്രി വരെ ഫോണിൽ നോക്കുന്ന ഭാര്യയും ഭർത്താവും ഉറങ്ങാൻ നേരത്ത് എങ്കിലും അത് ഒഴിവാക്കുന്നത് സന്തോഷത്തോടെയുള്ള ദാമ്പത്യ ജീവിതത്തിന് നല്ലതാണ്. അത് കൊണ്ടാണ് മൊബൈൽ ഫോൺ ഉപയോഗിക്കേണ്ട എന്ന് പറഞ്ഞത്. ആലീസ് വളരെ സപ്പോർട്ടീവ് ആണ്. അതാണ് തനിക്ക് ഏറ്റവും ഇഷ്ടമുള്ള കാര്യം. എല്ലാ കാര്യങ്ങളും വളരെ കൃത്യമായി ചെയ്യുന്നുണ്ട്. നന്നായി എഫേട്ട് എടുക്കുന്നുണ്ട്. അതെല്ലാം ആലീസിൽ ഇഷ്ടമുള്ള കാര്യമാണ്. പത്ത് വർഷം കഴിഞ്ഞാലും ആലീസിന്റെ ഭർത്താവ് എന്ന് അറിയപ്പെടാനാണ് എനിയ്ക്ക് ആഗ്രഹം'.\nserial Actress Alice Christy gomez and husband sajin open up about their bedroom secrets, new video goes viral


കൊല്‍ക്കത്തക്കെതിരെ ഹൈദരാബാദിന് 160 റണ്‍സ് വിജയലക്ഷ്യം\nഎട്ടു പന്തില് 25 റണ്‍സെടുത്ത് സുനില് നരെയ്ന് കൊല്‍ക്കത്തക്ക് വെടിക്കെട്ട് തുടക്കം നല്‍കിയെങ്കിലും നരെയ്ന് പുറത്തായതോടെ കൊല്‍ക്കത്തയുടെ സ്കോറിംഗ് മന്ദഗതിയിലായി.\nHyderabad, First Published Apr 21, 2019, 5:56 PM IST\nഹൈരാബാദ്: ഐപിഎല്ലില് കൊല്‍ക്കത്ത നൈറ്റ് റൈഡേഴ്സിനെതിരെ സണ്‍റൈസേഴ്സ് ഹൈദരാബാദിന് 160 റണ്‍സ് വിജയലക്ഷ്യം. ടോസ് നഷ്ടപ്പെട്ട് ക്രീസിലിറങ്ങിയ കൊല്‍ക്കത്ത ക്രിസ് ലിന്നിന്റെ അര്‍ധസെഞ്ചുറി മികവില് 20 ഓവറില് എട്ടു വിക്കറ്റ് നഷ്ടത്തില് 159 റണ്‍സെടുത്തു.\nഎട്ടു പന്തില് 25 റണ്‍സെടുത്ത് സുനില് നരെയ്ന് കൊല്‍ക്കത്തക്ക് വെടിക്കെട്ട് തുടക്കം നല്‍കിയെങ്കിലും നരെയ്ന് പുറത്തായതോടെ കൊല്‍ക്കത്തയുടെ സ്കോറിംഗ് മന്ദഗതിയിലായി. ശുഭ്മാന് ഗില്(3), നിതീഷ് റാണ(11), ദിനേശ് കാര്‍ത്തിക്(6) എന്നിവരെ പെട്ടെന്ന് നഷ്ടമായതോടെ കൊല്‍ക്കത്ത പ്രതിരോധത്തിലേക്ക് വലിഞ്ഞു. പിന്നീട് ഉത്തപ്പക്ക് പകരം ടീമിലെത്തിയ റിങ്കു സിംഗുമൊത്ത്(30) ലിന് കൊല്‍ക്കത്തയെ 100 കടത്തി.\nഅവസാന ഓവറുകളില് ആന്ദ്രെ റസലിന് ആഞ്ഞടിക്കാനുള്ള അവസരം ഹൈദരാബാദ് നിഷേധിച്ചതോടെ വമ്പന് സ്കോര് അകലെയായി. ഒമ്പത് പന്തില് രണ്ട് സിക്സറുകളടക്കം 15 റണ്‍സായിരുന്നു റസലിന്റെ സംഭാവന. അവസാന ഓവറില് സിക്സര് സഹിതം ഒമ്പത് റണ്‍സെടുത്ത കരിയപ്പയാണ് കൊല്‍ക്കത്തയെ 159 റണ്‍സിലെത്തിച്ചത്. ഹൈദരാബാദിനായി ഭുവനേശ്വര്‍കുമാര് രണ്ട് വിക്കറ്റെടുത്തപ്പോള് റഷീദ് ഖാന് നാലോവറില് 23 റണ്‍സിന് ഒരു വിക്കറ്റ് വീഴ്ത്തി.\nLast Updated Apr 21, 2019, 5:56 PM IST\nHyderabad vs Kolkata Live


World cup: Pakistan have advantage over India says Sarfraz - Malayalam MyKhel\n» ലോകകപ്പ്: ഇന്ത്യ ജാഗ്രതൈ... ക്ലാസിക്കില് പാകിസ്താന് നേടുമെന്ന് നായകന് സര്‍ഫ്രാസ്!! ഇതാണ് കാരണം\nPublished: Tuesday, April 23, 2019, 11:52 [IST]\nകറാച്ചി: മേയ് അവസാനത്തോടെ ഇംഗ്ലണ്ടില് നടക്കാനിരിക്കുന്ന ഐസിസി ഏകദിന ക്രിക്കറ്റ് ലോകകപ്പിലെ ഫൈനലിനു മുമ്പത്തെ ഫൈനലെന്നാണ് ചിരവൈരികളായ ഇന്ത്യയും പാകിസ്താനും തമ്മിലുള്ള പോരാട്ടം വിഷേഷിപ്പിക്കപ്പെടുന്നത്. ജൂണ് 16ന് മാഞ്ച്‌സറ്ററിലാണ് ക്രിക്കറ്റ് ലോകം ആകാംക്ഷയോടെ ഉറ്റുനോക്കുന്ന ഈ ആവേശപ്പോരാട്ടം. ലോകകപ്പില് ടിക്കറ്റ് വില്‍പ്പനയില് ഏറ്റവുമധികം ഡിമാന്റ്ുള്ളത് ഈ പോരാട്ടത്തിനാണെന്ന് സംഘാടക സമിതി നേരത്തേ വെളിപ്പെടുത്തിയിരുന്നു. ഫൈനലിനേക്കാള് കൂടുതല് പേരാണ് ഈ ക്ലാസിക്കിനായി ടിക്കറ്റ് ബുക്ക് ചെയ്തിരിക്കുന്നത്.\nറണ്‍മഴ... ഒരോവറില് ആറ് സിക്‌സര്, 25 പന്തില് സെഞ്ച്വറി, 20 ഓവറില് വാരിക്കൂട്ടിയത് 326 റണ്‍സ്!!\nലോകകപ്പില് ഇന്ത്യയെ തോല്‍പ്പിക്കാന് തങ്ങള്‍ക്കാവുമെന്ന് പാകിസ്താന് നായകന് സര്‍ഫ്രാസ് അഹമ്മദ് അഭിപ്രായപ്പെട്ടു. പാകിസ്താന് കളിയില് നേരിയ മുന്‍തൂക്കമുണ്ടെന്നും അദ്ദേഹം പറയുന്നു.\nലോകകപ്പിലെ ഏറ്റവും വലിയ പോരാട്ടത്തില് ഇന്ത്യക്കെതിരേ പാകിസ്താനാണാണ് നേരിയ മേല്‍ക്കൈയെന്ന് സര്‍ഫ്രാസ് അവകാശപ്പെട്ടു. അടുത്തിടെ ഒരു പ്രധാന ടൂര്‍ണമെന്റില് ഇന്ത്യയെ പാകിസ്താന് തോല്‍പ്പിച്ചിരുന്നു. ഇതു ലോകകപ്പില് തങ്ങള്‍ക്കു മുന്‍തൂക്കം നല്‍കുമെന്നും പാക് നായകന് വിശദമാക്കി. 2017ല് ഇംഗ്ലണ്ടില് നടന്ന ഐസിസിയുടെ ചാംപ്യന്‍സ് ട്രോഫി ഫൈനലില് ഇന്ത്യയെ തോല്‍പ്പിച്ച് പാകിസ്താന് ജേതക്കളായതിനെക്കുറിച്ചാണ് സര്‍ഫ്രാസ് പരാമര്‍ശിച്ചത്. ഫൈനലില് 180 റണ്‍സിന്റെ വമ്പന് ജയമാണ് അന്നു പാകിസ്താന് സ്വന്തമാക്കിയത്.\nസെമി ഫൈനല് ലക്ഷ്യം\nലോകകപ്പ് പോരാട്ടത്തില് ഇന്ത്യക്കെതിരേ പാകിസ്താന് ജയിക്കുമെന്ന് സര്‍ഫ്രാസ് വ്യക്തമാക്കി. വളരെയധികം ആത്മവിശ്വാസത്തോടെയാണ് ലോകകപ്പിനു തയ്യാറെടുക്കുന്നത്. ടൂര്‍ണമെന്റിന്റെ സെമി ഫൈനലിലെത്തുകയാണ് ടീമിന്റെ ആദ്യ ലക്ഷ്യം. മുഴുവന് കഴിവും ടീം പുറത്തെടുത്താല് മാത്രമേ മല്‍സരഫലങ്ങള് തങ്ങള്‍ക്കു അനുകൂലമാവുകയുള്ളൂവെന്നും അദ്ദേഹം പറഞ്ഞു. ടീമിലെ പുതിയ അംഗങ്ങളായ ഓപ്പണര് ആബിദ് അലി, പേസര് മുഹമ്മദ് ഹസ്‌നെയ്ന് എന്നിവരെക്കുറിച്ച് സര്‍ഫ്രാസിന് തികഞ്ഞ മതിപ്പാണുള്ളത്. ഇരുവരും ഫിറ്റ്‌നസ് പരിശോധനയില് പാസായതായും ഓരോ മല്‍സരം കഴിയുന്തോറും പ്രകടനം കൂടുല് മെച്ചപ്പെടുകയാണെന്നും പാക് നായകന് ചൂണ്ടിക്കാട്ടി.\nബാറ്റിങ് പൊസിഷനില് മാറ്റം\nലോകകപ്പില് പാകിസ്താന്റെ ബാറ്റിങ് പൊസിഷനില് ചില മാറ്റങ്ങളുണ്ടാവുമെന്ന് സര്‍ഫ്രാസ് വെളിപ്പെടുത്തി. ഇംഗ്ലണ്ടില് തീര്‍ച്ചയായും ബാറ്റിങ് പൊസിഷനില് ചില മാറ്റങ്ങള് കാണാം. ടോപ്പ് ഫൈവിലായിരിക്കും താന് ബാറ്റ് ചെയ്യാനിറങ്ങുക. ഓള്‍റൗണ്ടര് ഷുഐബ് മാലിക്കായിരിക്കും ടീമിന്റെ ആറാം നമ്പര് ബാറ്റ്‌സ്മാനെന്നും സര്‍ഫ്രാസ് അറിയിച്ചു.\nലോകകപ്പിനായി പാക് ടീം ബുധനാഴ്ച ഇംഗ്ലണ്ടിലേക്കു തിരിക്കും. അഫ്ഗാനിസ്താന്, ബംഗ്ലാദേശ് എന്നിവര്‍ക്കെതിരേ സന്നാഹ മല്‍സരങ്ങള് പാകിസ്താന് കളിക്കുന്നുണ്ട്. മേയ് 31ന് വെസ്റ്റ് ഇന്‍ഡീസുമായാണ് ലോകകപ്പില് പാകിസ്താന്റെ ആദ്യ അങ്കം.\nNews സംഘര്‍ഷമൊഴിയാതെ ദില്ലി; മരണം അഞ്ചായി, ഉന്നതതല യോഗം വിളിച്ചു ചേര്‍ത്ത് ആഭ്യന്തര മന്ത്രി അമിത് ഷ\nRead more about: world cup india pakistan sarfraz ahmed world cup 2019 cricket ലോകകപ്പ് ഇന്ത്യ പാകിസ്താന് സര്‍ഫ്രാസ് അഹമ്മദ് ലോകകപ്പ് 2019 ക്രിക്കറ്റ്\nStory first published: Tuesday, April 23, 2019, 11:52 [IST]


നെല്‍വയലുകള് നികത്തുന്നവര്‍ക്കെതിരെ കര്‍ശന നടപടി: മന്ത്രി എം വി ഗോവിന്ദന് മാസ്റ്റര് - കണ്ണൂരാൻ വാർത്ത\nHome Unlabelled നെല്‍വയലുകള് നികത്തുന്നവര്‍ക്കെതിരെ കര്‍ശന നടപടി: മന്ത്രി എം വി ഗോവിന്ദന് മാസ്റ്റര്\nനെല്‍വയലുകള് നികത്തുന്നവര്‍ക്കെതിരെ കര്‍ശന നടപടി: മന്ത്രി എം വി ഗോവിന്ദന് മാസ്റ്റര്\nഒരു കാരണവശാലും നെല്‍വയലുകള് നികത്താന് അനുവദിക്കില്ലെന്നും നികത്തുന്നവര്‍ക്കെതിരെ കര്‍ശന നടപടി സ്വീകരിക്കുമെന്നും തദ്ദേശ സ്വയംഭരണ എക്‌സൈസ് വകുപ്പ് മന്ത്രി എം വി ഗോവിന്ദന് മാസ്റ്റര് പറഞ്ഞു. ജില്ലാ കലക്ടര് ടി വി സുഭാഷിന്റെ അധ്യക്ഷതയില് കലക്ടറേറ്റില് ചേര്‍ന്ന ജില്ലാ വികസന സമിതി യോഗത്തില് സംസാരിക്കുകയായിരുന്നു അദ്ദേഹം. ജില്ലയുടെ കിഴക്കന് മേഖലകളില് വലിയ തോതില് നെല്‍വയലുകള് നികത്തുന്നതായി യോഗത്തില് പരാതി ഉയര്‍ന്ന സാഹചര്യത്തിലാണ് മന്ത്രി ഇക്കാര്യം വ്യക്തമാക്കിയത്. നെല്‍വയലുകള് നികത്തുന്നത് തടയാന് പരിശോധന വ്യാപകമാക്കാനും മന്ത്രി ബന്ധപ്പെട്ടവര്‍ക്ക് നിര്‍ദ്ദേശം നല്‍കി.\nആറളം, പേരാവൂര്, കണിച്ചാര് മേഖലകളിലെ പട്ടിക വര്‍ഗത്തില്‍പ്പെട്ട വിദ്യാര്‍ഥികളുടെ ഓണ്‍ലൈന് വിദ്യാഭ്യാസത്തിന്റെ പുരോഗതി വിലയിരുത്താന് ഉടന് യോഗം ചേരാനും മന്ത്രി നിര്‍ദ്ദേശിച്ചു. ഇതിനകം പഠനോപകരണങ്ങള് ലഭിച്ചവരുടെയും ഇനിയും ലഭിക്കാന് ബാക്കിയുള്ളവരുടെയും കണക്കുകള് ബന്ധപ്പെട്ട ഉദ്യോഗസ്ഥര് സമര്‍പ്പിക്കണം. മന്ത്രിയുടെ നേതൃത്വത്തില് ജില്ലാ കലക്ടര്, ജനപ്രതിനിധികള്, വിവിധ വകുപ്പ് ഉദ്യോഗസ്ഥര് എന്നിവരെ ഉള്‍പ്പെടുത്തിയാണ് അവലോകന യോഗം ചേരുക.\nജില്ലാ ആശുപത്രിയില് അനുവദിച്ച സ്പെഷ്യാലിറ്റി ബ്ലോക്കിന്റെ നിര്‍മ്മാണം വേഗത്തിലാക്കാന് ആവശ്യമായ നടപടി കൈക്കൊള്ളാന് യോഗത്തില് തീരുമാനമായി. അംബേദ്കര് ഗ്രാമം പദ്ധതിയിലുള്‍പ്പെടുത്തി പട്ടത്തു വയല് എസ് ടി കോളനിയുടെ പ്രവൃത്തി ഒരു മാസത്തിനുള്ളില് പൂര്‍ത്തീകരിക്കും. കടലാക്രമണം നേരിടുന്ന പ്രദേശങ്ങളില് കടല് ഭിത്തി നിര്‍മ്മിക്കുന്നതിനാവശ്യമായി വലിയ കല്ലുകള് ഉടന് ലഭ്യമാക്കുന്നതിനാനവശ്യമായ നടപടി സ്വീകരിക്കാനും യോഗത്തില് ആവശ്യമുയര്‍ന്നു. പട്ടുവത്തെ മണ്ണിടിച്ചില് രൂക്ഷമായ പ്രദേശങ്ങളിലുള്ളവരെ മാറ്റി താമസിപ്പിക്കാന് തളിപ്പറമ്പ് താലൂക്ക് തഹസില്‍ദാര്‍ക്ക് നിര്‍ദ്ദേശം നല്‍കി. അപകടരമായ സാഹചര്യത്തില് കഴിയുന്ന ആറ് കുടുംബങ്ങളെ പുനരധിവസിപ്പിക്കാനുള്ള പ്രവര്‍ത്തനങ്ങള് അടിയന്തിരമായി ആരംഭിക്കാനും നിര്‍ദ്ദേശിച്ചു.\nയോഗത്തില് ഡോ. വി ശിവദാസന് എം പി, എംഎല്‍എമാരായ രാമചന്ദ്രന് കടന്നപ്പള്ളി, കെ പി മോഹനന്, കെ വി സുമേഷ്, അഡ്വ. സജീവ് ജോസഫ്, ടി ഐ മധുസൂദനന്, ജില്ലാ പഞ്ചായത്ത് പ്രസിഡണ്ട് പി പി ദിവ്യ, മുഖ്യമന്ത്രിയുടെ മണ്ഡലം പ്രതിനിധി പി ബാലന്, എം പിമാരുടെ പ്രതിനിധികള്, എഡിഎം കെ കെ ദിവാകരന്, ഡിപിഒ കെ പ്രകാശന്, വിവിധ വകുപ്പ് ഉദ്യോഗസ്ഥര് എന്നിവര് പങ്കെടുത്തു."


നിസാമിനെ ഭരണ കക്ഷിയിലെ ചിലര് രക്ഷിക്കാന് ശ്രമിക്കുന്നു; പ്രതിപക്ഷം സഭയില് നിന്നിറങ്ങിപ്പോയി\nനിസാമിനെ ഭരണ കക്ഷിയിലെ ...\n11 March 2015 11:38 AM GMT\nവിവാദമായ തൃശ്ശൂര് ചന്ദ്രബോസ് കൊലക്കേസിലെ മുഖ്യപ്രതി മുഹമ്മദ് നിസാമിനെ ഭരണകക്ഷിയിലെ ചിലര് രക്ഷിക്കാന് ശ്രമിച്ച സംഭവം സഭ നിറുത്തിവച്ച് ചര്‍ച്ച ചെയ്യണമെന്നാവശ്യപ്പെട്ട് അവതരിപ്പിച്ച അടിയന്തിര പ്രമേയത്തിന് അനുമതി നിഷേധിച്ചതിനെ തുടര്‍ന്ന് പ്രതിപക്ഷം നിയമസഭയില് നിന്നും ഇറങ്ങിപ്പോയി. തൃശ്ശൂര് ഡിസിസി പ്രസിഡന്റ്, പി എ മാധവന് എംഎല്‍എ തുടങ്ങിയവര്‍ക്ക് നിസാമുമായി ബന്ധമുണ്ടെന്ന് പ്രമേയം അവതരിപ്പിച്ചുകൊണ്ട് സിപിഎമ്മിലെ ബാബു എം പാലിശ്ശേരി ആരോപിച്ചു.\nബംഗളൂരു യാത്രയ്ക്കിടെയാണ് നിസാമിനെ രക്ഷിക്കുന്നതിനുള്ള ശ്രമം നടന്നത്. ബോധമുണ്ടായിരുന്ന സമയത്തും ആശുപത്രിയില് ചെന്ന് ചന്ദ്രബോസിന്റെ മൊഴിയെടുത്തില്ല. സംഭവ സമയത്ത് ധരിച്ചിരുന്ന രക്തം പുരണ്ട വസ്ത്രങ്ങള് നശിപ്പിച്ചുവെന്നും പ്രതിപക്ഷം ആരോപിച്ചു.\nഅതേസമയം, നിസാമിനെതിരായ എല്ലാ കേസുകളും അന്വേഷിക്കുമെന്ന് ആഭ്യന്തരമന്ത്രി രമേശ് ചെന്നിത്തല സഭയെ അറിയിച്ചു. കേസിന്റെ ഗൗരവം പരിഗണിച്ചാണ് അന്വേഷണം പുരോഗമിക്കുന്നത്. ഒത്തുതീര്‍പ്പാക്കിയ കേസുകള് വിജിലന്‍സ് അന്വേഷിക്കും. നിഷാമിന്റെ സാമ്പത്തിക ഇടപാടുകള് സിബിസിഐഡി അന്വേഷിക്കും. കേസുകളില് കുറ്റപത്രം ഉടന് സമര്‍പ്പിക്കുമെന്നും അദ്ദേഹം പറഞ്ഞു.\nചന്ദ്രബോസിന്റെ വസ്ത്രങ്ങള് നഷ്ടമായത് ആശുപത്രിയില് നിന്നാണ്. വസ്ത്രം സംരക്ഷിക്കുന്നതില് വീഴ്ച പറ്റിയത് ആശുപത്രി ജീവനക്കാര്‍ക്കാണ്. ഇവര്‍ക്കെതിരെ നടപടി ആലോചിക്കുന്നുവെന്നും ചെന്നിത്തല കൂട്ടിച്ചേര്‍ത്തു. മന്ത്രിയുടെ മറുപടിയെ തുടര്‍ന്ന് പ്രമേയത്തിന് അനുമതി നിഷേധിക്കുകയായിരുന്നു.


ന്യൂഡല്‍ഹി: 120 കോടി ജനങ്ങളുള്ള ഇന്ത്യയിലെ മൊബൈല് ഫോണ് ഉപഭോക്താക്കളൂടെ എണ്ണം 85 കോടി കവിഞ്ഞു. ട്രായ് (ടെലഫോണ് റെഗുലേറ്ററി അതോറിറ്റി ഓഫ് ഇന്ത്യ) പുറത്തിറക്കിയ ഏറ്റവും പുതിയ കണക്കനുസരിച്ച് 85 കോടി 17 ലക്ഷം മൊബൈല് വരിക്കാരാണ് രാജ്യത്തുള്ളത്. ജൂണ് മാസത്തില് മാത്രം ഒരു കോടിയിലധികം പേരാണ് മൊബൈല് ഫോണ് വരിക്കാരായത്.\nനഗരപ്രദേശത്തെ ടെലഫോണ് വരിക്കാരുടെ എണ്ണം 66.02 ശതമാനത്തില് നിന്ന് 66 ശതമാനമായി കുറഞ്ഞപ്പോള് ഗ്രാമപ്രദേശത്തിത് 33.98 ശതമാനത്തില് നിന്ന് 34 ശതമാനമായി വര്‍ധിച്ചു.രാജ്യത്തെ ആകെ ടെലിഫോണ് ഉപഭോക്താക്കളുടെ എണ്ണം 88 കോടി 59 ലക്ഷമായി ഉയര്‍ന്നു. 1.29 ശതമാനത്തിന്റെ വര്‍ധനവാണ് രേഖപ്പെടുത്തിയത്.\n2.12 മില്ല്യണ് പുതിയ ഉപഭോക്താക്കളെ കണ്ടെത്തിയ ഭാരതി എയര്‍ടെല് ആണ് കഴിഞ്ഞ മാസം ഏറ്റവും കൂടുതല് നേട്ടമുണ്ടാക്കിയ സര്‍വീസ് പ്രൊവൈഡര്. റിലയന്‍സ് കമ്യൂണിക്കേഷനും, വേഡോഫോണുമാണ് 2.1 മില്ല്യണ് പുതിയ ഉപഭോക്തക്കളുമായ് എയര്‍ടെല്ലിന് പിന്നാലെ കൂടുതല് നേട്ടമുണ്ടാക്കിയ കമ്പനികള്.


ഫാസിസത്തിന്റെ ചട്ടുകമായി പ്രവര്‍ത്തിക്കുന്നവര് – നേരിടം\nPosted on October 13, 2015 May 3, 2018 by admin\n1. എന്താണ് ഫാസിസം\n2. ഇന്‍ഡ്യയിലെ ഫാസിസ്റ്റ് സര്‍ക്കാര് രൂപീകരണം\n3. വെറുപ്പെന്ന ഇന്ധനം\n4. മതേതരത്വം തകര്‍ത്തുണ്ടാക്കുന്ന അടിത്തറ\n5. ശ്രദ്ധാമാറ്റ ഞെട്ടല്\n6. ന്യൂനപക്ഷ വര്‍ഗ്ഗീയത ഭൂരിപക്ഷ വര്‍ഗ്ഗീയതയെ പ്രീണിപ്പിക്കുന്നതാണ്\n7. ഫാസിസ്റ്റ് മരം പൂക്കുന്നത്\n08. ആരുടെ അരങ്ങിലാണ് നടനം\n9. വെറുപ്പിന്റെ പ്രചരണം\n10. വ്യക്തി സ്വാതന്ത്ര്യത്തിലെ കടന്നുകയറ്റം\n11. കമ്യൂണിസ്റ്റ് ഫാസിസം\n12. ഫാസിസ്റ്റുകള് ആകാശത്ത് നിന്ന് വന്നവരല്ല\n13. തകര്‍ന്ന മതേതരത്വവും വര്‍ഗ്ഗീയ ഐക്യ കഥകളും\n14. ഇന്റര്‍നെറ്റെന്ന സ്പ്ലിന്റര്‍നെറ്റ്\n15. മാധ്യമ ഇരട്ടത്താപ്പ്\n17. ഫാസിത്തിനെതിരായ സമരം\nഅങ്ങ് പോളിറ്റ്ബ്യൂറോ മുതല് താഴെ ലോക്കല് നേതാക്കള് വരെ മൈക്ക് കെട്ടിവെച്ച് ജീപ്പില് കവലകള് തോറും ഫാസിസം വന്നേ എന്ന് ഉച്ചത്തില് നിലവിളിക്കുന്നത് സാധാരണ സംഭവമായിരിക്കുന്നു. പുലിവരുന്നേ പുലിവരുന്നേ എന്ന് വിളിച്ചു കൂവി, പിന്നെ ശരിക്കും പുലി വന്നപ്പോള് ആരും സഹായിക്കാന് വരാത്ത അവസ്ഥയിലേക്ക് നയിക്കുന്നോ എന്ന് സംശയം. എന്താണീ ഫാസിസം? ഗുണ്ടായിസം കാണിക്കുന്നത് എല്ലാവരും ചെയ്യുന്ന പരിപാടിയാണല്ലോ. പിന്നെ ഇതിനെന്താ ഇപ്പോളൊരു പ്രത്യേകത?\n1789 ന് ശേഷം യൂറോപ്പിനെ ഒരു ഭൂതം പിടികൂടി. മനുഷ്യന്റെ അവകാശം, ജനാധിപത്യം, individualism, liberalism, സോഷ്യലിസം തുടങ്ങിയ ആശയങ്ങളിലടിസ്ഥാനമായി ജനം സംഘടിച്ച് രാഷ്ട്രീയമായി ഇടപെട്ടിരുന്ന കാലമായിരുന്നു ഇരുപതാം നൂറ്റാണ്ട്. അന്നുവരെ സമൂഹത്തില് നിലനിന്നിരുന്ന പല കാര്യങ്ങളേയും സഹികെട്ട ജനം എതിര്‍ക്കാന് തുടങ്ങി. അങ്ങനെ തങ്ങളുടെ അധികാരം നഷ്ടപ്പെടുമെന്ന തോന്നലില് അസ്വസ്ഥരായ പ്രഭു വര്‍ഗ്ഗത്തിന്റെ പ്രതികരണമായാണ് ഫാസിസം എന്ന ആശയം ഇറ്റലിയിലെ Fasci of Revolutionary Action ന്റെ കീഴില് ഉടലെടുത്തത്.\nഊഹക്കച്ചവടവും അഴിമതിയും നിറഞ്ഞ മുതലാളിത്തെ അത് “എതിര്‍ത്തു”. ജനങ്ങള് തെരഞ്ഞെടുക്കുന്ന പല പാര്‍ട്ടികളിലുള്ള പല വ്യക്തികള് ചേര്‍ന്ന നടത്തുന്ന സര്‍ക്കാരിന് ദക്ഷത (efficiency) ഉണ്ടാവില്ല. അതായത് ദക്ഷതയില്ലാത്ത മുതലാളിത്തം. വര്‍ഗ്ഗ സമരം എന്ന മാക്സിസ്റ്റ് ആശയം രാഷ്ട്രത്തിന്റെ പുരോഗതിയെ തടയും എന്നും അതിന് പകരം വര്‍ഗ്ഗങ്ങള് സഹകരിച്ച് രാഷ്ട്രത്തെ പുരോഗതിയിലേക്ക് നയിക്കണമെന്ന് അവര് ആവശ്യപ്പെട്ടു. അതിനായി സമരം, പ്രതിഷേധം, ബന്ത് ഒക്കെ നിരോധിച്ച് ജനങ്ങളില് കടമ, അച്ചടക്കം, നിയമം, ചട്ടം എന്നിവ സ്ഥാപിക്കുകയുമാണ് അവരുടെ ലക്ഷ്യം. അതുകൊണ്ട് കമ്യൂണിസ്റ്റുകളായിരുന്നു അവരുടെ പ്രധാന ശത്രു.\nമുതലാളിത്തത്തിനും കമ്യൂണിസത്തിനും പകരം അച്ചടക്കത്തോടെ പ്രവര്‍ത്തിക്കുന്ന ഒരാള് ഭരിക്കുന്ന ഒരു സര്‍ക്കാരിന് തീരുമാനങ്ങള് വേഗത്തിലും കണിശമായും എടുക്കാന് കഴിഞ്ഞാല് രാഷ്ട്രത്തിന് അഭിവൃദ്ധിപ്പെടാനാവും. കാലക്രമത്തില് ആ അഭിവൃദ്ധി എല്ലാ ജനങ്ങളിലേക്കുമെത്തും. മുതലാളിത്തത്തിന്റെ ദക്ഷതയില്ലായ്മ നീക്കം ചെയ്ത് അതിനെ വളരെയേറെ ദക്ഷതയോടെ പ്രവര്‍ത്തിപ്പിക്കുന്ന സംവിധാനം എന്ന് സാരം.\nകുറച്ചുകൂടി വ്യക്തമായി പറഞ്ഞാല് ഒരു രാഷ്ട്രത്തെ എണ്ണത്തില് വളരെ കുറവുള്ള സാമ്പത്തിക ശക്തികള് നിയന്ത്രിക്കുന്ന അവസ്ഥയാണ് ഫാസിസം. കുത്തക രാഷ്ട്ര മുതലാളിത്തം എന്ന് വിളിക്കാം. കാരണം മുതലാളിത്തത്തെ അതെതിര്‍ത്തത് അതിന് വേഗത പോരാ, കെടുകാര്യസ്ഥതയുണ്ട് തുടങ്ങിയ കാരണത്താലാണ്.\n20 ആം നൂറ്റാണ്ടില് ഈ ആശയം യൂറോപ്പിലാകെ പ്രചരിക്കുകയും ധാരാളം രാജ്യങ്ങള് ആ വഴിക്ക് നീങ്ങിയെങ്കിലും ഇറ്റലിയിലെ മുസോളിനിയും ജര്‍മ്മനിയിലെ ഹിറ്റ്‌ലറും ആണ് ഫാസിത്തിന്റെ പ്രതീകമായി കണക്കാക്കപ്പെടുന്നത്. കടുത്ത ദേശീയതയായിരുന്നു രണ്ടുകൂട്ടരുടേയും പൊതു സ്വഭാവം. പന്നീട് സംഭവിച്ചതൊക്കെ ചരിത്രമാണല്ലോ. രണ്ടാം ലോക മഹായുദ്ധത്തോടെ ഫാസിസ്റ്റ് രാജ്യങ്ങള് പരാജയപ്പെടുകയും ഫാസിസം എന്ന ആശയം ദേശീയവാദം എന്ന അതിന്റെ അടിത്തറ ഉപേക്ഷിച്ച് വിജയിയായ അമേരിക്കയിലേക്ക് ചേക്കേറുകയും ചെയ്തു. പിന്നീട് ലോകം മൊത്തം ലോക പോലീസിന്റെ കീഴില് ദേശീയവാദം ഉപേക്ഷിച്ച ഫാസിസ്റ്റ് സര്‍ക്കാരുകള് രൂപപ്പെട്ടു. തൊഴിലാളി പ്രസ്ഥാന അംഗങ്ങളെ കൊന്നൊടുക്കുന്ന, അമേരിക്കന് പാവ സര്‍ക്കാരുകള് നടപ്പാക്കുന്ന അനിയന്ത്രിത, ‘സ്വതന്ത്ര’ കമ്പോള, കോര്‍പ്പറേറ്റ് മുതലാളിത്തം ആണ് അവയുടെ മുഖമുദ്ര.\nഇന്‍ഡ്യയിലെ ഫാസിസ്റ്റ് സര്‍ക്കാര് രൂപീകരണം\nഅതിന്റെ തുടര്‍ച്ചയായി കഴിഞ്ഞ രണ്ട് ദശാബ്ദത്തിലധികമായി ഇന്‍ഡ്യയില് ഫാസിസ്റ്റ് ആശയങ്ങളുടെ പ്രചരണം ശക്തമായി നടക്കുന്നുണ്ട്. ജനങ്ങളുടെ കൊടിയ ദാരിദ്ര്യവും പീഡനവും, ഇടതുപക്ഷമുള്‍പ്പടെയുള്ള രാഷ്ട്രീയ പാര്‍ട്ടികളുടെ അഴിമതിയും മുതലാക്കി ഇടക്കിടക്ക് പുരോഗതിയും വികസനവും ഒക്കെ വാഗ്ദാനം ചെയ്ത് ഫാസിസ്റ്റുകള്‍ക്ക് പലപ്രാവശ്യം അധികാരത്തിലെത്താന് കഴിഞ്ഞു. എന്നാല് അവരുടെ സ്വന്തം പരാജയങ്ങള് കാരണം ഭരണം നിലനിര്‍ത്താനായില്ല.\nഎന്നാല് ഇപ്പോള് പുതിതായി രൂപീകരിച്ച ഫാസിസ്റ്റ് സര്‍ക്കാര് മുമ്പത്തേതില് നിന്ന് വളരെ വ്യത്യസ്ഥമാണ്. വലിയ മുന്നൊരുക്കങ്ങളോടെ ആണ് അത് അധികാരത്തിലെത്തിയിരിക്കുന്നത്. മാധ്യമങ്ങളിലൂടെയുള്ള നേരിയ വിമര്‍ശനം പോലുമുണ്ടാകാത്ത തരത്തിലാണ് അത് ആശയവിനിമയ രംഗത്തെ കൈയ്യേറിയത്. സര്‍ക്കാരിന്റെ ഓരോ പ്രവര്‍ത്തിയും വലിയ ആഘേഷമായാണ് മാധ്യമങ്ങളിലൂടെ പ്രചരിപ്പിക്കപ്പെടുന്നത്. രാജാവിന്റെ സ്ഥാനം കൊടുത്ത് പ്രധാനമന്ത്രിയ സാധാരണക്കാരന്റെ പ്രതീകമായ അതിമാനുഷികനായി വാഴ്തുന്നു. പൊങ്ങച്ചം പറയാന് അല്ലാതെ വായ തുറക്കാത്ത പ്രധാനമന്ത്രിക്ക് വേണ്ടി ഫാസിസ്റ്റ് ആശയങ്ങള് സമൂഹത്തില് പ്രചരിപ്പിക്കാന് അമേരിക്കയിലേതുപോലെ വിഷം ചീറ്റുന്ന ശിഖണ്ഢി നേതാക്കളെ മന്ത്രി സ്ഥാനമുള്‍പ്പടെ ഉന്നത സ്ഥാനത്ത് എത്തിക്കുന്നു.\nവിദേശ രാജ്യങ്ങളിലെ, പ്രത്യേകിച്ച് അമേരിക്കയില്, സന്ദര്‍ശനങ്ങളില് അവിടുത്തെ മാധ്യങ്ങളില് വലിയ പ്രചരണം ലഭിക്കുന്നു. 21 ആം നൂറ്റാണ്ടിലെ ലോകത്തിന്റെ റൊണാള്‍ഡ് റെയ്ഗണാണ് ഇന്‍ഡ്യയുടെ പ്രധാന മന്ത്രി എന്ന് വരെ പീറ്റ് സെഷന്‍സ്(Pete Sessions) നെ പോലുള്ള അമേരിക്കന് റിപ്പബ്ലിക്കന് സെനറ്റര്‍മാര് വിശേഷിപ്പിക്കുകയുണ്ടായി. അമേരിക്കയില് നിന്ന് $300 കോടി ഡോളറിന്റെ യുദ്ധവിമാനങ്ങള് വാങ്ങാനുള്ള കരാര് പാസാക്കിയ ശേഷം അമേരിക്കയിലെത്തിയ ഇന്‍ഡ്യന് പ്രധാന മന്ത്രിയെ മാധ്യമ രാജാവ് റൂപര്‍ട്ട് മര്‍ഡോക്ക് ഔറംഗസീബിന്റെ ചെരുപ്പ് തുടച്ച സായിപ്പിന്റെ വിധേയത്വം കാണിച്ചു.\nആദ്യം വലിയൊരു ജനക്കൂട്ടത്തെ തങ്ങളുടെ വരുതിയില് കൊണ്ടുവരുന്നതാണ് ഏത് ഫാസിസ്റ്റ് സര്‍ക്കാരിന്റേയും ആദ്യ ജോലി. ദേശീയതയെയാണ് അതിനായി അവര് ഉപയോഗിക്കുന്നത്. ഒപ്പം സ്വന്തം രാജ്യത്തെ ഒരു ന്യൂന പക്ഷത്തെ എല്ലാ കുഴപ്പത്തിന്റേയും കാരണക്കാരയ കുറ്റവാളികളായി മുദ്രകുത്തും. കൂടെ വെറുപ്പിന്റെ പ്രചരണവും. നിരന്തരം നടക്കുന്ന ആ വെറുപ്പിന്റെ പ്രചരണത്താല് സമൂഹത്തില് വലിയ വിള്ളലുണ്ടാകുകയും എതിര് പക്ഷത്തെ ശത്രുവായി കണക്കാക്കുകയും ചെയ്യും. പിന്നീട് ഒരു തീപ്പൊരി മതി ആ വെറുപ്പ് ആളിക്കത്തി വംശീയ ലഹളയും വംശഹത്യയുമൊക്കെയായിമാറുന്നു. ഭിന്നിച്ച് നില്‍ക്കുന്ന ഭൂരിപക്ഷ സമുദായത്തെ ഒന്നിപ്പിക്കുകയാണ് ഇതിന്റെ ലക്ഷ്യം. ഭൂരിപക്ഷ സമുദായത്തിന്റെ അംഗീകാരം കിട്ടിക്കഴിഞ്ഞാല് പിന്നെ ഫാസിസ്റ്റ് സര്‍ക്കാരിന് പിന്‍തിരിഞ്ഞ് നോക്കേണ്ടതില്ല.\nമതേതരത്വം തകര്‍ത്തുണ്ടാക്കുന്ന അടിത്തറ\nനമ്മുടെ രാജ്യം വിവിധ ഭാഷകളും സംസ്കാരവുമുള്ള 400 നാട്ടുരാജ്യങ്ങളുടെ കൂടിച്ചേരലാണ്. ഇത്തരമൊരു സംവിധാനത്തില് സാമുദായികമായ ഒരു ഐക്യം സൃഷ്ടിക്കുക അത്ര എളുപ്പമല്ല. എന്നാല് സ്വാതന്ത്ര്യ സമരത്തിന്റെ സാംസ്കാരികമായ ഊര്‍ജ്ജവും മതേതരത്തിന് പ്രാധാന്യം കൊടുക്കുന്ന നമ്മുടെ ഭരണഘടനയും ജനങ്ങളില് ഐക്യം സ്ഥാപിക്കുന്നതില് വിജയിച്ചു. അതുകൊണ്ട് മതേതരത്തേയും ഐക്യത്തേയും ഇല്ലാതാക്കുകയാണ് അവര്‍ക്കാദ്യം വേണ്ടത്. നമ്മുടെ രാജ്യത്ത് മാത്രമല്ല അയല് രാജ്യങ്ങളില് പോലും അതിനായി അവര് ശ്രമിക്കുകയാണ്. കാരണം വേറിട്ട ഒരു ഉദാഹരണം പോലും മനുഷ്യമനസിലുണ്ടാവരുത്. പാകിസ്ഥാന് – ഇസ്ലാമിക രാജ്യം, ബംഗ്ലാദേശ് – ഇസ്ലാമിക രാജ്യം, ശ്രീലങ്ക – സിംഹള രാജ്യം. അതിനിടക്ക് നേപ്പാള് – ഒരു മതേതര രാജ്യം. അത് തങ്ങളുടെ ജാതിയുടേതാക്കാനായി ഇന്‍ഡ്യന് ഫാസിസം ശ്രമിക്കുന്നത് അടത്ത കാലത്ത് വാര്‍ത്തയായല്ലോ.\nസ്വാതന്ത്ര്യ സമരം നല്‍കിയ പുത്തനുണര്‍വ് ആയിരുന്നു നമ്മുടെ മതേതരത്വം. വര്‍ഗ്ഗീയത ഫാസിസത്തിന്റെ ഏറ്റവും അടിസ്ഥാന പ്രമാണമാണ്. ദശാബ്ദങ്ങളായി മതബിംബങ്ങളെ അടിസ്ഥാമാക്കി രാഷ്ട്രീയ പ്രചരണം നടത്തിയും ആള് ദൈവങ്ങളേയും മറ്റ് സംഘടനകളേയും ഉപയോഗിച്ച് മതപരമായി ചിന്തിക്കുക എന്നത് മുഖ്യധാരയിലേക്ക് അവര്‍ക്ക് കൊണ്ടുവരാനായി. കാലാകാലങ്ങളായി അവര് നടത്തിയ ശ്രമങ്ങള് കാരണം നമ്മുടെ മതേതരത്വം തകര്‍ന്നു. ഇന്ന് മത, ജാതി അടിസ്ഥാനത്തില് ഒരു ക്ലാസിലെ കുട്ടികളില് പോലും അദൃശ്യമായ ഒരു മതിലുണ്ട്.\nജനശ്രദ്ധ രാഷ്ട്രീയ സാമ്പത്തിക പ്രശ്നങ്ങളിലുണ്ടെങ്കില് ആര്‍ക്കും ജനദ്രോഹകരമായ നടപടികള് നടപ്പാക്കാനാവില്ല. അതുകൊണ്ട് ജനശ്രദ്ധ മാറ്റേണ്ടത് ഏത് സര്‍ക്കാരുകളേക്കാളും ഫാസിസ്റ്റ് സര്‍ക്കാരിന് അത്യന്തം പ്രധാനപ്പെട്ടതാണ്. മുമ്പ് പറഞ്ഞ ശിഖണ്ഢി നേതാക്കളുടെ ആവശ്യം അതാണ്. റോഡിന്റെ പേര് മാറ്റണം, പശുവിനെ കൊല്ലരുത്, സ്ത്രീകള് ആര്‍ഷഭാരത സംസ്കാരം പിന്‍തുടരണം, മുസ്ലീങ്ങള് ഇന്‍ഡ്യവിട്ട് പോകണം, ഹിന്ദുക്കള് കൂടുതല് കുട്ടികള്‍ക്ക് ജന്‍മം നല്‍കണം. തുടങ്ങി അനേകം വിവാദപരമായ പ്രസ്ഥാവനകള് അവരെ ഉപയോഗിച്ച് ഫാസിസ്റ്റുകള് പ്രചരിപ്പിക്കുന്നു. കഴുതകളാണെങ്കിലും ഉയര്‍ന്ന സ്ഥാനങ്ങള് വഹിക്കുന്നതിനാല് ഇവരുടെ വിവരക്കേടുകള്‍ക്ക് മാധ്യമങ്ങളില് വലിയ പ്രാധാന്യമാണ്. വലിയ ചര്‍ച്ചാപരിപാടികളും മറ്റും അതിനെക്കുറിച്ച് അവര് സംഘടിപ്പിക്കുന്നു. ബോധപൂര്‍വ്വമാണ് അവരെ ആ സ്ഥാനങ്ങളില് നിര്‍ത്തിയിരിക്കുന്നത്. മതപരമായ ചിന്തകള് ജനങ്ങളിലെപ്പോഴും നിലനിര്‍ത്താന് വലിയ കളിക്കാരന് ഉപയോഗിക്കുന്ന കരുക്കള് ആണ് അവര്.\nഇതോടൊപ്പം ഇന്‍ഡ്യക്കകത്ത് സമൂലമായ സര്‍ക്കാര് പരിഷ്കരണങ്ങളും നടക്കുകയാണ്. എല്ലാ സ്ഥാപനങ്ങളിലും ഫാസിസ്റ്റ് അനുകൂലികളെ നേതൃത്വ സ്ഥാനത്ത് നിയോഗിക്കുന്നു. പൂനെയിലെ വിദ്യാലയത്തില് നടത്തിയ അത്തരമൊരു ശ്രമത്തിനെതിരെ വിദ്യാര്‍ത്ഥികള് ദീര്‍ഘകാലമായി സമരത്തിലാണല്ലോ. ഫാസിസത്തിന്റെ വളര്‍ച്ചക്ക് സഹായകമല്ലാത്തതിനാലും, ജനത്തെ കോര്‍പ്പറേറ്റുകളില് നിന്ന് സംരക്ഷിക്കുന്നതിനാലും, വിദേശികള്‍ക്ക് കൊള്ള നടത്താന് കഴിയാത്തതിനാലും സ്വതന്ത്ര ഇന്‍ഡ്യയുടെ ഭരണഘടനയും ഭരണസംവിധാനവും ഒന്നൊന്നായി ഈ സര്‍ക്കാര് മാറ്റം വരുത്തുകയാണ്.\nന്യൂനപക്ഷ വര്‍ഗ്ഗീയത ഭൂരിപക്ഷ വര്‍ഗ്ഗീയതയെ പ്രീണിപ്പിക്കുന്നതാണ്\nകഴിഞ്ഞ ഇടതുപക്ഷ സര്‍ക്കാര് അതിന്റെ ആദ്യദിവസം മുതല് ന്യൂനപക്ഷ വര്‍ഗ്ഗീയ ശക്തികളില് നിന്ന് വലിയ ആക്രമണം നേരിടുകയുണ്ടായി. ഇപ്പോള് BJP, RSS സംഘങ്ങള് പ്രചരിപ്പിക്കുന്ന വിവദപരമായ പല പ്രസ്ഥാവനകളും നടത്തിയത് നമ്മുടെ നാട്ടിലെ ന്യൂനപക്ഷ വര്‍ഗ്ഗീയ ശക്തികളായിരുന്നു. ന്യൂനപക്ഷ വര്‍ഗ്ഗീയത സത്യത്തില് ഭൂരിപക്ഷ വര്‍ഗ്ഗീയതയെ പ്രീണിപ്പിക്കുന്നതാണ്. മൊത്തം ആളുകളുടേയും നാശമാണ് അതിന്റെ ഫലം.\nഫാസിസ്റ്റ് മരം പൂക്കുന്നത്\nമുതലാളിത്തം നട്ട ഫാസിസം എന്ന മരം വേഗം വളരും. അത് വളര്‍ന്ന്, തളിര്‍ത്ത്, വന്‍മരമായി. ഇപ്പോള് അത് പൂത്തപ്പോഴാണ് ചിലര്‍ക്ക് കാര്യം മനസിലായത്. ആ പൂ കറുത്തതാണ്, അതില് നിന്ന് ദുര്‍ഗന്ധം വരുന്നു എന്ന് പറഞ്ഞ് അവര് ആ പൂക്കള് നുള്ളിമാറ്റാനെത്തി. എന്നാല് പൂ നുള്ളിമാറ്റിയതുകൊണ്ട് മരത്തിന് കുഴപ്പമെന്നും സംഭവിക്കില്ലെന്നും പകരം അവിടെ നിന്ന് കൂടുതല് മുളകളുണ്ടാകുമെന്നും അവര്‍ക്ക് മനസിലാക്കാന് കഴിയുന്നില്ല. അതാണ് നമ്മുടെ പുരോഗമനവാദികളുടേയും ഇടതുപക്ഷത്തിന്റേയും അവസ്ഥ. സത്യത്തില് ഇടതുപക്ഷത്തിന്റെ പരാജയമാണ് ഫാസിസത്തിന്റെ നിര്‍മ്മാണത്തിന് കാരണം. ഫാസിസത്തിന്റെ പ്രഖ്യാപിത ശത്രു മാര്‍ക്സിസമാണ്.\nഈ … ഫാസിസ്റ്റുകളില്ലായിരുന്നെങ്കില് നമ്മളെന്ത് ചെയ്തേനെ\nസ്ത്രീകള് രാത്രിയില് പുറത്ത് പോകരുത്. ഓഹോ… ഞങ്ങള് രാത്രി പുറത്ത് പോകും – രാത്രി കൈയ്യേറ്റ സമരം തുടങ്ങി\nസിനിമ കാരണരുത് – സിനിമ പ്രദര്‍ശന സമരം തുടങ്ങി.\nവിവാഹിതരല്ലാത്ത സ്ത്രീപുരുഷര് പൊതുസ്ഥലത്ത് സല്ലപിക്കരുത്. ഓഹോ… ഞങ്ങള് സല്ലപിക്കും, കെട്ടിപ്പിടിക്കും, ഉമ്മവെക്കും – ചുംബന സമരത്തിന് തുടക്കമായി\nബീഫ് ഇറച്ചി തിന്നരുത് – ഓഹോ… ഞങ്ങള് ബീഫും തിന്നും ബീഫ് ഫെസ്റ്റിവലും നടത്തും – ബീഫ് സമരക്കിന് തുടക്കമായി\nമാലപ്പടക്കം പോലെ അവര് അവരുടെ പദ്ധതികള് നടപ്പാക്കകയാണ്. അത് കണ്ട് ഞെട്ടിയുണര്‍ന്ന നമ്മുടെ ജോലി അവര്‍ക്ക് മറുപടി നല്‍കുക എന്നത് മാത്രമായി. നമുക്ക് സ്വന്തമായ പദ്ധതികളൊന്നുമില്ല. നമുക്ക് നമ്മുടെ കാര്യങ്ങള് പറയാന് പോലും സമയമില്ല. അല്ലേ പിന്നെ എന്തോന്ന് പറയാനാ. പ്രവര്‍ത്തിക്കുന്ന തലവേണ്ടേ. ഒരു പക്ഷേ എന്നെങ്കിലും അവര് പ്രചാരവേല നിര്‍ത്തിയാല് ചിലപ്പോള് നാം തലചൊറിഞ്ഞുകൊണ്ട്, “ഞാനാരാ… ഞാനെവിടെയാ?” എന്ന് ചോദിക്കുമായിരിക്കും! കാരണം നമ്മളെങ്ങനെ പ്രതികരിക്കുമെന്ന് മുന്‍കൂട്ടിയറിഞ്ഞുകൊണ്ടാണ് അവര് ഓരോ വിവാദങ്ങളിറക്കുന്നത്. പട്ടിക്ക് കടിക്കാന് എല്ലിന്‍മുട്ടി എറിഞ്ഞ് കൊടുക്കുന്നത് പോലെ. ഇത്തരം സമരങ്ങളുടെ തീവൃ കണ്ട് പേടിച്ചാണ് സംയമനം പാലിക്കണമെന്ന് അടുത്തകാലത്ത് ഒരു ന്യൂനപക്ഷ മതനേതാവ് ആവശ്യപ്പെട്ടത്. ബോധമുള്ള എല്ലാവര്‍ക്കും ആ പേടിയുണ്ട്.\nആരുടെ അരങ്ങിലാണ് നടനം\nഫാസിസ്റ്റ് പ്രസ്ഥാവനകള് ശ്രദ്ധാമാറ്റത്തിന് വേണ്ടിയാണെങ്കിലും അതിനേക്കാളേറെ ഫാസിസ്റ്റ് ആശയങ്ങളുടെ അടിത്തറ പാകുക എന്ന ധര്‍മ്മവും ഈ പ്രചാരവേലകള്‍ക്കുണ്ട്. ആരുടെ അരങ്ങിലാണ്(അതായത് frame) നടനം എന്നതാണ് പ്രധാനം. അവരുടെ ബിംബങ്ങളുപയോഗിച്ച് എന്തെങ്കിലും പൊട്ടത്തരം(എന്ന് നമുക്ക് തോന്നുന്നത്) പറഞ്ഞു കൊണ്ടാണ് അവര് ചര്‍ച്ച തുടങ്ങുന്നത് അവിടേക്ക് നാം കടന്ന് ചെന്ന് അവരുടെ ബിംബങ്ങളുടെ കുഴപ്പങ്ങളോ വൈരുദ്ധ്യങ്ങളോ വിശദീകരിച്ച് അവര് തെറ്റെന്ന് പറയുമ്പോള് ശരിക്കും നാം ആ ബിംബങ്ങള്‍ക്ക് ശക്തിയും അടിത്തറയും നല്‍കുകയാണ് ചെയ്യുന്നത്.\nബീഫ് നിരോധനത്തെക്കുറിച്ച് പ്രതികരിക്കുമ്പോള് ഫാസിസ്റ്റുകള് പണ്ട് ബീഫ് കഴിക്കുന്നവരായിരുന്നു എന്നും അവരുടെ മത പുസ്തകങ്ങളില് ബീഫ് കഴിക്കാം എന്ന് പറഞ്ഞിട്ടുണ്ട് എന്നും അവരുടെ ദൈവങ്ങള് ബീഫ് കഴിക്കുന്നവരാണെന്നും ഒക്കെ യുക്തികള് നിരത്തി നാം പ്രതികരിക്കുന്നത് ഉദാഹരണം. ശ്രീരാമന് മാസം തിന്നിരുന്നു, ഋഗ്വേദത്തില് പശുവിനെ കൊല്ലുത്തനിനെക്കുറിച്ച് പറഞ്ഞിട്ടുണ്ട്, പശുവിനെ കൊല്ലുവനാണ് നല്ല ബ്രാമണന് എന്നൊക്കെയായുള്ള പ്രതികരണവുമായാണ് ഇടത്പക്ഷം ബീഫ് ഫെസ്റ്റ് നടത്തുന്നത്.\nഈ ബീഫ് നിരോധനവും അത്തരം മറ്റ് വിവരക്കേടുകളും അവര്(നേതാക്കള്) ആത്മാര്‍ത്ഥയോടാണ് ചെയ്യുന്നതെന്ന് നിങ്ങള് കരുതുന്നുണ്ടോ. അങ്ങനെയെങ്കില് നിങ്ങള്‍ക്ക് തെറ്റി. അവര് അടിത്തറപാകാനും ശ്രദ്ധമാറ്റത്തിനും ഉപയോഗിക്കുന്ന തന്ത്രങ്ങളോട് അവര്‍ക്ക് തന്നെ ഒരു ആത്മാര്‍ത്ഥതയുമില്ല. ഒരു കള്ളുകുടിയന് ഇല്ലാത്ത വഴക്കുണ്ടാക്കാന് ശ്രമിക്കുന്നത് പോലെയാണിത്. ഒരു തര്‍ക്കമുണ്ടാകണം, ജനം ഭിന്നിക്കണം എന്നേ അവര്‍ക്കുള്ളു. എല്ലാവരേയും എപ്പോഴും മത ബിംബങ്ങളുടെ അടിസ്ഥാനത്തില് ചിന്തിപ്പിക്കുക എന്നതാണ് അതിന്റെ ബോണസായി അവര്‍ക്ക് കിട്ടുന്ന വേറൊരു ഗുണം. അവര് മനപ്പൂര്‍വ്വം ബഹളങ്ങളുണ്ടാക്കി മത ബിംബങ്ങള് നമ്മുടേയും ചുമലിലേക്ക് കയറ്റുകയാണ്.\nഎന്ത് ചെയ്യുമ്പോഴും ആരുടേയെങ്കിലും ‘മതവികാരം വൃണപ്പെട്ടോ’ എന്ന് എല്ലാവരേയും കൊണ്ട് അവര്‍ക്ക് ചിന്തിപ്പിക്കാന് കഴിഞ്ഞത് ഇതിനാലാണ്. അതായത് മതവികാരം എന്നത് സമൂഹത്തിന്റെ പൊതുബോധമായി മാറി. മുമ്പ് അങ്ങനയായിരുന്നില്ല. എംടിക്ക് അതുപോലൊരു സിനിമ ഇനി എടുക്കാന് കഴിയില്ല എന്നത് അത്ഭുതമായി തോന്നുന്നത് അതുകൊണ്ടാണ്.\nഅവര് നടപ്പാക്കാന് പോകുന്ന നയത്തിനെതിരെ എന്ന പേരില് പ്രതിഷേധ പരിപാടികള് സംഘടിപ്പിക്കുന്നതില് കാര്യമില്ല. എരിതീയില് എണ്ണയൊഴിക്കുന്ന നടപടിയാണത്. അതിന് ആത്മാര്‍ത്ഥതയുമില്ല. കാരണം ആ നയം നടപ്പാക്കാന് പോകുന്നു എന്ന ഊഹമേയുള്ളു. തീര്‍ച്ചായും അത് നടപ്പാക്കും. അപ്പോള് ആ നിയമം ലംഘിച്ച് ജയിലില് പോകുന്നത് ശരിയായ കാര്യമാണ്. പക്ഷേ അതിന് മുമ്പ് വീറും, വാശിയും, വെറുപ്പും ആളിക്കത്തിക്കുന്നത് ഗുണത്തേക്കാള് ദോഷമേ ചെയ്യൂ.\nവെറുപ്പ് ഫാസിസത്തിന്റെ ഒരു ആയുധമാണ്. വെറുപ്പ് നിങ്ങളേയും ഫാസിസ്റ്റാക്കും. നമുക്ക് കൈയ്യൂക്കുള്ള സ്ഥലങ്ങള് നമ്മേ എതിര്‍ക്കുന്നവര്‍ക്ക് നേരെ ആക്രമണം അഴിച്ചുവിടുന്നത് നമ്മളും ആ വഴിക്ക് നീങ്ങുന്നു എന്നതിന്റെ തെളിവാണ്. അതിന്റേയും ഫലം ഫാസിത്തിന്റെ വളര്‍ച്ചയാണ്.\nവ്യക്തി സ്വാതന്ത്ര്യത്തിലെ കടന്നുകയറ്റം\nഇന്‍ഡ്യയുടെ മൊത്തം മനസാക്ഷിയെ ഞെട്ടിച്ച് കൊണ്ടാണ് അഖ്‌ലാഖിന്റെ കൊലപാതകം നടന്നത്. അതിന് മുമ്പ് ധാബോല്‍ക്കര്, കല്‍ബുര്‍ഗി, ഗോവിന്ദ് പന്‍സാരെ എന്നീ വിമര്‍ശകരേയും കൊന്നു. ഫാസിസത്തിന്റെ നിലനില്‍പ്പിനെ നേരിട്ടോ അല്ലാതെയോ ചോദ്യം ചെയ്യുന്ന എന്തിനേയും അത് നിരോധിക്കും. അതിനെതിരെ പ്രമുഖര് പ്രതികരിച്ച് തുടങ്ങിയത് വളരെ നല്ല കാര്യമാണ്. സര്‍ക്കാര് നല്‍കിയ ബഹുമതികള് എഴുത്തുകാരും ബുദ്ധിജീവികളും തിരികെ കൊടുത്തു. തീര്‍ച്ചയായും സത്യസന്ധവും ആത്മാര്‍ത്ഥവും ആണ് അവരുടെ പ്രവര്‍ത്തികള്. അവരെ അങ്ങേയറ്റം ബഹുമാനിക്കുകയും ചെയ്യുന്നു. എന്നാല് ഇതൊന്നും കേവലം വ്യക്തി സ്വാതന്ത്ര്യത്തില് മാത്രം ഒതുങ്ങുന്ന പ്രശ്നമല്ല.\nപുരോഗമന ബുദ്ധിജീവി കാപട്യം\nമൊബൈല് ഫോണും, ലാപ്ടോപ്പും, ആപ്പും, മാളും, മെട്രോയും ഒക്കെ അനുഭവിക്കുന്ന പുരോഗമന ബുദ്ധിജീവി വര്‍ഗ്ഗം മുതലാളിത്തം തരുന്ന വ്യക്തി ‘സ്വാതന്ത്ര്യം’ (ഉല്‍പ്പങ്ങളും സേവനങ്ങളും വിലക്ക് വാങ്ങി ഉപയോഗിക്കാനുള്ള) ഫാസിസമെന്ന തീവൃമുതലാളിത്തത്താല് നഷ്ടപ്പെടും എന്ന് ഭയക്കുന്നു. ഉപരിപ്ലവമായ ചുംബന സമരവും ബീഫ് ഫെസ്റ്റുമൊക്കെ നടത്തി തങ്ങളുടെ സ്വാതന്ത്ര്യം നിലനിര്‍ത്താനാഗ്രഹിക്കുന്ന അവര് അടിസ്ഥാന പ്രശ്നങ്ങളിലേക്ക് ജനശ്രദ്ധ തിരിയുന്നത് തടയുന്നു. നിര്‍ഭാഗ്യവശാല് ഇടത്പക്ഷക്കാരും അവരുടെ ഉപരിപ്ലവമായ തട്ടിപ്പ് പ്രതികരണങ്ങളില് പെട്ട് ശരിയായ പ്രവര്‍ത്തനങ്ങള് ചെയ്യുന്നില്ല.\nമുതലാളിത്തത്തിന് അയിത്തമില്ല. ആരേയും അത് ഒഴുവാക്കില്ല. പക്ഷേ നിങ്ങള് ലാഭമുണ്ടാക്കണമെന്ന് മാത്രം. അതുകൊണ്ടാണ് ലോകത്തിലെ ഏറ്റവും വലിയ മുതലാളിത്ത രാജ്യത്തിന്റെ ചങ്ങാതി/രക്ഷകന് ലോകത്തിലെ ഏറ്റവും വലിയ കമ്യൂണിസ്റ്റ് രാജ്യമായത്. കമ്യൂണിസ്റ്റ് രാജ്യം എന്ന പേരും, അതിന്റെ കൊടി ചുവന്നതാണ് എന്നതുമൊഴിച്ചാല് ചൈന ഒരു മുതലാളിത്ത രാജ്യമാണ്. അല്ല, ഫാസിസ്റ്റ് മുതലാളിത്ത രാജ്യമാണ് എന്ന് പറയേണ്ടിവരും. മുസോളിനിയുടേയും ഹിറ്റ്‌ലറിന്റേയും രാജ്യങ്ങള് പോലെ അവിടെ തൊഴിലാളി യൂണിയനില്ല. തൊഴിലാളികളെ മാടുകളെ പോലെ പണിയെടുപ്പിക്കാം. ആപ്പിളിന് വേണ്ടി ഉല്‍പ്പന്നങ്ങളുണ്ടാക്കുന്ന ഫോക്സ്കോം എന്ന കമ്പനിയില് തൊഴിലാളികള് കെട്ടിടത്തിന്റെ മുകളില് നിന്ന് ചാടി ആത്മഹത്യ ചെയ്യാതിരിക്കാന് താഴെ വല കെട്ടിയിട്ടുണ്ട്. മുസോളിനിയും ഹിറ്റ്‌ലറും പറഞ്ഞത് പോലെ അഴിമതി മുതലാളിത്തന്റെ ദക്ഷത കുറക്കുന്നതാണ്. അതുകൊണ്ട് ചൈനയില് അഴിമതിക്കാരെ വെടിവെച്ച് കൊല്ലും. ആ വാര്‍ത്തകള് കേട്ട് കൈയ്യടിക്കുന്നവര് ഇവിടെ ഫാസിസത്തെ വളര്‍ത്തുകയാണ്. തീവൃമുതലാളിത്തത്തിന്റെ എല്ലാ ഗുണവും അവിടെ കാണാം.\nഫാസിസ്റ്റുകള് ആകാശത്ത് നിന്ന് വന്നവരല്ല\nഇവരൊക്കെ നമുക്ക് ചുറ്റുപാടുമുള്ള സാധാരണ മനുഷ്യരാണ്. വെറുപ്പും, വിദ്വേഷവും, അസഹിഷ്ണതയും മാത്രം നിരന്തരം ഏല്‍ക്കുന്ന അവര് ഒരു പ്രത്യേക നിമിഷത്തിലെ വൈകാരികമായ തീപ്പൊരി കാരണമാണ് കുറ്റകൃത്യം ചെയ്യുന്നത്. മിക്കപ്പോഴും ദരിദ്രരായ, വേണ്ടത്ര പോഷകാഹാരം കിട്ടാത്ത, അറിവില്ലാത്ത പിന്നോക്ക സമുദായക്കാരാവും ഇവര്. അവരെ ഒരു പ്രത്യേക വിഭാഗമാണെന്ന് വാര്‍ത്ത് വെച്ച് അവരെ നേരിട്ട് ആക്രമിക്കുന്ന രീതിയാണ് പ്രതിഷേധം എന്ന നിലയില് നാം കാണുന്നത്. ഫാസിസത്തെ ഫാസിസം ഉപയോഗിച്ച് ഇല്ലാതാക്കാനാവില്ല. മുതലാളിത്തത്തെ സംബന്ധിച്ചടത്തോളം ഫാസിസത്തിന്റെ നിറം കാവിയാണോ ചുവപ്പാണോ എന്നത് പ്രസക്തമല്ല. ചുവപ്പാണെങ്കിലും ലാഭമുണ്ടാക്കായാല് മതി.\nഗുജറാത്തിലെ വംശഹത്യയില് പങ്കെടുത്തവരില് കൂടുതല് പേരും പിന്നോക്ക സമുദായക്കാരോ ആദിവാസികളോ ആയിരുന്നു. അവര്‍ക്ക് സത്യം മനസിലായാല് മുതലാളിത്തത്തെ രക്ഷിക്കാനുള്ള പദ്ധതികള്‍ക്ക് കൂട്ടുനില്‍ക്കില്ല. പക്ഷെ അതിന് നമ്മുടെ പ്രതികരണം. സഹിഷ്ണതയുള്ളതും മതേതരവുമാവണം. എല്ലാറ്റിനേയും ഉള്‍ക്കൊള്ളാനാവും വിധം മനസ് വലുതാക്കുകയാണ് ഫാസിസത്തെ എതിര്‍ക്കുന്നതിന് മുമ്പ് നാം ചെയ്യേണ്ടത്. എന്തുകൊണ്ട് അവര്‍ക്ക് മാറാന് പോലുമുള്ള അവസരം പോലും നാം കൊടുക്കുന്നില്ല?\nതകര്‍ന്ന മതേതരത്വവും വര്‍ഗ്ഗീയ ഐക്യ കഥകളും\nഒരുവശത്ത് വര്‍ഗ്ഗീയ കലാപം നടക്കുമ്പോഴും വേറൊരിടത്ത് ഒറ്റപ്പെട്ട വ്യക്തികളുടേയോ കുടുംബങ്ങളുടേയോ പരസ്പ സ്നേഹത്തെക്കുറിച്ച് മാധ്യമങ്ങള് വലിയ വാര്‍ത്തയാക്കാറുണ്ട്. പരസ്പരം കൊല്ലുന്ന കാലത്ത് ഇത് അസാധാരണമായ ഒരു സംഭവമാകുന്നതുകൊണ്ടല്ലേ അതിന് വാര്‍ത്താ പ്രാധാന്യം കിട്ടുന്നത്. അത്തരം വാര്‍ത്തകള് കൊടുക്കുമ്പോള് നാം അറിയാതെ തന്നെ വര്‍ഗ്ഗീയതക്ക് ആധികാരികത നല്‍കുകയാണ് ചെയ്യുന്നത്.\nവ്യത്യസ്ഥ മതക്കാരായാലും ഞങ്ങള് ഒറ്റക്കെട്ടാണെന്ന ചിന്ത പ്രത്യക്ഷത്തില് കുഴപ്പമില്ലാത്തതായും പരിഹാരമായും തോന്നാം. എന്നാല് അത് തെറ്റാണ്. കാരണം അത് അടിസ്ഥാനപരമായി നമ്മുടെ മനസില് മതത്തേക്കുറിച്ചുള്ള ചിന്ത ആഴത്തില് സ്ഥാപിക്കുന്നു. ഞാന് ഈ ഒരു മതക്കാരനാണ്, അയാള് മറ്റേ മതക്കാരനാണ്. എന്നാലും ഇപ്പോള് ഞങ്ങള് സൌഹൃദത്തിലാണ് എന്നതാണ് അതിന്റെ അര്‍ത്ഥം.\nഫാസിസത്തിന് അത് മതി. കാരണം ലോകം ഇപ്പോള് അവസാനിക്കുന്നില്ലല്ലോ. സമയമാകുമ്പോള് ഇപ്പോള് അടിത്തറപാകിയ ഈ അദൃശ്യ മതില് അതിന്റെ ശരിക്കുള്ള ഗുണം പ്രകടിപ്പിച്ചോളും. ഇന്ന് ഇടത്പക്ഷ രാഷ്ട്രീയ പാര്‍ട്ടികള് പോലും തെരഞ്ഞെടുപ്പിന് സ്ഥാനാര്‍ത്ഥികളെ നിര്‍ത്തുമ്പോള് അതത് നിയോജക മണ്ഡലത്തിലെ ഭൂരിപക്ഷ ജാതിയില് പെടുന്നവരേയേ മല്‍സരിക്കാന് നിര്‍ത്തു. മതപരിപാടികളില് പങ്കെടുക്കുന്നതോ അത്തരം പരിപാടികള് സംഘടിപ്പിക്കുന്നതോ മതപുരോഹിതന്‍മാരുമായി ചങ്ങാത്തം കൂടുന്നതോ ഇന്ന് ഇടത് പക്ഷം മോശമായ കാര്യമായി കണക്കാക്കുന്നില്ല. കാലാ കാലങ്ങളായി അവര് നടത്തുന്ന മതാടിസ്ഥാനമായ പ്രവര്‍ത്തികളും നാം നടത്തിവരുന്ന മതാടിസ്ഥാനമായ പ്രതികരണങ്ങളും മാധ്യമങ്ങളിലൂടെയുള്ള അതിന്റെ പ്രചരണവും കാരണമാണ് ഇടത്പക്ഷക്കാര് പോലും മതപരമായി ചിന്തിക്കുന്നതിന്റെ കാരണം.\nഎല്ലാ മത പ്രീണനമല്ല മതേതരത്വം. മതത്തിനതീതമെന്നോ മതത്തിന് ഇതരമെന്നോ എന്നതാണ് മതേതരത്വം. അതായത് അയാള് ഏത് മതക്കാരനാണെന്ന് എനിക്കറിയില്ല(അല്ലെങ്കില് ഞാന് പ്രാധാന്യം കൊടുക്കുന്നില്ല), പക്ഷേ ഞങ്ങള് സുഹൃത്തുക്കണാണ് എന്നതാവണം നമ്മുടെ ചിന്ത.\nകുറച്ച് ‘ഇടത്’പക്ഷക്കാര്‍ക്ക് ഫാസിസത്തിന് ‘എതിരെ’ എന്ന സമരം. ഉരുളക്കുപ്പേരി എന്നതോതില് പ്രതികരിച്ച് ഫോട്ടോ എടുത്ത് അമേരിക്കന് രഹസ്യപോലീസ് നല്‍കുന്ന പൊങ്ങച്ച നെറ്റ്‌വര്‍ക്കില് പങ്ക് വെച്ച് ലൈക്കടിക്കലും അതിന്റെ എണ്ണം നോക്കലുമാണ്. എന്നാല് ഇന്റര്‍നറ്റ് ശരിക്കും Splinternet ആണ്. അതായത് പൊട്ടക്കിണര്. നിങ്ങളുടെ search results ഉം നിങ്ങളുടെ friends ഉം ഒക്കെ നിങ്ങള്‍ക്ക് മാത്രമായി customize ചെയ്യപ്പെട്ട ഒന്നാണ്. വ്യത്യസ്ഥതയുള്ള friends നെ അവര് തന്നെ നിങ്ങളുടെ ഗ്രൂപ്പില് നിന്ന് നീക്കം ചെയ്യും. നമ്മള് ഒരു ചിത്രത്തില് ലൈക്ക് അടിക്കുമ്പോള് നമ്മളെ സംബന്ധിച്ചടത്തോളം നമ്മുടെ ജോലി കഴിഞ്ഞു ലൈക്ക് അടിക്കാനെന്താണടുത്തത് എന്നാണ് മനസ് പറയുക. വളരേറെ ആളുകളെ അരാഷ്ട്രീയമാക്കാന് അത് മതി. മൂലധനത്തിന്റെ സുഗമമായ ഒഴുക്കിനെ നിങ്ങള് തടസപ്പെടുത്താത്തടത്തോളം നിങ്ങള് എത്ര ലൈക്ക് ചെയ്താലും ഒരു കുഴപ്പവുമില്ല. രഹസ്യപോലീസിന് നിങ്ങളെക്കുറിച്ച് കൂടുതല് വിവരങ്ങള് കിട്ടുകയും ചെയ്യും. പക്ഷേ എപ്പോഴെങ്കിലും ജനം തടസമാകുന്ന അവസരത്തില് അവരെ സഹായിക്കാന് ഇന്റര്‍നെറ്റിന് ഒരു kill switch ഉണ്ട് എന്നും ഓര്‍ക്കുക.\nഫാസിസത്തിന്റെ പല്ല് വ്യക്തി സ്വാതന്ത്ര്യത്തിലേക്ക് ആഴ്ന്നിറങ്ങുന്ന ഈ കാലത്ത് പോലും മാധ്യമങ്ങള് ജനത്തെ ഇരുട്ടില് നിര്‍ത്തുകയാണ്. സാമൂഹ്യ രാഷ്ട്രീയ പ്രശ്നങ്ങള് വെറും പ്രത്യേക സമയത്ത് പ്രത്യേക സ്ഥലത്ത് മാത്രം അവതരിപ്പിക്കപ്പെടുന്നു. ബഹുഭൂരിപക്ഷം ഇതിലൊന്നും താല്‍പ്പര്യമില്ലാത്ത ഗാന, നൃത്ത, കോമാളി, സിനിമ, പരസ്യ പരിപാടികളില് ശ്രദ്ധ മാറ്റപ്പെട്ട് കഴിയുന്നു. വ്യക്തി സ്വാതന്ത്ര്യത്തിന്റെ പേരില് തുണിയഴിക്കുന്നവര് സത്യത്തില് ഫാസിസത്തെ സഹായിക്കുകയാണ് ചെയ്യുന്നത്. സ്പ്ലിന്റര്‍നെറ്റ് പോലുള്ള പൊട്ടക്കിണറിന്റെ അവസ്ഥയാണ് മാധ്യമങ്ങളിലും.\nമുതലാളിത്തത്തിന്റെ അഴിമതിയും ജനത്തിന്റെ ദാരിദ്ര്യവുമാണ് ഫാസിസത്തിന്റെ വളര്‍ച്ചക്ക് അടിത്തറയാകുന്നത്. പക്ഷേ ജനത്തിന് നില്‍ക്കാന് വേറൊരിടമുണ്ടായിരുന്നെങ്കില് അങ്ങനെ സംഭവിക്കില്ല. അങ്ങനെയുള്ളയിടത്തും അഴിമതിയും കാലുവാരലും, കുതികാലുവെട്ടലും കാണുമ്പോള് ജനം മനംമടുത്ത് നിശബ്ദരാകും. ജനം നേതാവിന്റെ അടിമകളായി അണിയായി അവിടെ എത്തിക്കോളും എന്ന് കരുതേണ്ട. ഫാസിസം അടുക്കളവരെയെത്തി, പിന്നെ നിങ്ങള്‍ക്ക് വേണ്ടി സംസാരിക്കാനാരുമില്ല എന്നൊക്കെ പറയുന്നവര് തങ്ങളുടെ പാര്‍ട്ടികള് എത്രമാത്രം സുതാര്യമാണെന്ന് സത്യസന്ധമാണെന്ന് ചോദിച്ചിട്ടുണ്ടോ? സ്വന്തം പാര്‍ട്ടികളിലും സംഘടനകളിലും നിന്നാണ് ഫാസിത്തിനെതിരായ സമരം തുടങ്ങേണ്ടത്. അവയെല്ലാം ശുദ്ധീകരിക്കൂ. ജനകീയമാക്കൂ.\nഔദ്യോഗിക സ്ഥാനം വഹിക്കുന്നവര് ശരിക്കും അത് തനിക്ക് അര്‍ഹതപ്പെട്ടതാണോ എന്ന് ആത്മാര്‍ത്ഥയോട് പരിശോധിക്കണം.. നേതാവാകുകയല്ല നമ്മുടെ ലക്ഷ്യം. നല്ല മനുഷ്യനായി ജീവിക്കുകയാണ്. രാജാവാകാന് വേണ്ടി നാം അനര്‍ഹമായ സ്ഥാനത്തിനായി കടിപിടികൂടുമ്പോഴും കടിച്ചുതൂങ്ങുമ്പോഴും ഫാസിസമാണ് ജയിക്കുന്നത്. പ്രശസ്തരാകുയും നേതാവാകുകയും ഒക്കെ ചെയ്യണമെന്ന തോന്നല് മുതലാളിത്തത്തിന്റെ സിദ്ധാന്തങ്ങളാണ്. അത് സ്ഥാപിക്കാനായി ഹോളീവുഡ് സിനിമകളിലൊക്കെ സ്ഥിരമായി “then we will became famous and rich” എന്നപോലുള്ള വാചകങ്ങള് നമുക്ക് കാണാവുന്നതാണ്. സിനിമ, ടെലിവിഷന് പരിപാടികളായി ആ രീതികളാണ് നാം പിന്നീട് കോപ്പിയടിക്കുന്നത്. സിനിമയിലെ നായക സങ്കല്‍പ്പം അതിനായുള്ളതാണ്. ഒന്നുകില് നായകന് അല്ലെങ്കില് വെറും അടിമ എന്ന frame സമൂഹത്തില് അടിച്ചേല്‍പ്പിക്കുകയാണ് അവര് ചെയ്യുന്നത്.\nനായക, നേതാവ് സങ്കല്‍പ്പത്തെ തള്ളിക്കളയുക. ആരും ആരേക്കാളും വലുതുമല്ല, ചെറുതുമല്ല. തുല്യരുടെ സഹകരമാണ് നമ്മുടെ നിയമം. സ്ഥാനത്തിനും പദവിക്കും പകരം മനുഷ്യനെ അവന്റെ ഉള്ളടക്കിത്തിന് അനുസരിച്ച് ബഹുമാനിക്കാന് ശീലിക്കുക.\nഞെട്ടിപ്പിക്കുന്ന ഒരു സംഭവത്തില് നിന്നാണ് ഇപ്പോഴുണ്ടാകുന്ന പ്രതികരണങ്ങളും സമരങ്ങളും. ആളുകള് അത് വേഗം മറക്കും. വീണ്ടും ഞെട്ടിപ്പിക്കുന്ന സംഭവങ്ങള് നിരന്തരം സംഭവിച്ചുകൊണ്ടേയിരിക്കും. അതിനിടക്ക് ആരുടേയും ശ്രദ്ധയില് പെടാത്ത താഴെ പറയുന്നതുപോലുള്ള കാര്യങ്ങളും സംഭവിക്കും.\nവിദേശികളുടെ സമ്മര്‍ദ്ദങ്ങളെ ഇന്‍ഡ്യക്ക് അതിജീവിക്കാനാകുമോ\nബ്രായി നിയമം ഇന്‍ഡ്യയിലെ മൊണ്‍സാന്റോ പ്രോത്സാഹന നിയമം\nഇന്‍ഡ്യ ജിഎം വിളകളുടെ പാടത്തെ പരീക്ഷണ കൃഷിക്ക് ഇളവ് നല്‍കുന്നു\nഈ സര്‍ക്കാര് അധികാരത്തില് വന്ന് ആദ്യം ചെയ്തത് പ്രതിരോധ രംഗത്തെ വിദേശ നിക്ഷേപം 25% ല് നിന്ന് 49% ആയി ഉയര്‍ത്തി. അത് 70% വരെയാക്കാന് പോകുന്നു എന്നും കേള്‍ക്കുന്നു. ആര്‍ക്കാണ് ഇതിന്റെ ലാഭം? എന്നാല് ഇത്തരം രാഷ്ട്രീയ, സാമ്പത്തിക പ്രശ്നങ്ങള്‍ക്ക് വലിയ പ്രാധാന്യം മാധ്യമങ്ങളിലും സമൂഹത്തിലും ഉണ്ടാകുന്നില്ല.\nവ്യക്തി സ്വാതന്ത്ര്യത്തിലുള്ള കടന്ന് കയറ്റമാണ് നമ്മേ ഇപ്പോഴെങ്കിലും പ്രതികരിക്കാന് പ്രേരിപ്പിച്ചത്. പക്ഷേ ഇത് വെറും വ്യക്തി സ്വാതന്ത്ര്യത്തിന്റെ പ്രശ്നമല്ല. ശതാബ്ദങ്ങളായി നാം അനുസരിക്കുന്ന തകര്‍ന്ന യന്ത്രം നിലനില്‍ക്കാനായി നടത്തുന്ന ശ്രമമാണ് എന്ന് തിരിച്ചറിയുക.\nഫാസിസ മരത്തിന്റെ വിഷപുഷ്പങ്ങള് പറിച്ച് കളയുകയല്ല നാം ചെയ്യേണ്ടത്, അതിന്റെ വേര് മുറിക്കുകയാണ് ചെയ്യേണ്ടത്. അതിനുള്ള വഴി അറിവിന്റെ വഴിയാണ്.\nഫാസിസ്റ്റ് സര്‍ക്കാരിന്റെ രാഷ്ട്രീയ, സാമ്പത്തിക നയങ്ങള് എപ്പോഴും മുന്‍നിരയിലേക്ക് കൊണ്ടുവരിക.\nതമാശയും വിനോദവും ആര്‍ഭാടവും മറയാക്കി സത്യത്തെ മറച്ച് വെക്കുന്ന മാധ്യമങ്ങളുടെ തട്ടിപ്പ് പുറത്തുകൊണ്ടുവരിക\nമുതലാളിത്തത്തിന്റെ ചരിത്രവും സാമ്പത്തികവും ജനങ്ങളെ പഠിപ്പിക്കുക. ആത്മാര്‍ത്ഥതയോടും സത്യസന്ധതയോടും കൂടിവേണം അത് ചെയ്യാന്.\nഒപ്പം ജനത്തിന് ചേരാന് കഴിയുന്ന ഒരിടവും നല്‍കുക.\nഎപ്പോഴും മതേതരമായി, വിഭാഗീയതക്കതീതമായി, വ്യക്തികളെ അതേപോലെ സ്വീകരിക്കാന്(take is as it is) പരിശീലിക്കുക.\nശൂന്യതയില് ആര്‍ക്കും നിലനില്‍ക്കാന് പറ്റില്ല എന്നുകൂടി ഓര്‍ക്കുക.\nഫാസിസത്തിനെതിരെ പ്രവര്‍ത്തിച്ചില്ലെങ്കിലും അതിന്റെ ചട്ടുകമാകാതിരിക്കാന് പ്രത്യേകം സൂക്ഷിക്കുക.\nTagged അഭിപ്രായം, ഇന്‍ഡ്യ, ഫാസിസം, രാഷ്ട്രീയം\nPrevious Post സര്‍ക്കാര് ആര്‍ക്ക് വേണ്ടി\nNext Post ഫുകുഷിമ നിലയത്തിന് അടുത്തുള്ള കുട്ടികളില് തൈറോയിഡ് ക്യാന്‍സറുണ്ടാകുന്ന സാദ്ധ്യത 20-50 മടങ്ങ് അധികം\n7 thoughts on “ഫാസിസത്തിന്റെ ചട്ടുകമായി പ്രവര്‍ത്തിക്കുന്നവര്”\nViddi Man says:\nനാം ജാഗ്രത പാലിക്കേണ്ടിയിരിക്കുന്നു എന്ന് വീണ്ടും വീണ്ടും ഓർമ്മപ്പെടുത്തുന്നു.\nബീഫ് നിരോധനവും സ്ത്രീകളുടെ രാത്രിയാത്രാ നിരോധനവും ചുംബനനിരോധനവുമെല്ലാം ഫാസിസത്തിന്റെ ആയുധങ്ങളാവുമ്പോൾ അവയെ എതിർക്കുക തന്നെ വേണം. അത് തീവ്രമാവുകയും അതിൽ മാത്രം ശ്രദ്ധയൂന്നുകയും ചെയ്യുമ്പോൾ ഫാസിസത്തിന്റെ മറ്റ് ആയുധങ്ങളെ കുറിച്ച് മറന്നു പോവുന്നതാണ് പ്രശ്നം. ഫാസിസത്തെ കൃത്യമായി പഠിക്കുകയും സകലപ്രതിരോധമാർഗ്ഗങ്ങൾക്കും സന്നദ്ധരാവുകയുമാണ് വേണ്ടത്. അത് വ്യക്തിക്കു പുറത്തുമാത്രമല്ല, അകത്തും സംഭവിക്കുകയും വേണം. സാങ്കേതികവിദ്യകൾക്കു നേരെ മുഖം തിരിഞ്ഞിരുന്നുകൊണ്ട് അത് സാധ്യമാവില്ല. അതുകൊണ്ടു തന്നെ ഇന്റ്ർനെറ്റിനെ സ്പ്ലിന്റർനെറ്റായി ഫാസിസം ഉപയോഗപ്പെടുത്തുമ്പോൾ അതിനെ തിരിച്ചറിയാനും ‘യൂണിറ്റിനെറ്റാ’യി മാറ്റാനുള്ള ശ്രമങ്ങളും വേണം.\n//ഫാസിസ്റ്റ് സര്‍ക്കാരിന്റെ രാഷ്ട്രീയ, സാമ്പത്തിക നയങ്ങള് എപ്പോഴും മുന്‍നിരയിലേക്ക് കൊണ്ടുവരിക.\nശൂന്യതയില് ആര്‍ക്കും നിലനില്‍ക്കാന് പറ്റില്ല എന്നുകൂടി ഓര്‍ക്കുക.//\nയാതൊരു പ്രയോഗ സാദ്ധ്യതയുമില്ലാത്ത സ്വപ്നങ്ങള്.\nചുംബനസമരം, ബീഫ് ഫെസ്റ്റിവല്, പുരസ്കാരതിരസ്കരണം തുടങ്ങി ജനങ്ങള്‍ക്ക് പങ്കെടുക്കാവുന്ന പ്രായോഗികമായ ഒരു പിടി സമരരൂപങ്ങളെ അധിക്ഷേപിച്ചുകൊണ്ട് ഫാസിസത്തിന് കുടപിടിക്കുന്ന കൂറിപ്പ് 😦\nതലവേദന വന്നാല് പാരസിറ്റാമോള് കഴിച്ചാല് മതി. പക്ഷേ തലവേദനക്ക് അടിസ്ഥാനപരമായ മറ്റെന്തെങ്കിലും കാരണമുണ്ടാകുമോ?\nരണ്ട് കാര്യങ്ങളാണ് നിങ്ങള് നോക്കേണ്ടത്.\n൧. സമരം ഫലപ്രദമായോ? അതായത് ഫാസിസത്തിന്റെ ശക്തികുറഞ്ഞോ എന്ന് നോക്കുക.\n൨. ഇല്ലെങ്കില് സമരത്തിന്റെ കുന്തമുന ശരിയായ പ്രശ്നത്തെയാണോ നേരിടുന്നത് എന്ന് പരിശോധിക്കുക. തെറ്റുണ്ടെങ്കില് തിരുത്തി മുന്നേറുക.\nഅല്ലാതെ കെട്ടിപ്പിടിക്കുന്നതിന്റെ ഫോട്ടോയെടുത്ത് പൊങ്ങച്ചനെറ്റ്‌വര്‍ക്കില് കൊടുത്ത്, 50000 ലൈക്ക് കിട്ടി എന്ന് പറഞ്ഞ് സമരം വിജയിച്ചെന്ന് കരുതി ഉറങ്ങരുത്. ഇരട്ടി നാശമാണ് അതുണ്ടാക്കുന്നത്.\nലേഖനം ഗംഭീരം. ആശയം പ്രൗഢം. ചുംബനസമരക്കാരന്റെ രാഷ്ട്രീയവും ജീവിതവും മറനീക്കി പുറത്തുവരുന്ന ഈ കാലഘട്ടത്തില് താങ്കള് പറയുന്ന വീക്ഷണങ്ങള് പ്രസക്തവുമാണെന്നു സമ്മതിക്കുന്നു. പക്ഷേ ഫ്യൂഡലിസത്തിന്റ പിടിയില് നിന്ന് ഇതുവരെ മോചനം നേടാത്ത, ജനാധിപത്യമെന്ന ആശയത്തിന്റെ ഒരംശം പോലും പിടികിട്ടാത്ത ഈ ജനതയോടാണോ ഫാസിസത്തിന്റെ പൊരുള് മനസ്സിലാക്കി അതിനെതിരെ ജാഗ്രത പാലിക്കുവാന് ആഹ്വാനം ചെയ്യുന്നത്?\nവളരെ നന്ദി സുഹൃത്തേ.\nബ്രിട്ടണില് മുതലാളിത്തം വളര്‍ന്ന് അതിന്റെ പരിധിയില് എത്തിയപ്പോള് അതിന് വികസിക്കാനായി ഭൂമി മൊത്തമുണ്ടായിരുന്നു. പക്ഷേ ഇന്ന് ഓരോ ചെറു നഗരവും ഓരോ ബ്രിട്ടണാണ്. സമ്പദ്‌വ്യവസ്ഥകളൊക്കെ മതിലുകളില്ലാതെയാക്കി ഒന്നായി. ഓരോ ചെറു ചലനവും ലോകം മൊത്തം സാമ്പത്തിക സുനാമികളായി മാറുന്നു. പ്രകൃതി വരെ സാമ്പത്തിക വളര്‍ച്ചക്ക് പരിധി പ്രഖ്യാപിച്ചിരിക്കുകയാണ്. കാലാവസ്ഥാ മാറ്റം അതിന്റെ തുടക്കമാണ്.\nഈ സങ്കീര്‍ണ്ണമായ അവസ്ഥയില് നാം പാഠപുസ്തകങ്ങളില് പഠിച്ച ഫ്യൂഡലിസം തകര്‍ന്ന്, മുതലാളിത്തവും, മുതലാളിത്തം തകര്‍ന്ന് കമ്യൂണിസവും വരും എന്ന വിശ്വാസം പരിഹാസ്യമാണ്. ഇപ്പോള് തന്നെ അമേരിക്കയിലെ സാമ്പത്തിക അസമത്വം റോമാ സാമ്രാജ്യത്തിലേതിന് തുലമാണെന്നാണ് പഠനങ്ങള് പറയുന്നത്. അതിന്റെ കണക്ക് ഈ ബ്ലോഗിലെവിടെയോ ഉണ്ട്. (3500 ല് അധികം പോസ്റ്റുകളില് നിന്ന് വിവരം തെരഞ്ഞെടുക്കുക എനിക്ക് ഇപ്പോള് വിഷമമായിത്തുടങ്ങി!) എന്ത് തരം വ്യവസ്ഥയാണ് അമേരിക്കയിലെന്ന് നമുക്ക് പറയാനാവുമോ? സാമ്പത്തിക രംഗം മാത്രമല്ല. സാമൂഹ്യ, സാംസ്കാരിക, ക്രമസമാധാന, വിദ്യാഭ്യാസം, സൈനികം, നയതന്ത്രം തുടങ്ങി എല്ലാ മേഖലകളും പരിശോധിച്ച് നോക്കൂ. റോമില് നിന്ന് ഒട്ടും വ്യത്യസ്ഥമല്ല അത്.\nഫ്യൂഡലിസം ഞങ്ങ തകര്‍ത്തിട്ടില്ല, ലേശം ക്ഷമിക്കൂ അതിനേ ശേഷം മതി വേറൊരു മാറ്റം എന്ന് പറയാനുള്ള സാവകാശമൊന്നും നമുക്കിനി കിട്ടില്ല. ലോകം മൊത്തം വലിയൊരു മാറ്റത്തിലേക്കാണ് പോകുന്നത്. അത് ഇരുണ്ട യുഗത്തിലേക്കാണോ അതോ പ്രഭാതത്തിലേക്കാണോ എന്നത് ജനം എങ്ങനെ ഇടപെടും എന്നതിനെ ആശ്രയിച്ചിരിക്കുന്നു. അങ്ങനെയുള്ള കാലത്ത് ജനത്തെ ഇരുട്ടില് നിര്‍ത്തുന്ന ‘സമരം’ എന്ന ഈ ആഭാസങ്ങള് എന്ത് ഫലം ചെയ്യുമെന്ന് വ്യക്തമല്ലേ?\nസെക്രട്ടറിയേറ്റിന് മുമ്പില് വന്ന് “പന്തളം രാജാവ്” ഇര വാദം അവതരിപ്പിച്ച് മൈക്ക് വെച്ച് പറയുന്നു, “എന്റെ മകനെ സംരക്ഷിക്കാനായില്ലെങ്കില് പിന്നെ ഞാന് രാജാവെന്ന് പറഞ്ഞിരിക്കുന്നതെന്തിനാണ്?” ( Oct 12, 2018)\nഈ അവസ്ഥയിലേക്ക് നമ്മുടെ നാടിനെ കൊണ്ടുചെന്നെച്ചിതിന് ഫാസിസത്തിന്റെ ചട്ടുകമായവരുടെ നിരുത്തരവാദത്തിന്റേയും വിവരക്കേടിന്റേയും ദശാബ്ദങ്ങളുടെ ചരിത്രമുണ്ട്.\nദീപ നീശാന്തും കൂട്ടരും ഫാസിസത്തിന്റെ ചട്ടുകമാണ്. ഇത്തരക്കാര് സ്വയം മാറിനില്‍ക്കുക.


സ്വകാര്യ ബോട്ടുകളില് 2000 വരെ; പൊളിച്ചടുക്കി സംസ്ഥാന ജലഗതാഗത വകുപ്പ്; പത്തുരൂപയ്ക്ക് ജലത്തിലൊരു സ്വപ്നസഞ്ചാരം; തിരക്കോട് തിരക്ക് l KAIRALINEWSONLINE.COM |\nസ്വകാര്യ ബോട്ടുകളില് 2000 വരെ; പൊളിച്ചടുക്കി സംസ്ഥാന ജലഗതാഗത വകുപ്പ്; പത്തുരൂപയ്ക്ക് ജലത്തിലൊരു സ്വപ്നസഞ്ചാരം; തിരക്കോട് തിരക്ക് – Kairalinewsonline.com\nആലപ്പുഴ ബ്യുറോ 1 year ago boat Comments\nവെറും പത്ത് രൂപയ്ക്ക് ഇനി കായൽ സൗന്ദര്യം ആസ്വദിക്കാം. സ്വകാര്യ ബോട്ടുകളുടെ അന്യായ നിരക്കിൽ കായൽസൗന്ദര്യം ആസ്വദിക്കാൻ കഴിയാത്തവർക്കായി സംസ്ഥാന ജലഗതാഗത വകുപ്പാണ് ബോട്ട് സർവീസ് നടത്തുന്നത്.\nമുഹമ്മയിൽ നിന്ന് പാതിരാ മണൽ ദ്വീപിലേയ്ക്കാണ് ബോട്ട് സർവീസ് ആരംഭിച്ചിരിക്കുന്നത് പത്ത് രൂപ അങ്ങോട്ടും പത്ത് രൂപ തിരിച്ചിങ്ങോട്ടും നൽകിയാൽ മതി. അര മണിക്കൂർ നല്ല കുട്ടനാടൻ കായൽ യാത്ര ആസ്വദിക്കാം.\nമുഹമ്മ ബോട്ട് ജെട്ടിയിൽ നിന്ന് 20 മിനിറ്റ് യാത്ര ചെയ്താൽ പാതിരാ മണൽ ദ്വീപിലെത്താം. കുമരകത്തു നിന്നു പാതിരാമണലിലേക്ക് 42 പേര്‍ക്കു പോകാന് വെറും 420 രൂപ മതി. വിദ്യാര്‍ഥികള്‍ക്കും വിനോദസഞ്ചാരികള്‍ക്കും പാതിരാമണല് ദ്വീപ് കാണാനും ബോട്ട് റെഡി.\nകുമരകം – മുഹമ്മ പതിവ് സര്‍വീസുകള് മുടക്കാതെയാണ് ദ്വീപിലേക്കു വിനോദ സഞ്ചാരികളുമായി ബോട്ട് യാത്ര. സഞ്ചാരികള്‍ക്ക് ദ്വീപില്‍നിന്ന് തിരികെ പോരേണ്ട സമയത്ത് ബോട്ടെത്തി ഇവരെ തിരികെ എത്തിക്കും സ്വകാര്യ ബോട്ടുകള് മണിക്കൂറിന് 500 രൂപ മുതല് 2000 വരെ ഈടാക്കുമ്പോഴാണ് സഞ്ചാരികള്‍ക്ക് ആശ്വാസമേകി ജലഗാതഗത വകുപ്പിന്റെ ഈ യാത്രാ സൗകര്യം.\nപ്രതിസന്ധിയിലായ ജലഗതാഗതത്തെ ഉയർത്തെഴുന്നേൽപ്പിക്കുന്നതിന്റെ ഭാഗമായാണ് പുതിയ പദ്ധതിയെങ്കിലും പാതിരാമണൽ എന്ന ചെറു ദ്വീപിലേയ്ക്ക് സഞ്ചാരികളെ ആകർഷിക്കാനും സർക്കാർ ലക്ഷ്യമിടുന്നുണ്ട്.\nനൂറുകണക്കിന് ദേശാടന പക്ഷികളും അപൂർവ സസ്യജാലങ്ങളും കണ്ടൽക്കാടുകകളും നിറഞ്ഞ പാതിരാമണലിലേയ്ക്ക് നൂറ് കണക്കിന് വിനോദ സഞ്ചാരികളാണ് എത്തുന്നത്. കല്ലു പാകിയ നടവഴികളിലൂടെ കാടിനെ ആസ്വദിച്ചും കണ്ടല് ചെടികളോടും കാട്ടു വള്ളികളോടും ചേര്‍ന്ന് നില്‍ക്കുന്ന കാഴ്ചയുടെ മനോഹാരിത ആസ്വദിച്ചും ഈ പച്ചതുരുത്തിലേക്ക് കടന്നു ചെല്ലാം.\n« വ്യാജഹർത്താല്: പിന്നില് വർഗീയകലാപം ഉണ്ടാക്കാനുള്ള ശ്രമം തന്നെ; ലോക് നാഥ് ബഹ്റ\nകോ‍ഴിക്കോട് നഗരപരിധിയില് കനത്ത സുരക്ഷ; നാല് കമ്പനി അധിക പൊലീസിനെ വിന്യസിച്ചു »


സായ് ശങ്കർ നശിപ്പിച്ചത് ദിലീപിന്റെ രണ്ടു ഫോണുകളിലെ വിവരങ്ങൾ | Kerala | Deshabhimani | Saturday May 7, 2022\nകൊച്ചി> സായ് ശങ്കർ നശിപ്പിച്ചത് ദിലീപിന്റെ രണ്ടു ഫോണുകളിലെ വിവരങ്ങൾ. നശിപ്പിച്ച വിവരങ്ങളിൽ ചിലത് സായ് ശങ്കർ പൊലീസിന് കൈമാറിയതായാണ് സൂചന. ഉദ്യോഗസ്ഥരെ അപായപ്പെടുത്താൻ ശ്രമിച്ച കേസിൽ ഇത് നിർണായക തെളിവാകും. ദിലീപിന്റെ ഐ ഫോൺ 13 പ്രോ, ഐ ഫോൺ 12 പ്രോ മാക്‌സ് എന്നീ ഫോണുകളിലെ വിവരങ്ങളാണ് നശിപ്പിച്ചത്. എറണാകുളം ചീഫ് ജുഡീഷ്യൽ മജിസ്‌ട്രേട്ട് കോടതിയിൽ സായ് ശങ്കറിന്റെ രഹസ്യമൊഴിയും രേഖപ്പെടുത്തിയിരുന്നു.\nവിവരങ്ങൾ നശിപ്പിക്കാൻ ഉപയോഗിച്ച ലാപ്‌ടോപ്പും ഐ മാക്ക് കംപ്യൂട്ടറും ദിലീപിന്റെ അഭിഭാഷകൻ രാമൻപിള്ളയുടെ ഓഫീസിലാണെന്നും സായ് ശങ്കർ ആരോപിച്ചിരുന്നു. ഫോൺവിവരങ്ങൾ നശിപ്പിച്ചത് കൊച്ചിയിലെ ആഡംബരഹോട്ടലിലും രാമൻപിള്ളയുടെ ഓഫീസിൽവച്ചാണെന്നുമാണ് ക്രൈംബ്രാഞ്ച് കണ്ടെത്തൽ. 12 നമ്പറുകളിൽനിന്നുള്ള വാട്‌സാപ് ചാറ്റുകളും ശബ്ദസന്ദേശങ്ങളുമാണ് നീക്കിയത്.\nഅതേസമയം നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയ കേസിൽ സൈബർ വിദഗ്‌ധൻ സായ് ശങ്കർ എറണാകുളം സിജെഎം കോടതിയിൽ ഹാജരായി. ക്രിമിനൽ നടപടിചട്ടമനുസരിച്ച് മാപ്പുസാക്ഷിയാകാനുള്ള നടപടികൾ പൂർത്തിയാക്കാനാണ് കോടതിയിൽ ഹാജരായത്. കേസിൽ ഏഴാംപ്രതിയാണ് സായ് ശങ്കർ. താൻ മാപ്പുസാക്ഷിയായെന്ന അയാളുടെ രഹസ്യമൊഴി വീണ്ടും രേഖപ്പെടുത്തും.\nനടിയെ ആക്രമിച്ച കേസിലെ അന്വേഷകസംഘത്തെ വകവരുത്താൻ ദിലീപ് ഉൾപ്പെടെയുള്ളവർ ഗൂഢാലോചന നടത്തിയെന്ന് സംവിധായകൻ ബാലചന്ദ്രകുമാറാണ് വെളിപ്പെടുത്തിയത്. ഇതിന്റെ അടിസ്ഥാനത്തിലാണ് കേസ് രജിസ്റ്റർ ചെയ്തത്. ദിലീപിന്റെ ഫോണിൽനിന്ന് തെളിവുകൾ നശിപ്പിക്കാൻ സഹായിച്ചുവെന്നതാണ് സായ് ശങ്കറിനെതിരെയുള്ള കേസ്. നടിയെ ആക്രമിച്ച കേസിൽ തുടരന്വേഷണം മുപ്പതിനകം പൂർത്തിയാക്കാനാണ് കോടതി നിർദേശിച്ചിട്ടുള്ളത്. കേസുമായി ബന്ധപ്പെട്ട് കൂടുതൽപേരുടെ മൊഴി രേഖപ്പെടുത്താനുള്ള തയ്യാറെടുപ്പിലാണ് ക്രൈംബ്രാഞ്ച്.


മലനാട്ടിലെങ്ങും വസന്തത്തിന്റെ വളക്കിലുക്കം! ഏതോ തൊടിയിലിരുന്ന് വിഷുപ്പക്ഷി ഈണത്തിൽ പാടുന്നു! മലയാളിയുടെ മനസ്സിൽ നിറയെ കൊന്നപ്പൂക്കളുടെ ചാഞ്ചാട്ടം! മാളോരെല്ലാം വിഷുക്കണി കാണാൻ ഒരുങ്ങി നില്‌ക്കുകയാണ്. എവിടെയും ആനന്ദത്തിന്റെ മയിലാട്ടം!...\nമണവും മമതയും ഇത്തിരി കൊന്നപ്പൂവും!” - എന്ന് മഹാകവി വൈലോപ്പിളളി പാടിയത് ഓർക്കുന്നില്ലേ?\nവിഷുക്കണിക്കായി മലയാളികൾ ഒരുക്കുന്ന ഓരോ വസ്‌തുവും ഐശ്വര്യത്തിന്റെ ഓരോ പ്രതീകമാണ്. വേനൽക്കണ്ടത്തിൽ വിളഞ്ഞ കണിവെളളരി, കണ്ണിൽ കവിത വിടർത്തുന്ന കർണ്ണികാരപ്പൂങ്കുലകൾ, ഏഴുതിരിയിട്ടു കത്തിച്ച നിലവിളക്ക്, നടുവേ ഉടച്ച നാളികേരം, മുനിഞ്ഞുകത്തുന്ന അരിത്തിരികൾ, വെളളം നിറച്ച വാൽക്കിണ്ടി, ചേലേറുന്ന വാൽക്കണ്ണാടി, അലക്കിത്തേച്ച വസ്‌ത്രം, നിവർത്തി വച്ച പുസ്‌തകം, ചക്ക, മാങ്ങ, മുരിങ്ങാക്കായ എന്നിവയ്‌ക്കു പുറമെ അഷ്‌ടമംഗല്യങ്ങളും നവഫലങ്ങളും കണിവസ്‌തുക്കളിൽ ഉണ്ടാകണമെന്നാണ് പഴയ കാരണവന്മാരുടെ സങ്കല്പം. ഇവയെല്ലാം ഉമിയിട്ടുതേച്ചുമിനുക്കിയ ഒരു ഓട്ടുരുളിയിൽ കലാപരമായി അടുക്കി വച്ചിട്ടാണ് കണിയൊരുക്കുന്നത്. കണിയൊരുക്കാനുളള അവകാശം കുടുംബത്തിന്റെ ലക്ഷ്‌മിയായ വീട്ടമ്മയ്‌ക്കാണ്. വിഷുപ്പുലരിയിൽ നിലവിളക്കു കൊളുത്തി ആദ്യം കണികാണുന്നതും, പിന്നെ പ്രായമനുസരിച്ച് കുടുംബത്തിലെ ഓരോരുത്തരേയും കൂട്ടിക്കൊണ്ടു വന്ന് കണികാണിക്കുന്നതും വീട്ടമ്മ തന്നെ!\nപണ്ട് പണ്ട് ഭൂമിയിൽ ഭയങ്കരനായ ഒരു അസുരൻ ഉണ്ടായിരുന്നു. ‘നരകാസുരൻ’ എന്നായിരുന്നു അവന്റെ പേര്. അവനെ തോല്പിക്കാൻ കഴിവുളള ആരും അക്കാലത്ത് ഭൂമിയിൽ ഉണ്ടായിരുന്നില്ല. വിലപിടിച്ച രത്നങ്ങളും സ്വർണ്ണക്കട്ടികളും കൊണ്ടുതീർത്ത ഒരു മാന്ത്രികക്കൊട്ടാരത്തിലാണ് നരകാസുരൻ താമസിച്ചിരുന്നത്. അവിടേയ്‌ക്ക് കടന്നുചെല്ലുന്ന എതിരാളികളെ പക്ഷികളാക്കി മാറ്റാനും മൃഗങ്ങളാക്കി മാറ്റാനും കല്ലും നെല്ലുമാക്കി മാറ്റാനും അവന് കഴിയുമായിരുന്നു. ഒരിക്കൽ നരകാസുരൻ ദേവേന്ദ്രന്റെ താമസസ്ഥലമായ ‘ഇന്ദ്രലോക’ത്തേക്കും കടന്നുചെന്നു. അവൻ ദേവേന്ദ്രനോട് പറഞ്ഞു.\nദേവേന്ദ്രൻ അതിനു തയ്യാറായില്ല. അതോടെ അവർ തമ്മിൽ പൊരിഞ്ഞയുദ്ധമായി. ശക്തനായ നരകാസുരൻ ഇന്ദ്രന്റെ വെൺകൊറ്റക്കുട പിടിച്ചെടുത്തു. അതുകൊണ്ടും തീർന്നില്ല; അദ്ദേഹത്തിന്റെ അമ്മയായ അദിതീദേവിയുടെ കാതിൽക്കിടന്ന രത്നകുണ്ഡലങ്ങളും തട്ടിക്കൊണ്ടുപോയി. ഇതെല്ലാം കണ്ട് ദേവേന്ദ്രൻ വിഷമിച്ചു. അദ്ദേഹം അപ്പോൾത്തന്നെ ദ്വാരകയിലേക്കു യാത്രയായി. ശ്രീകൃഷ്‌ണനെ കൊട്ടാരത്തിൽ പോയി കണ്ടിട്ട് അദ്ദേഹം പറഞ്ഞുഃ\nഗരുഡൻ തയ്യാറായി. ശ്രീകൃഷ്‌ണൻ സത്യഭാമയോടൊപ്പം ഗരുഡന്റെ പുറത്തുകയറി. കുന്നുകളും മലകളും താഴ്‌വരകളും കടന്ന് ഗരുഡൻ നരകാസുരന്റെ കൊട്ടാരത്തിനുമുകളിലെത്തി. ‘പ്രാഗ്‌ജോതിഷം’ എന്നായിരുന്നു ആ വമ്പൻ കൊട്ടാരത്തിന്റെ പേര്. കുറച്ചുനേരം വട്ടമിട്ടു പറന്ന് കൊട്ടാരത്തിലെ രഹസ്യങ്ങളെല്ലാം അവർ മനസ്സിലാക്കി. താമസിയാതെ അവർ അസുരസേനയുമായി ഏറ്റുമുട്ടി. ശ്രീകൃഷ്‌ണനും സത്യഭാമയും ഗരുഡനും ഒരുമിച്ച് അവരോടു യുദ്ധം ചെയ്‌തു. ശ്രീകൃഷ്‌ണന്റെ ചക്രായുധമേറ്റ് നരകാസുരന്റെ പടയാളികളെല്ലാം ‘പടപടാ’ന്ന് വീണു! ഒടുവിൽ സാക്ഷാൽ നരകാസുരൻ തന്നെ രംഗത്തുവന്നു. അവൻ ഉറക്കെ അലറിഃ\n“കൃഷ്‌ണനായാലും കൊളളാം; ഭീമനായാലും കൊളളാം; ഈ നരകാസുരനോട് കളിക്കേണ്ട. ജീവൻ വേണമെങ്കിൽ ഓടിക്കോ!”\nനരകാസുരൻ ഒരു ഈറ്റപ്പുലിയെപ്പോലെ അലറിക്കൊണ്ട് അദ്ദേഹത്തിന്റെ മേൽചാടിവീണു! അടിയോടടി! ഇടിയോടിടി! പിന്നെ പൊരിഞ്ഞ പോരാട്ടമായിരുന്നു. കുറേ ദിവസങ്ങളോളം അതു നീണ്ടുനിന്നു. അതിഭയങ്കരമായ ആക്രമണത്തിൽ ശ്രീകൃഷ്‌ണൻ നരകാസുരന്റെ കഥ കഴിച്ചു! അതോടെ എല്ലാവർക്കും വളരെ വളരെ സന്തോഷം തോന്നി. ഇന്ദ്രന്റെ വെൺകൊറ്റക്കുടയും ദേവമാതാവിന്റെ രത്നകുണ്ഡലങ്ങളും തിരിച്ചുകിട്ടി. തിന്മയുടെ ഇരുട്ട് ലോകത്തിൽനിന്ന് അകന്നു. എങ്ങും നന്മയുടെ പൊൻപുലരി വിടർന്നു! ആ മഹാസുദിനമാണത്രെ നമ്മൾ വിഷുവായി ആഘോഷിക്കുന്നത്. ഹിരണ്യകശിപുവിനെ നരസിംഹം വധിച്ച കഥയടക്കം ധാരാളം ഐതിഹ്യങ്ങൾ വിഷുവിനെ സംബന്ധിച്ച് വേറെയും ഉണ്ട്.


02 June, 2020 08:41:52 AM\nകോട്ടയം: ജോലി തേടി ജില്ല വിട്ടുപോയ മറുനാടന് തൊഴിലാളികള് പെരുവഴിയില്. തിരുവഞ്ചൂര് പൂവത്തുംമൂട് പാലത്തിന് സമീപം താമസിച്ചിരുന്ന നാല്‍പ്പതോളം വരുന്ന മറുനാടന് തൊഴിലാളികള് തൊഴില് അന്വേഷിച്ച് കഴിഞ്ഞ ദിവസം പാലക്കാട് പോയിരുന്നു. എന്നാല് അവിടെയെത്തിയ തൊഴിലാളികള്‍ക്ക് ജോലിയില് പ്രവേശിക്കാന് പറ്റിയില്ലെന്നു മാത്രമല്ല ഇവരെ അവിടെനിന്ന് തിരിച്ചയയ്ക്കുകയും ചെയ്തു. തിരിച്ച് പൂവത്തുംമൂട്ടിലെ താമസസ്ഥലത്തെത്തിയ ഇവരെ വീണ്ടും വീട്ടില് പ്രവേശിക്കാന് കെട്ടിടമുടമ സമ്മതിക്കാതായതോടെയാണ് തൊഴിലാളികള് പെരുവഴിയിലായത്.\nകഴിഞ്ഞ രാത്രി മുതല് തൊഴിലാളികള് പൂവത്തുംമൂട് പാലത്തിന് സമീപം കടത്തിണ്ണകളിലും റോഡിലും മഴ സഹിച്ചും കാത്ത് നില്‍ക്കുകയാണ്. കോവിഡ് ഭീഷണി നിലനില്‍ക്കെ ജില്ല വിട്ട് യാത്ര ചെയ്ത തൊഴിലാളികളിളെ ക്വാറന്‍റയിനില് പ്രവേശിപ്പിക്കണമെന്നാണ് കെട്ടിടമുടമ പറയുന്നത്. കെട്ടിടത്തില് താമസിക്കുന്ന മറ്റ് തൊഴിലാളികള് മടങ്ങിയെത്തിയവരെ തിരികെ കയറ്റിയാല് പ്രശ്നമാകുമോ എന്ന ആശങ്കയിലുമാണ്. പാലക്കാട് പോയ തൊഴിലാളികളില് പേരൂരില് താമസിക്കുന്ന ഏതാനും തൊഴിലാളികളും ഉണ്ടായിരുന്നു. ഇവര് തങ്ങളുടെ താമസസ്ഥലത്തേക്ക് മടങ്ങിയെത്തിയവരില് ചിലരെ കൂട്ടികൊണ്ടുപോയി. തന്‍റെ അനുവാദമില്ലാതെ ഇവരെ കയറ്റിതാമസിപ്പിച്ചതിലുള്ള ആശങ്കയിലാണ് പേരൂരിലെ കെട്ടിടമുടമയും.\nതൊഴിലാളികള് തന്നോട് പറയാതെ രണ്ട് ടൂറിസ്റ്റ് ബസുകളില് ജൂണ് ഒന്നിന് വെളുപ്പിനെ സ്ഥലം വിടുകയായിരുന്നു എന്നാണ് പൂവത്തുംമൂട്ടില് ഇവര് താമസിച്ചിരുന്ന കെട്ടിടത്തിന്‍റെ ഉടമ ദീപക് പറയുന്നത്. വിവരമറിഞ്ഞ താന് അയര്‍കുന്നം സ്റ്റേഷനില് ഫോണില് വിളിച്ച് അറിയിച്ചിരുന്നുവെന്നും ഇദ്ദേഹം പറയുന്നു. എന്നാല് ഇവര് ജോലിക്കായി പാലക്കാട് ആണോ തമിഴ്നാട്ടിലേക്ക് ആണോ പോയതെന്ന് അറിയില്ലെന്നും കെട്ടിടമുടമ പറയുന്നു.\nഅയര്‍കുന്നം സ്വദേശിയുടെ രണ്ട് ബസുകളിലാണ് ഇവര് പോയത്. പാലക്കാട് ആലത്തൂരിനടുത്ത് ഒരു സ്ഥലത്താണ് നാല്‍പതോളം തൊഴിലാളികളെ ഇറക്കിവിട്ടതെന്ന് ഇവരെ കൊണ്ടുപോയ ബസിലെ ജീവനക്കാരന് പറഞ്ഞു. തിരിച്ച് ബസുമായി മടങ്ങിയപ്പോള് കൃഷിപ്പണിയ്ക്കായാണ് തങ്ങള് ഇവടെയെത്തിയതെന്നും പണികള് കഴിയുമ്പോള് ബസിനായി വിളിക്കാമെന്നും തൊഴിലാളികള് പറഞ്ഞതായും ഇയാള് വെളിപ്പെടുത്തി.\nആലത്തൂർ കുനിശ്ശേരിയിൽ കൊയ്ത്തിനും മറ്റുമായി ചെന്ന തൊഴിലാളികൾ കൂട്ടം കൂടി അലഞ്ഞു നടക്കുന്നത് ശ്രദ്ധയിൽപെട്ട നാട്ടുകാർ വിവരം പോലീസിനെ അറിയിച്ചു. തൊഴിലാളികളുടെ ആരോഗ്യ പശ്ചാത്തലം അറിയില്ലാ എന്നതുകൊണ്ട് ഇവരെ പണിക്കിറക്കുന്നത് നാട്ടുകാർ തടഞ്ഞു. ഇതേതുടര്‍ന്നാണ് ആരോഗ്യ വകുപ്പ് ഉദ്യോഗസ്ഥർ കൂടി ഇടപെട്ട് തൊഴിലാളികളെ മറ്റൊരു ബസില് തൊഴിലുടമ തിരിച്ചുകയററി അയച്ചതെന്ന് ആലത്തൂർ പോലീസ് പറഞ്ഞു.\nആലത്തൂരിൽ നിന്നും തിരിച്ചെത്തി താമസിക്കാൻ ഇടമില്ലാതെ വലഞ്ഞ തൊഴിലാളികളെ ഏറ്റെടുക്കാൻ തയ്യാറായി അയർക്കുന്നത്തിനടുത്തുള്ള ഒരു പൈനാപ്പിൾ കർഷകൻ രംഗത്തെത്തി. മണിക്കൂറുകളോളം റോഡരികിലും കടതിണ്ണകളിലും കുത്തിയിരുന്ന തൊഴിലാളികളെ അയർകുന്നം പോലീസും വില്ലേജ് ഓഫീസറും ലേബർ ഓഫീസറും സ്ഥലത്തെത്തി പൈനാപ്പിൾ കർഷകനോടൊപ്പം അയക്കാനുള്ള നടപടികൾ സ്വീകരിച്ചു. പാലക്കാട് പോയി മടങ്ങിയെത്തിയ 35 പേർ ഉൾപ്പെടെ ആസാം സ്വദേശികളായ 52 തൊഴിലാളികളാണ് കൈതതോട്ടത്തിൽ ജോലിക്ക് പോകുവാൻ തയ്യാറായത്.


വില്യംസന്റെ ഒറ്റയാള് പോരാട്ടം വിഫലം; ഹൈദരാബാദിനെതിരെ ചെന്നൈയ്ക്ക് ജയം – Chandrika Daily\nBy web desk3Tuesday October 13, 2020 23:32 pm\nവില്യംസന്റെ ഒറ്റയാള് പോരാട്ടം വിഫലം; ഹൈദരാബാദിനെതിരെ ചെന്നൈയ്ക്ക് ജയം\n20 റണ്‍സിനാണ് ചെന്നൈ ഹൈദരാബാദിനെ തോല്‍പ്പിച്ചത്\nദുബായ്: ഐ.പി.എല്ലിലെ 29ാം മത്സരത്തില് സണ്‍റൈസേഴ്‌സ് ഹൈദരാബാദിനെതിരെ ചെന്നൈ സൂപ്പര് കിങ്‌സിന് ജയം. 20 റണ്‍സിനാണ് ചെന്നൈ ഹൈദരാബാദിനെ തോല്‍പ്പിച്ചത്. ചെന്നൈ ഉയര്‍ത്തിയ 168 റണ്‍സ് വിജയലക്ഷ്യം പിന്തുടര്‍ന്ന ഹൈദരാബാദിന് 20 ഓവറില് എട്ട് വിക്കറ്റ് നഷ്ടത്തില് 147 റണ്‍സെടുക്കാനേ സാധിച്ചുള്ളൂ. എട്ടു മത്സരങ്ങളില് നിന്ന് ചെന്നൈയുടെ മൂന്നാം ജയമാണിത്.\nകെയ്ന് വില്യംസന്റെ ഒറ്റയാള് പോരാട്ടത്തിനും ഹൈദരാബാദിനെ വിജയത്തിലെത്തിക്കാന് സാധിച്ചില്ല. 39 പന്തുകള് നേരിട്ട് ഏഴു ബൗണ്ടറികള് സഹിതം 57 റണ്‍സെടുത്ത വില്യംസണ് 18ാം ഓവറില് പുറത്തായതോടെ ഹൈദരാബാദ് കളി കൈവിടുകയായിരുന്നു. ചെന്നൈയ്ക്കായി ഡൗയ്ന് ബ്രാവോയും കരന് ശര്‍മ്മയും രണ്ട് വിക്കറ്റ് വീതം നേടി.\nനേരത്തെ ടോസ് നേടി ആദ്യം ബാറ്റ് ചെയ്ത ചെന്നൈ 20 ഓവറില് ആറു വിക്കറ്റ് നഷ്ടത്തില് 167 റണ്‍സെടുത്തിരുന്നു. മൂന്നാം വിക്കറ്റില് 81 റണ്‍സ് കൂട്ടിച്ചേര്‍ത്ത ഷെയ്ന് വാട്ട്‌സണ് അമ്പാട്ടി റായുഡു സഖ്യമാണ് ചെന്നൈയുടെ ഭേദപ്പെട്ട സ്‌കോറിലെത്തിച്ചത്. 34 പന്തില് രണ്ട് സിക്‌സും മൂന്ന് ഫോറുമടക്കം 41 റണ്‍സെടുത്ത റായുഡുവിനെ പുറത്താക്കി ഖലീല് അഹമ്മദാണ് ഈ കൂട്ടുകെട്ട് പൊളിച്ചത്. 38 പന്തുകള് നേരിട്ട വാട്ട്‌സണ് മൂന്നു സിക്‌സും ഒരു ഫോറുമടക്കം 42 റണ്‍സെടുത്തു.


അബുദാബിയിലെത്തുന്ന യാത്രക്കാര്‍ക്ക് പ്രത്യേക അറിയിപ്പുമായി അധികൃതര്\n2021-03-09 06:47:37 pm IST\nഅബുദാബി: അബുദാബി രാജ്യാന്തര വിമാനത്താവളത്തിലെത്തുന്ന എല്ലാവര്‍ക്കും സൗജന്യമായി കൊവിഡ് പരിശോധന നടത്താനുള്ള സംവിധാനമൊരുക്കിയതായി അധികൃതര്. ഒന്നര മണിക്കൂറിനകം ഫലം ലഭിക്കുന്ന റാപ്പിഡ് പി.സി.ആര് പരിശോധനയായിരിക്കും നടത്തുന്നത്. ലോകത്തിലെത്തനെ ഏറ്റവും വേഗതയില് ഫലം ലഭ്യമാവുന്ന പരിശോധനാ സംവിധാനമാണിതെന്നും അബുദാബി മീഡിയാ ഓഫീസ് അറിയിച്ചു.\nവിമാനത്താവളത്തില് തന്നെ സജ്ജീകരിച്ച പ്രത്യേക ലബോറട്ടറിയില് പ്രതിദിനം 20,000 പേരുടെ പരിശോധന നടത്താനുള്ള സംവിധാനമൊരുക്കിയിട്ടുണ്ട്. യാത്ര, ക്വാറന്റൈന് എന്നിവ സംബന്ധിച്ച നടപടികളും ഇവിടെ നിന്ന് പൂര്‍ത്തീകരിക്കും. നിലവില് അബുദാബിയിലെത്തുന്ന എല്ലാവരും പുറപ്പെടുന്നതിന് 96 മണിക്കൂറിനിടെയുള്ള കൊവിഡ് പരിശോധനാ ഫലം ഹാജരാക്കിയാല് മാത്രമേ ചെക്ക് ഇന് അനുവദിക്കൂ. ഇതിന് പുറമെ അബുദാബിയില് എത്തിയ ശേഷം രണ്ടാമൊതൊരു പി.സി.ആര് പരിശോധന കൂടി നടത്തണം.\nവിമാനത്താവളത്തിലെ ഒന്ന്, മൂന്ന് ടെര്‍മിനലുകള് വഴി വരുന്നവരെ പുതിയ സംവിധാനത്തിലൂടെ പരിശോധനക്ക് വിധേയമാക്കും. ഇതിന്റെ റിസള്‍ട്ട് എസ്.എം.എസ്, വാട്‌സ്ആപ് എന്നിവ വഴിയും അല് ഹുസ്ന് മൊബൈല് ആപ് വഴിയും ലഭ്യമാക്കും. 4000 ചതുരശ്ര മീറ്റര് വിസ്തീര്‍ണമുള്ള പരിശോധനാ കേന്ദ്രം 24 മണിക്കൂറും പ്രവര്‍ത്തിക്കും. 190 ജീവനക്കാരെയാണ് ഇതിനായി നിയോഗിച്ചിരിക്കുന്നത്.\nപി.സി.ആര് പരിശോധനയില് നെഗറ്റീവ് റിസള്‍ട്ട് ലഭിക്കുന്ന യാത്രക്കാര് അബുദാബി അധികൃതര് നിശ്ചയിച്ചിട്ടുള്ള 'ഗ്രീന് രാജ്യങ്ങളില്' നിന്ന് എത്തിയവരാണെങ്കില് പിന്നീട് ക്വാറന്റൈന് ആവശ്യമില്ല. മറ്റുള്ളവരെല്ലാം 10 ദിവസം പിന്നീട് ക്വാറന്റൈനില് കഴിയണം. വിമാനത്താവളത്തിലെ പി.സി.ആര് പരിശോധനാ കേന്ദ്രത്തില് നിന്നുതന്നെ ഇവര്‍ക്ക് റിസ്റ്റ് ബാന്റ് ഘടിപ്പിച്ച് നല്‍കും.\nഅതേസമയം, രാജ്യത്ത് ഇന്ന് 2,373 പേര്‍ക്കു കൂടി കൊവിഡ് ബാധിച്ചതായും 1,784 പേര് രോഗമുക്തി നേടിയതായും ആരോഗ്യ രോഗപ്രതിരോധ മന്ത്രാലയം അറിയിച്ചു.\nകഴിഞ്ഞ 24 മണിക്കൂറിനിടെ 10 പേരാണ് കൊവിഡ് ബാധിച്ച് മരിച്ചത്. രാജ്യത്തെ ആകെ രോഗികള് 4,15,705 ആയി. രോഗമുക്തി നേടിയവര് 3,96,433. ആകെ മരണം1,345. ആശുപത്രിയില് ചികിത്സയിലുള്ളവര്17,927. പുതുതായി 219,593 പേര്‍ക്കു കോവിഡ് പരിശോധന നടത്തിയതോടെ രാജ്യത്തെ ആകെ പരിശോധന 32.6 ദശലക്ഷമായി.\nAbu Dhabi airport Covid tests Covid19


നിയമസഭ സമ്മേളനം പുനഃരാരംഭിക്കുന്നു; പ്രളയവും അനുപമയുടെ കുഞ്ഞും റിയാസിന്‍റെ 'കരാറുകാരും' ചർച്ചയാകും | Kerala assembly again starts today, minister riyas statement on contractors and anupama issue will be discussed\nപ്രളയക്കെടുതിയുടെ പശ്ചാത്തലത്തില് അടിയന്തരസഹായം ലഭ്യമാക്കേണ്ടതിന്‍റെ ആവശ്യകതയിലേക്ക് എം എം മണി ശ്രദ്ധ ക്ഷണിക്കല് അവതരിപ്പിക്കും\nThiruvananthapuram, First Published Oct 25, 2021, 12:49 AM IST\nതിരുവനന്തപുരം: മഴക്കെടുതി മൂലം നിര്‍ത്തിവച്ച നിയമസഭ സമ്മേളനം(Assembly session) വീണ്ടും തുടങ്ങുമ്പോൾ നിരവധി വിഷയങ്ങളാകും ചർച്ചയാകുക. പ്രളയ കെടുതി (Kerala Flood) മുതൽ അനുപമയുടെ കുഞ്ഞിന്‍റെ ദത്തും (anupama child case) മന്ത്രി മുഹമ്മദ് റിയാസ് (Muhammad Riyaz) ഉയർത്തിയ കരാറുകാരുടെ വിവാദമടക്കം നിയമസഭയെ ഇത്തവണ പ്രക്ഷുബ്ധമാക്കിയേക്കും. പ്രളയ മൂന്നൊരുക്കങ്ങളിലെ വീഴ്ച തന്നെയാകും പ്രതിപക്ഷം (Opposition) പ്രധാന ചര്‍ച്ചയാക്കുക. അടിയന്തര പ്രമേയ നോട്ടീസായി വിഷയം അവതരിപ്പിച്ചേക്കും.\nപ്രളയക്കെടുതിയുടെ പശ്ചാത്തലത്തില് അടിയന്തരസഹായം ലഭ്യമാക്കേണ്ടതിന്‍റെ ആവശ്യകതയിലേക്ക് എം എം മണി ശ്രദ്ധ ക്ഷണിക്കല് അവതരിപ്പിക്കും. കള്ള് വ്യവസായ വികസന ബോര്‍ഡ് ബില്, കേരള ധാതുക്കള് അവകാശങ്ങള് ബില്, കയര് തൊഴിലാളി ക്ഷേമ നിധി ബില്, സൂക്ഷ്മ ചെറുകിട വ്യവസയാ സ്ഥാപനങ്ങള് ബില് എന്നിവയടക്കം സഭ പരിഗണിക്കും.\nഅനുപമ കേസാകും ഇക്കുറി വലിയ വാദപ്രദിവാദങ്ങൾക്ക് കളമൊരുക്കുകയെന്നാണ് വിലയിരുത്തൽ. വിഷയത്തിൽ മുഖ്യമന്ത്രി പിണറായി വിജയൻ ഇതുവരെ പ്രതികരിക്കാത്തതടക്കം മുൻനിർത്തിയാകും പ്രതിപക്ഷത്തിന്‍റെ ആക്രമണം. അതേസമയം തന്നെ മന്ത്രി റിയാസിനെതിരായ മരാമത്ത് വിവാദവും പ്രതിപക്ഷം സഭയില് വരും ദിവസങ്ങളില് സജീവമാക്കിയേക്കും.\nഅതേസമയം കരാറുകാരുമായി എംഎൽഎമാർ മന്ത്രി ഓഫീസിലേക്ക് വരേണ്ടതില്ലെന്ന പ്രസ്താന സിപിഎമ്മിൽ തന്നെ വിവാദ ചർച്ചയായിരിക്കെ പൊതുമരാമത്ത് മന്ത്രി മുഹമ്മദ് റിയാസ് കരാറുകാരുടെ യോഗം വിളിച്ചു. മൂന്നു മാസത്തിലൊരിക്കൽ കരാറുകാരുടെ സംഘടന പ്രതിനിധികളുടെ യോഗം ചേരാൻ തീരുമാനവുമെടുത്തു. പൊതുമരാമത്ത് പ്രവൃത്തികള് സമയബന്ധിതമായി തീർക്കാൻ വർക്കിംഗ് കലണ്ടർ തയ്യാറാക്കുമെന്ന് മുഹമ്മദ് റിയാസ് യോഗത്തിൽ പറഞ്ഞു. ഉദ്യോഗസ്ഥർക്കൊപ്പം കരാറുകാർക്കും പരിശീലനം നൽകാനും തീരുമാനിച്ചു. ഈ മേഖലയിലെ തെറ്റായ പ്രവണതകള്‍ക്കെതിരെ എല്ലാ സംഘടനകളും നിലകൊള്ളണമെന്നും മന്ത്രി ആവശ്യപ്പെട്ടു. വകുപ്പിൻെറ പ്രവർത്തനങ്ങള്‍ക്ക് പൂർണ പിന്തുണ യോഗത്തിൽ പങ്കെടുത്ത സംഘടന പ്രതിനിധികള് അറിയിച്ചതായി പൊതുമരാമത്ത് മന്ത്രിയുടെ ഓഫീസ് വാർത്താക്കുറിപ്പിൽ അറിയിച്ചു.\nLast Updated Oct 25, 2021, 2:49 AM IST


ഗീതയുടെ പരിഹാസവും ഇടതുപക്ഷവും.. - മലയാളം ന്യൂസ് പോർട്ടൽ\nPosted on June 20, 2017, 11:59 AM\nഈയിടെ മുഖ്യമന്ത്രി പിണറായി വിജയന്റെ സാമ്പത്തിക ഉപദേഷ്ടാവും ഹാര്‍വാര്‍ഡ് യൂണിവേഴ്‌സിറ്റി പ്രൊഫസറുമായ ഗീത ഗോപിനാഥ് ഒരു മലയാളം ചാനലിനു നല്‍കിയ അഭിമുഖത്തിലെ ഏറ്റവും കൗതുകകരമായ ഭാഗം അവര് നവ ലിബറലിസത്തെപ്പറ്റി പറഞ്ഞതാണ്. ‘അതൊരു ശരിയായി നിര്‍വചിക്കപ്പെട്ട ഒരു പ്രയോഗം പോലുമല്ല. മിക്കപ്പോഴും നമുക്ക് ആരോടെങ്കിലും ദേഷ്യമുള്ളപ്പോഴോ, നമുക്കൊരാളോട് ഇഷ്ടമില്ലെങ്കിലോ അവര്‍ക്കെതിരെ ഉപയോഗിക്കുന്ന പദമാണത്,’ പരിഹാസരൂപേണ അവര് പറഞ്ഞു.\nമറ്റു പലയിടങ്ങളിലും എന്ന പോലെ കേരളത്തിലും നവലിബറല് നയങ്ങള് കൊണ്ട് ഏറ്റവുമധികം തകര്‍ച്ച നേരിടുന്ന രണ്ടു മേഖലകളാണ് ആരോഗ്യവും വിദ്യാഭ്യാസവും. നമ്മോടൊപ്പം ലോകം ആഘോഷിക്കുന്ന കേരള വികസന മാതൃകയുടെ പ്രധാന സൂചികകളെല്ലാം ഈ രംഗങ്ങളില് നിന്നാണ്. പത്തൊമ്പതാം നൂറ്റാണ്ടു മുതല് കേരളം സ്വയം കത്തെിയ സാമൂഹിക പരിവര്‍ത്തനത്തിന്റെയും, പിന്നീട് സംസ്ഥാന രൂപീകരണത്തിന് ശേഷം മാറി മാറി വന്ന സര്‍ക്കാരുകളുടെയും സമഗ്ര സംഭാവനയാണ് ഈ മോഡല്. ഇതില് 1957ലെ ആദ്യ കമ്മ്യൂണിസ്റ്റ് സര്‍ക്കാരിന്റെ നയങ്ങള് നമ്മുടെ ഭദ്രതയുടെ രാമത്തെ അടിത്തറയായി. പിന്നീട് പല പ്രാവശ്യം ഭരിച്ച ‘വലതുപക്ഷ’ സര്‍ക്കാരുകള് പോലും ഒരിക്കലും ഈ ക്ഷേമ രാഷ്ട്രത്തിന്റെ അടിക്കല്ലുകള് ഇളക്കാന് ശ്രമിച്ചതുമില്ല. എന്നാല് എണ്‍പതുകളുടെ മധ്യത്തോടെ ഈ സുരക്ഷ തകരാന് തുടങ്ങി. ഇന്ന് ഈ രു മേഖലകളിലും നമ്മള് പെരുവഴിയിലാണ്.


Blood Stain in Nehru College പാന്പാടി നെഹ്റു കോളേജിലെ മുറികളിൽ രക്തക്കറ\nതൃശ്ശൂർ: പാന്പാടി നെഹ്റു കോളേജിലെ രണ്ട് മുറികളിൽ നിന്ന് ഫോറൻസിക് സംഘം രക്തക്കറ കണ്ടെത്തി. ജിഷ്ണു പ്രണോയി മരിച്ചു കിടന്ന മുറിയിലും, വൈസ് പ്രിൻസിപ്പലിന്റെ മുറിയിലുമാണ് രക്തക്കറ കണ്ടെത്തിയത്. ഇതോടെ കോളേജ് അധികൃതരും മാനേജ്മെന്റും സംഭവത്തിൽ പ്രതിസ്ഥാനത്തായി. എന്നാൽ രക്തക്കറ ജിഷ്ണു പ്രണോയുടേത് തന്നെയാണോ എന്ന് വ്യക്തമായിട്ടില്ല. ജിഷ്ണു പ്രണോയിയെ മർദ്ദിച്ചത് കോളേജിലെ ഇടിമുറിയെന്ന് പറയപ്പെടുന്ന വൈസ് പ്രിൻസിപ്പലിന്റെ ഓഫീസിൽ നിന്നാണെന്ന് നേരത്തേ ആക്ഷേപമുയർന്നിരുന്നു. പിന്നീട് ഹോസ്റ്റൽ മുറിയോട് ചേർന്ന ശുചിമുറിയിലാണ് ജിഷ്ണുവിനെ മരിച്ച നിലയിൽ കണ്ടെത്തിയത്. […]\nUpdated: February 16, 2017 8:07:12 pm\nതൃശ്ശൂർ: പാന്പാടി നെഹ്റു കോളേജിലെ രണ്ട് മുറികളിൽ നിന്ന് ഫോറൻസിക് സംഘം രക്തക്കറ കണ്ടെത്തി. ജിഷ്ണു പ്രണോയി മരിച്ചു കിടന്ന മുറിയിലും, വൈസ് പ്രിൻസിപ്പലിന്റെ മുറിയിലുമാണ് രക്തക്കറ കണ്ടെത്തിയത്. ഇതോടെ കോളേജ് അധികൃതരും മാനേജ്മെന്റും സംഭവത്തിൽ പ്രതിസ്ഥാനത്തായി. എന്നാൽ രക്തക്കറ ജിഷ്ണു പ്രണോയുടേത് തന്നെയാണോ എന്ന് വ്യക്തമായിട്ടില്ല.\nരക്തക്കറ ആരുടേതെന്ന് തിരിച്ചറിയുന്നതിന് കൂടുതൽ പരിശോധനകൾ ആവശ്യമാണ്. അതേസമയം കോളേജിൽ വിദ്യാർത്ഥിക്ക് മർദ്ദനമേറ്റിരുന്നുവെന്ന ആരോപണം ഇതോടെ കൂടുതൽ ശക്തമായി. നാളെ ക്ലാസുകൾ ആരംഭിക്കാനിരിക്കേയാണ് ഫോറൻസിക് സംഘം പരിശോധന നടത്തിയത്. ജിഷ്ണുവിന്റെ മരണവുമായി ബന്ധപ്പെട്ട് ലോക്കൽ പൊലീസ് ആദ്യ നടത്തിയ പരിശോധനകൾ തൃപ്തികരമല്ലെന്ന ആക്ഷേപം ബന്ധുക്കൾ നേരത്തേ തന്നെ ഉയർത്തിയിരുന്നു.\nനേരത്തേ കോപ്പിയടിച്ചെന്ന പരാതിയിൽ പരീക്ഷാ മുറിയിൽ നിന്നും അദ്ധ്യാപകൻ ഇറക്കിക്കൊണ്ടുപോയ ജിഷ്ണുവിനെ പിന്നീട് ഹോസ്റ്റൽ മുറിയിൽ മരിച്ച നിലയിൽ കണ്ടെത്തുകയായിരുന്നു. ഇതേ തുടർന്നുണ്ടായ പ്രതിഷേധങ്ങൾ കേരളത്തിലെ ക്യാപസുകളിൽ എല്ലാം അലയടിച്ചു. ഇതേ തുടർന്ന് ജിഷ്ണു പ്രണോയുടെ മരണവാർത്തയിൽ നിന്ന് ശ്രദ്ധ തിരിഞ്ഞെങ്കിലും ഈയടുത്ത് കൂടുതൽ പ്രതിഷേധമുയരുകയായിരുന്നു. ഇന്നലെയാണ് വൈസ് പ്രിൻസിപ്പലടക്കം അഞ്ച് കോളേജ് അധികൃതരെ പ്രതികളാക്കി പൊലീസ് കുറ്റപത്രം സമർപ്പിച്ചത്.\nForensic testNehru College Pambadipolice inquiry\nWeb Title: Blood stain found in two rooms of pambadi nehru college\nമറുപടി പറയാനുളള കഴിവ് നഷ്ടപ്പെട്ടിട്ടില്ലെന്ന് പിണറായി വിജയൻ


ഏവിയേഷന് വിദ്യാർത്ഥിനിയുടെ ആത്മഹത്യ ശ്രമം;സഹപാഠികൾ അറസ്റ്റിൽ!\nതിരുവനന്തപുരം: ഐപിഎംഎസ് ഏവിയേഷന് അക്കാദമിയിലെ വിദ്യാര്‍ത്ഥിനി ആത്മഹത്യയ്ക്ക് ശ്രമിച്ച സംഭവത്തിൽ അഞ്ചു സഹപാഠികളെ അറസ്റ്റ് ചെയ്തു. ജാതിപ്പേര് വിളിച്ചു ആക്ഷേപിക്കുന്നത് പതിവായതോടെയാണ് ഐപിഎംഎസ് ഏവിയേഷന് കോളജിലെ ബിബിഎ ഏവിയേഷന് രണ്ടാം വര്‍ഷ വിദ്യാര്‍ത്ഥിനിയും മരുതംകുഴി സ്വദേശിനിയുമായ പെൺകുട്ടി ആത്മഹത്യക്കു ശ്രമിച്ചത്.\nകോഴ്സിന്റെ ഭാഗമായി കരിപ്പൂർ എയര്‍പ്പോര്‍ട്ടിലെ ട്രെയിനിങ്ങ് കോഴിക്കോട് എത്തിയതായിരുന്നു പെൺകുട്ടി. ട്രെയിനിങ്ങിനെത്തിയ വിദ്യാർത്ഥികൾ താമസിച്ചിരുന്ന ലോഡ്ജിന്റെ മൂന്നാം നിലയിൽ നിന്നും പെൺകുട്ടി താഴേക്ക് ചാടുകയായിരുന്നു.\nആദ്യം കോഴിക്കോട് മെഡിക്കൽ കോളേജിലും പിന്നീട് ഇവിടെ നിന്നും തിരുവനന്തപുരത്തെ സ്വകാര്യ ആശുപത്രിയിലേക്കും മാറ്റുകയായിരുന്നു. സഹപാഠികൾക്കൊപ്പം ഇവർക്ക് കൂട്ട് നിന്ന അധ്യാപകർക്കെതിരെയും നടപടി വേണമെന്ന് പെൺകുട്ടിയുടെ ബന്ധുക്കൾ പറയുന്നു.\nBe the first to comment on "ഏവിയേഷന് വിദ്യാർത്ഥിനിയുടെ ആത്മഹത്യ ശ്രമം;സഹപാഠികൾ അറസ്റ്റിൽ!"